
ΠΡΟΕΔΡΙΚΟΝ ΔΙΑΤΑΓΜΑ, ΥΠ. ΑΡΙΘ. 1225 

Περί έκτελέσεως των περί Ελεγκτικού Συνεδρίου διατάξεων. 

.0 ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντες ύπ’ οψιν : 

1. Τάς διατάξεις : α) Του άρθρου 87 του Π. Δ/τος 774/ 
1980 «περί κω δίκοπο ιή σε ως εις ένιαΐον κείμενον των περί 
Ελεγκτικού Συνεδρίου ΐσχυουσών διατάξεων ύπδ τον τί¬ 
τλον «Όργανισμός του Ελεγκτικού Συνεδρίου» (Φ.Ε.Κ. 
189/1980), β) τοΰ άρθρου 9 παράγρ. II τοϋ Ν. 1160/1981 
«περί αύξήσεως των αποδοχών των δημοσίων υπαλλήλων 
κ.λ.π.» (Φ.Ε.Κ. 147/1981). 

2. Την άπο 8 Ιουνίου 1981 γνώμην τής Όλομελείας 
τοϋ Ελεγκτικού Συνεδρίου. 

3. Τήν ύπ’ άριθμ. 852/1981 γνωμοδότησιν τοϋ Συμ¬ 
βουλίου τής Επικράτειας, προτάσει τοΰ 'Γπουργοϋ των 
Οικονομικών, άποφασίζομεν. 

ΜΕΡΟΣ ΠΡΩΤΟΝ 

ΚΑΝΟΝΕΣ ΔΙΕΞΑΓΩΓΗΣ ΔΙΚΑΣΤΙΚΩΝ 
ΚΑΘΗΚΟΝΤΩΝ ΤΟΤ ΕΛΕΓΚΤΙΚΟΥ ΣΥΝΕΔΡΙΟΥ 

ΚΕΦΑΛΑΙΟΝ Α'. 

Δικαιοδοσία τοΰ Ελεγκτικού Συνεδρίου. 

Άρθρον 1. 

Δικαιοδοσία - Άρμοδιότης. 

Εις την δικαιοδοσίαν τοΰ Ελεγκτικού Συνεδρίου ανήκουν 
πάσαι αί ύπδ τών κειμένων διατάξεων άνατεΟεϊσαι εις αύτδ 
διαφοραί καί ύποθέσεις. 

Έν τή ενασκήσει τής δικαστικής αύτοϋ δικαιοδοσίας, τδ 
Συνέδριον δικαιοΰται να έξετάζη παρεμπιπτόντως τα άνα- 
κύπτοντα ζητήματα άρμοδιότητος τών λοιπών δικαστηρίων, 
τής επί τούτων άποφάσεως αύτοΰ ίσχυούσης μόνον έπί τής 
κριθείσης διαφοράς. 

Άρθρον 2. 

Άρμοδιότης 'Ολομελείας - Τμημάτων. 

1. Τήν δικαιοδοσίαν άσκεΐ τδ Έλεγκτικδν Συνέδριον διά 
τής Όλομελείας, τών Τμημάτων καί τοϋ Κλιμακίου αύτοϋ. 

2. Έν Όλομελεία δικάζει καί άποφασίζει έπί αιτήσεων 
άναιρέσεως κατ’ άποφάσεων τών Τμημάτων αύτοϋ, διά τών 
Τμημάτων δέ έπί πάσης άλλης περιπτώσεως καί διά τοΰ 


Κλιμακίου έπί ένστάσεων κατά τδ άρθρον 5 τοϋ ν.4448/ 
1964. 1 

3. Εις περίπτωσιν καθ’ ήν ή διαφορά είσήχθη είς Τμήμα 
διάφορον τοΰ αρμοδίου, παραπέμπεται αΰτη είς τδ είς 6 
υπάγεται αρμόδιον τοιοΰτον, τυχόν όμως έκδίκασίς της δέν 
ιδρύει λόγον άναιρέσεως. 

Άρθρον 3. 

Άνάθεσις διαδικαστικών πράξεων είς άλλας Άρχάς. 

Τδ Ελεγκτικόν Συνέδριον δύναται νά άναθέτη τήν ένέρ- 
γειαν έπί μέρους διαδικαστικών πράξεων είς έτέρας κατά 
τόπον αρμόδιας δικαστικάς ή διοικητικάς άρχάς. Προκει- 
μένου δέ περί προσώπων ευρισκομένων έν τή άλλοδαπή είς 
τάς οίκείας Προξενικάς άρχάς. 

' Η παράλειψις έγκαιρου ένεργείας τών ως άνω πράξεων, 
συνιστφ πειθαρχικόν άδίκημα παραβάσεως καθήκοντος παν¬ 
τός αρμοδίου. 

ΚΕΦΑΛΑΙΟΝ Β'. 

Έξαίρεσις Δικαστών. 

Άρθρον 4. 

Λόγοι άποκλεισμοΰ - έξαιρέσεως. 

(«Οί λόγοι έξαιρέσεως τοΰ άρθρου 52 τοΰ Κώδικος Πο¬ 
λιτικής Δικονομίας ισχύουν καί διά τά μέλη τοΰ Έλεγκτικοΰ 
Συνεδρίου, τδν Γενικόν Επίτροπον τής Επικράτειας καί 
τδν παρ’ αύτώ Άντεπίτροπον, πλήν τής περιπτώσεως τοΰ 
εδαφίου ε', ό λόγος έξαιρέσεως τής οποίας δέν συντρέχει 
διά τούς όπιοσδήποτε συμμετασχόντας είς τήν εκδοσιν τής 
πράξεως ή άποφάσεως κατά τής οποίας άσκεΐται έφεσις, 
αίτησις άναιρέσεως ή αίτησις άναθεωρήσεως. Κατά πάσαν 
περίπτωσιν είς τάς Συνεδριάσεις τής Όλομελείας δέν δύ- 
νανται νά μετέχουν οί μετασχόντες τοΰ αρμοδίου Τμήματος 
ώς Πρόεδρος ή εισηγητής εις τήν εκδοσιν τής καθ’ ής ή 
αίτησις άναιρέσεως άποφάσεως. 

Περί τής έξαιρέσεως άποφαίνεται ή Όλομέλεια τοΰ 
Έλεγκτικοΰ Συνεδρίου ή τδ αρμόδιον Τμήμα αύτοΰ. 

Οί μετέχοντες τούτων δικασταί, έάν συντρέχη λόγος έξαι¬ 
ρέσεως, οφείλουν νά δηλώσουν τοΰτο είς τδν Πρόεδρον τοΰ 
Δικαστηρίου. 

Προκειμένου περί τοΰ Κλιμακίου αρμόδιος ν’ άποφανθή 
είναι δ Πρόεδρος αύτοΰ. 

Ή διάταξις τοΰ άρθρου 53 τοΰ Κωδ. Πολ. Δικονομίας 
έχει άνάλογον καί έν προκειμένω έφαρμογήν», άρθρον 10 
Π.Δ. 774/1980 Φ.Ε.Κ. 189/1980). 

"Αρθρον 5. 

Δήλωσις άποχής. 

Οί δικασταί, έάν συντρέχη λόγος έξαιρέσεως αυτών, οφεί¬ 
λουν νά δηλώσουν τοΰτο είς τον Πρόεδρον καί ό Άντεπί- 
τροπος είς τον Επίτροπον. Κατά τά λοιπά εφαρμόζονται, 
αί διατάξεις του άρθρου 10 τοΰ Π.Δ. 774/1980. 

"Αρθρον 6. 

Διαδικασία έξαιρέσεως. 

1. 'Η περί ής τό άρθρον 4 τοΰ παρόντος έξαίρεσις προ- 
τείνεται τρεις τουλάχιστον ημέρας προ της όρισθείσης δι¬ 
κασίμου, δι’ εγγράφου αϊτήσεως τοΰ διαδίκου προς τον 
Πρόεδρον της Όλομελείας ή τοΰ οικείου Τμήματος. 

Έξαίρεσις δικαστοΰ καί μετά την προθεσμίαν ταύτην 
επιτρέπεται δταν οί λόγοι της έξαιρέσεως προέκυψαν μετά 
ταύτην ή έγένοντο γνωστοί μεταγενεστέρους είς τον διάδικον 
καί δταν τοΰτο δύναται νά βεβαιωθή προσηκόντως. 

2. 'Η αίτησις πρέπει νά περιέχη έπί ποινή άπαραδέκτου, 
σαφώς τούς λόγους δι’ ους ζητείται ή έξαίρεσις, νά άναφέρη 
τά μέσα προς άπόδειξιν τούτων καί νά υπογράφεται παρά 
τοΰ διαδίκου ή τοΰ έχοντος ειδικήν πληρεξουσιότητα. 

3. Ό Γραμματεύς τοΰ Έλεγκτικοΰ Συνεδρίου, άνα- 
κοινοΐ άμελλητί την περί έξαιρέσεως αίτησιν είς τον δικα¬ 
στήν τόν όποιον αφορά αυτή, δστις οφείλει νά έκφρασθή 
έγγράφως έπ’ αυτής. 

4. 'Η περί έξαιρέσεως αίτησις, ύποβαλλομένη διαρκού- 
σης της έπ’ άκροατηρίου συζητήσεως, γίνεται διά δηλώσεως 
καταχωριζομένης είς τά προικτικά καί περιλαμβάνει τούς 
λόγους έξαιρέσεως, συζητείται δέ παραχρήμα άνευ συμμε¬ 
τοχής τοΰ εξαιρούμενου. 

5. Αίτησις έξαιρέσεως ολοκλήρου της 'Ολομελείας ή 
Τμήματος ή τόσων δικαστών, ώστε ό ύπολειπόμενος αρι¬ 
θμός νά μή έπαρκή διά τήν νόμιμον συγκρότησιν τούτων 
είναι άπαράδεκτος. 

6. Έπί τής ύποβληθείσης αίτήσεως έξαιρέσεως αποφα¬ 
σίζει ή 'Ολομέλεια ή τό άρμόδιον Τμήμα τοΰ Έλεγκτικοΰ 
Συνεδρίου, κατά περίπτωσιν, άνευ συμμετοχής τοΰ εξαιρου- 
μένου. 

7. 'Ο Γενικός Επίτροπος τής Επικράτειας δέν έξαιρεΐται 
οσάκις ένεργεϊ ώς διάδικος. 

"Αρθρον 7. 

Άπόφασις. 

1. 'Η έπί τής αίτήσεως έξαιρέσεως άπόφασις έκδίδετχΐ 
παραχρήμα έπί τή βάσει πιθανολογήσεως τών περί έξαιρέ¬ 
σεως λόγων. 

2. Βεβαιωθέντος τοΰ λόγου έξαιρέσεως, τό δικαστήριον 
διατάσσει, δπως ό έξαιρούμενος δικαστής άπέχη τής έκ- 
τελέσεως τών καθηκόντων αΰτοΰ έν τή δίκη. Μή βεβαιω¬ 
θέντος τοΰ λόγου έξαιρέσεως, άπορρίπτει τήν αίτησιν ταύτην. 

ΚΕΦΑΛΑΙΟΝ Γ' 

Διάδικοι. 

"Αρθρον 8. 

Τίνες οί διάδικοι. 

1. Διάδικοι είς τήν ένώπιον τοΰ Έλεγκτικοΰ Συνεδρίου 
δίκην είναι τό Δημόσιον καί τό φυσικόν ή νομικόν πρόσωπον, 
υπέρ ή καθ’ ών έξεδόθη ή έχει συνέπειας ή πράξις ή άπό- 
φασις. 

^ 2. Ικανός να είναι διάδικος, είναι ό έχων τήν ικανότητα 
να είναι υποκείμενον δικαιωμάτων καί ύποχρεώσεων. 


Ίκανότης τοΰ παρίστασθαι. 

"Αρθρον 9. 

1. 'Η ίκανότης τοΰ διαδίκου προς τό παρίστασθαι ένώπιον 
τοΰ Έλεγκτικοΰ Συνεδρίου, ή έκπροσώπησις τών άνικάνων 
προς τό παρίστασθαι καί ή άνάγκη ειδικής έξουσιοδοτήσεως 
προς διεξαγωγήν τής δίκης ρυθμίζονται κατά τάς διατάξεις 
τοΰ Κώδικος Πολιτικής Δικονομίας, έφαρμοζομένας άνα- 
λόγως. 

2. Όσάκις διά τήν έπί δικαστηρίου ένέργειαν απαιτείται 
προηγουμένη έξουσιοδότησις, αΰτη παρέχεται καί προκει- 
μένου περί ένεργείας ένώπιον τοΰ Έλεγκτικοΰ Συνεδρίου. 
'Η άνευ περιορισμοΰ παρασχεθεΐσα έξουσιοδότησις προς 
διεξαγωγήν τής δίκης περιλαμβάνει πάσας τάς διαδικαστικάς 
πράξεις καί ένεργείας μέχρι τοΰ άμετακλήτου τής άποφά- 
σεως. 

3. 'Η ίκανότης τοΰ παρίστασθαι έξετάζεται καί αΰτε- 
παγγέλτως ύπό τοΰ δικαστηρίου. 

"Αρθρον 10. 

1. Έάν συντρέχουν έλλείψεις ώς προς τήν ικανότητα 
τών διαδίκων προς τό παρίστασθαι έπί δικαστηρίου ίδίω 
όνόματι, ώς προς τήν νόμιμον έκπροσώπησίν των καί ώς 
προς τήν άπαιτουμένην διά τήν διεξαγωγήν τής δίκης 
άδειαν ή έξουσιοδότησιν, δυνάμεναι νά συμπληρωθούν, τό 
δικαστήριον αναβάλλει τήν πρόοδον τής δίκης δυνάμενον νά 
τάξη καί προθεσμίαν προς συμπλήρωσιν τών έλλείψεων. 

2. Παρερχομένης άπράκτου τής προθεσμίας, τό Συνέδριον 
προβαίνει είς τήν έκδίκασιν τής όποθέσεως. 

"Αρθρον 11. 

Έκπροσώπησις Δημοσίου, Νομικών Προσώπων κ.λ.π. 

1. Τό Δημόσιον εκπροσωπείται είς τήν δίκην κατά τάς 
κειμένας περί δικών τοΰ Δημοσίου διατάξεις. 

2. Τά Νομικά Πρόσωπα, οί Όργανισμοί Τοπικής Αύτο- 
διοικήσεως, ώς καί αί έν άποκεντρώσει δημόσιαι ύπηρεσίαι 
έκπροσωποΰνται είς τήν δίκην κατά τάς περί αυτών ίσχυού- 
σας διατάξεις. 

ΚΕΦΑΛΑΙΟΝ Δ'. 

' Ομοδικία. 

"Αρθρον 12. 

'Ομοδικία. 

Δύνανται νά ασκηθούν από κοινού ένδικα μέσα ύπό τών 
όμοδίκων, κατά τής έκδοθείσης κατ’ αυτών πράξεως ή άπο- 
φάσεως. 

"Αρθρον 13. 

Συνεκδίκασις ή χωρισμός. 

1. Διά τήν άσφαλεστέραν διάγνωσιν καί ταχυτέραν έκδί- 
κασιν, τό δικαστήριον δύναται νά διατάσση τήν συνεκδίκα- 
σιν πλειόνων ένδικων μέσων ή αιτήσεων καταλογισμού ώς 
πρός τάς οποίας συντρέχουν αί προϋποθέσεις τής ομοδικίας. 

2. Τό δικαστήριον ώσαύτως δύναται νά διατάσση τόν 
χωρισμόν τής έκδικάσεως έπί κοινού ένδικου μέσου ή αίτή¬ 
σεως διά πάντα διαδικαστικόν ή ουσιαστικόν λόγον δικαιο- 
λογοΰντα τοΰτον. 

ΚΕΦΑΛΑΙΟΝ Ε'. 

Παρέμβασις. 

"Αρθρον 14. 

Προϋποθέσεις καί τρόπος παρεμβάσεως. 

1. Πας τρίτος έχων έννομον συμφέρον δύναται νά παρέμβη 
είς έκκρεμή ένώπιον τοΰ Έλεγκτικοΰ Συνεδρίου δίκην. 

2. 'Η παρέμβασις ασκείται διά δικογράφου, κατατιθεμέ- 
νου έν πρωτοτύπω είς τόν Γραμματέα τοΰ Έλεγκτικοΰ 
Συνεδρίου οκτώ τουλάχιστον πλήρεις ημέρας προ τής όρι¬ 
σθείσης δικασίμου, συντασσομένης τής οικείας έκθέσεως. 
Άντίγραφον τής παρεμβάσεως κοινοποιείται είς τούς δια- 
δίκους πέντε τουλάχιστον ημέρας πρό τής συζητήσεως, έπι- 
μελεία τοΰ παρεμβαίνοντος. 

ΚΕΦΑΛΑΙΟΝ ΣΤ'. 

Παράστασις Δ (.αδίκων - Πληρεξουσιότης. 

Παράστασις κατά την συζήτησιν. 

"Αρθρον 15. 

1. Τό Δημόσιον κατά την συζήτησιν παρίσταται διά του 
κατά τό άρθρον 11 τοΰ παρόντος έκπροσωποϋντος αύτό. 

2. Ενώπιον της Όλομελείας τό Δημόσιον παρίσταται διά 
Συμβούλου ή Παρέδρου του Νομικού Συμβουλίου τοΰ Κρά¬ 
τους. " 

"Αρθρον 16. 

Οί άλλοι πλήν του Δημοσίου διάδικοι παρίστανται μετά 
ή διά πληρεξουσίου δικηγόρου, ενώπιον δέ της Όλομελείας 
έκ των διορισμένων παρ’ Άρείω Πάγω, εφαρμοζόμενων 
κατά τά λοιπά των διατάξεων του Κώδικος περί Δικηγόρων. 

"Αρθρον 17. 

Διορισμός πληρεξουσίου. 

1. Ό διορισμός τοΰ πληρεξουσίου γίνεται δι’ εγγρά¬ 
φου η διά προφορικής δηλώσεως ενώπιον του Ελεγκτικού 
Συνεδρίου κατά την συζήτησιν της ύποθέσεως, καταχωρι- 
ζομένης εις τά Πρακτικά. 

2. Τό παρέχον την πληρεξουσιότητα έγγραφον δύναται 
νά είναι δημόσιον ή καί ιδιωτικόν. Ή γνησιότης τής υπο¬ 
γραφής τοΰ έντολέως πρέπει νά βεβαιοϋται επί τοΰ ιδιωτικού 
εγγράφου ύπό συμβολαιογράφου ή ύπό δημοσίας, δημοτι¬ 
κής ή κοινοτικής Αρχής. 

3. Έάν ό διάδικος είναι άγράμματος, τό ιδιωτικόν έγγρα¬ 
φον υπογράφεται ύπό δύο μαρτύρων, βεβαιουμένης τής γνη- 
σιότητος των υπογραφών τούτων κατά τον υπό τής προη- 
γουμένης παραγράφου καθοριζόμενου τρόπον ή άναπληροΰ- 
ται ύπό εγγράφου δημοσίας, δημοτικής ή κοινοτικής αρχής, 
περιέχοντος την ενώπιον αυτών δήλωσιν τοΰ αγραμμάτου 
διαδίκου περί τοΰ διοριζομένου πληρεξουσίου αύτοϋ. 

4. Τά πληρεξούσια έγγραφα κατατίθενται είς τό δικαστή¬ 
ριο ν. 

"Αρθρον 18. 

Δικαιώματα πληρεξουσίου. 

1. 'Η διδομένη κατά τό προηγούμενου άρθρον πληρε¬ 
ξουσιότης παρέχει είς τον πληρεξούσιον τό δικαίωμα νά 
παριστά έπί δικαστηρίου τον διάδικον καί νά έπιχειρή πάσας 
τάς κυρίας καί παρεπομένας πράξεις, τάς άφορώσας είς την 
διεξαγωγήν τής δίκης. 

2. Πληρεξουσιότης διά πάσας τάς δίκας ισχύει μέχρι 
πέρατος αύτών παρ’ έκτος έάν άνεκλήθη αύτη. 

3. Ό πληρεξούσιος είναι ύποχρεωτικώς καί αντίκλητος 
τοΰ έντολέως αύτοΰ διά τάς άφορώσας τήν, είς ήν παρίσταται, 
δίκην κοινοποιήσεις, περιλαμβανομένης καί τής οριστικής 
άποφάσεως. 

4. 'Η πληρεξουσιότης προς διεξαγωγήν τής δίκης ενώ¬ 
πιον τοΰ Ελεγκτικού Συνεδρίου δεν περιλαμβάνει, πλήν αν 
είδικώς άναφέρεται έν αύτη, τήν παραίτησιν άπό δικαιώ¬ 
ματος άσκήσεως ένδικου μέσου ή παραίτησιν άπό άσκηθέν- 
τος ένδικου μέσου, συνεπαγομένην απώλειαν τοΰ δικαιώ¬ 
ματος προς άσκησιν νέου τοιούτου. Δεν περιλαμβάνει έπί- 
σης τό δικαίωμα τής προσβολής έγγράφου ώς πλαστού. 

"Αρθρον 19. 

Παϋσις πληρεξουσιότητας. 

'Η πληρεξουσιότης παύει α) διά τοΰ θανάτου τοΰ πληρε¬ 
ξουσίου , β) διά τής περατώσεως τής δίκης ή τής ένεργείας 
της πράξεως, δι’ ήν παρεσχέθη, γ) διά τής παραιτήσεως 
τοΰ πληρεξουσίου δικηγόρου ή τής έκπτώσεως ή τής παύσεως 
αύτοΰ έκ τοΰ λειτουργήματος, δ) διά παραιτήσεως έκ τής 
πληρεξουσιότητος, ε) δι’ άνακλήσεως τής πληρεξουσιότη¬ 
τας. 


'Η νομίμως παρασχεθεΐσα πληρεξουσιότης δέν αίρεται 
έν περιπτώσει θανάτου ή μεταβολής είς τήν προσωπικήν 
κατάστασιν τοΰ δόντος αύτήν, έφ’ δσον οί έν τη δίκη διάδο¬ 
χοι τούτου δέν ανακαλέσουν τήν πληρεξουσιότητα. 

"Αρθρον 20. 

Παραίτησις καί άνάκλησις. 

1. 'Η παραίτησις τοΰ πληρεξουσίου καί ή άνάκλησις τής 
πληρεξουσιότητος, έφ’ δσον δέν γίνονται έπ’ άκροατηρίου, 
ισχύουν έναντι τοΰ δικαστηρίου άπό τής καταθέσεως είς τήν 
γραμματείαν αύτοΰ δηλώσεως τοΰ παραιτουμένου ή τοΰ 
άνακαλοΰντος, έφ’ ής ισχύουν άναλόγως τά έν παραγράφοις 
2 καί 3 τοΰ άρθρου 17 τοΰ παρόντος, έναντι δέ τοΰ έτέρου 
των διαδίκων άπό τής κοινοποιήσεως είς αύτόν τής παραι- 
τήσεως ή τής άνακλήσεως. 

2. 'Η άνάκλησις τής πληρεξουσιότητος πρέπει νά κοι- 
νοποιηθη καί είς τόν άνακαλούμενον πληρεξούσιον. 

3. Ό παραιτούμενος πληρεξούσιος καί μετά τήν παραί- 
τησιν αύτοΰ έφ’ δσον δέν διωρίσθη έτερος, έπιχειρεΐ τάς 
άναγκαίας πράξεις πρός αποτροπήν έπιζημίων έκ τής παραι- 
τήσεως συνεπειών είς τά συμφέροντα τοΰ δόντος τήν πλη¬ 
ρεξουσιότητα. 

"Αρθρον 21. 

Νομιμοποίησις πληρεξουσίου. 

1. Διά τάς προπαρασκευαστικάς πράξεις καί κλήσεις 
μέχρι τής έπ’ άκροατηρίου συζητήσεως, θεωρείται ύπάρ- 
χουσα πληρεξουσιότης, διά δέ τήν έπ’ άκροατηρίου συζή- 
τησιν άπαιτεΐται ρητή πληρεξουσιότης κατά τούς ορισμούς 
τοΰ άρθρου 17 τοΰ παρόντος, ής μή ύπαρχούσης, κηρύσσον¬ 
ται άκυροι δλαι αί πράξεις καί αύταί αΐ πρότερον έπιχειρη- 
θεϊσαι ύπό τοΰ ένεργήσαντος ώς πληρεξουσίου ώς καί αΐ 
κλήσεις πρός συζήτησιν. 

"Ενδικα μέσα, υπογεγραμμένα ύπό πληρεξουσίου μή νο- 
μιμοποιηθέντος τό βραδύτερον κατά τήν πρώτην έπ’ άκροα¬ 
τηρίου συζήτησιν, άπορρίπτονται. 

2. Τό Δικαστήριον κατ’ αίτησιν τοΰ έμφανιζομένου ώς 
πληρεξουσίου καί μή άποδεικνύοντος τήν πληρεξουσιότητα, 
δύναται, έκτιμών τάς περιστάσεις, νά χορηγήση έφ’ άπαξ 
βραχεϊαν άναβολήν τής συζητήσεως ή νά έπιτρέψη τήν προ¬ 
σωρινήν συμμετοχήν αύτοΰ είς τήν δίκην, όρίζον σύντομον 
προθεσμίαν διά τήν νομιμοποίησίν του, έστω καί έκ των 
υστέρων. ’Εάν έντός τής ταχθείσης προθεσμίας δέν προσαχθεϊ 
τό πληρεξούσιον, τό δικαστήριον, διά τής έκδιδομένης άπο¬ 
φάσεως, κηρύσσει άκύρους τάς έπιτραπείσας ώς άνω πρά¬ 
ξεις, τηρουμένων κατά τά λοιπά των διατάξεων τής παρα¬ 
γράφου 1 τοΰ παρόντος καί τοΰ άρθρου 27 κατά περίπτωσιν. 

"Αρθρον 22. 

Έλλειψις Πληρεξουσιότητος. 

'Η έλλειψις πληρεξουσιότητος έξετάζεται αύτεπαγγέλτως 
ύπό τοΰ δικαστηρίου. 

ΚΕΦΑΛΑΙΟΝ Ζ'. 

Θεμελιώδεις Δικονομικαί Άρχαί. 

"Αρθρον 23. 

Καθήκον άληθείας καί κυρώσεις έπί παραβάσει τούτου. 

Οί διάδικοι, οί παρεμβαίνοντες, οί νόμιμοι αντιπρόσωποι 
καί οί πληρεξούσιοι αύτών, οφείλουν νά ένεργοΰν κατά τούς 
κανόνας τής καλής πίστεως καί τών χρηστών ήθών καί νά 
τηροΰν έν παντί τό καθήκον της άληθείας. 

"Αρθρον 24. 

Εύπρεπής διατύπωσις έγγράφων τών διαδίκων. 

Τό Δικαστήριον δύναται, κατ’ αίτησιν τοΰ διδαδίκου ή καί 
αύτεπαγγέλτως νά διατάσση τήν έκ τών δικογράφων καί υπο¬ 
μνημάτων διαγραφήν έξυβριστικών ή άλλων άναρμόστων 
φράσεων. 

Άρθρον 25. 

Θεμελιώδεις Κανόνες Διεξαγωγής της Δίκης. 

Το Δικαστηριον μέριμνα έξ επαγγέλματος περί της προό¬ 
δου εν γενει της δίκης, διατάσσον πάσαν κατά νόμον άπαι- 
τουμένην διαδικαστικήν πράξιν καί ενέργειαν διά την δια- 
κριβωσιν της αλήθειας καί την ταχυτέραν περάτωσιν της 
δίκης. 


Άρθρον 26. 

Ίσότης Διαδίκων. 

1. Οι διαδικοι είναι ίσοι ενώπιον του Δικαστηρίου, δι¬ 
καιούνται δέ νά παραστοϋν κατά πασαν έπ’ ακροατηρίου 
συζήτησιν της ύποθέσεως καλούμενοι προς τοϋτο. 

2. Αίτησις αναβολής τής συζητήσεως έστω καί αν υπο¬ 
βάλλεται υπο πάντων των διαδίκων δέν ύποχρεοϊ τό Ελεγ¬ 
κτικόν Συνέδριον. 

Άρθρον 27. 

Απουσία Διαδίκου. 

^ Τό δικαστηριον εξετάζει καί κρίνει τάς ενώπιον αύτοΰ 
εισαγομενας υποθέσεις καί άπολειπομένων των ενδιαφερο¬ 
μένων μερών, χωρίς έκ τής άπουσίας τούτων νά τεκμαίρεται 
ομολογία. 

Άρθρον 28. 

Δημοσιότης συζητήσεων. 

1. Αί προς συζήτησιν των υποθέσεων συνεδριάσεις του 
Ελεγκτικού Συνεδρίου γίνονται δημοσία, παρισταμένων τοϋ 

Γενικού Επιτρόπου τής Επικράτειας καί τοϋ Γραμματέως 
τοϋ Ελεγκτικού Συνεδρίου ή των νομίμων άναπληρεοτών 
αυτών. 

2. Αί διασκέψεις τοϋ δικαστηρίου προς εκδοσιν αποφά¬ 
σεων επί τών συζητηθεισών υποθέσεων είναι μυστικαί. 

^ 3. Κατα^ τας διασκέψεις τής Όλομελείας παρίσταται καί 

Γενικός Επίτροπος, οστις δικαιούται νά παρίσταται καί 
εις τας τοιαυτας των Τμημάτων προς άνάπτυξιν τής γνώ¬ 
μης του, αποχωρων προ πασης ψηφοφορίας. 'Οσάκις ασκεί 
ένδικα μέσα δέν παρίσταται εις τάς διασκέψεις τούτων. 

ί. Κατά, τάς διασκέψεις, ωσαύτως, τής Όλομελείας καί 
τών Τμημάτων παρίσταται καί ό Γραμματεύς ή ό νόμιμος 
άναπληρωτής αύτοΰ. 


Άρθρον 29. 

Προφορική ή συζήτησις. 

1. Η επ ακροατήριου διαδικασία διεξάγεται προφορικώς. 

2. Μέχρι τής προτεραίας τής συζητήσεως επιτρέπεται εις 
τους διαδίκους νά, καταθέσουν εις τήν Γραμματείαν τοϋ Δι¬ 
καστηρίου υπομνήματα προς άνάπτυξιν τών ισχυρισμών 
αυτών. 

5 Κατόπιν εγκρισεως του Προέδρου, χορηγουμένης έπ’ 
ακροατήριου, δυναται να κατατίθενται ταΰτα τό βραδύτερον 
εντός πενθημέρου από τής συζητήσεως. 


ΚΕΦΑΛΑΙΟΝ Η'. 


Εκθέσεις καί Δικόγραφα. 

Άρθρον 30. 

Εκθέσεις. 

, · Περί πασης υπό αρμοδίου δικαστοϋ ή δικαστικού ύπαλ- 
λήλου ή άλλου οργάνου έπιχειρουμένης πράξεως άφορώση* 
εις την διαδικασίαν ενώπιον τοϋ Ελεγκτικού Συνεδρίου 
ενεργουμένης ύπ’ αύτοΰ ή έν συμπράξει μετ’ άλλου οργάνου 
συντασσεται έκθεσις. 

2. Η Ικθεσις πρέπει νά συντάσσεται επί παρουσία τώι 
πραττοντων καί , άμα τή ένεργεία τής δι’ αυτής διαπιστουμέ- 
νης πραξεως, νά άναφέρη τον τόπον καί τον χρόνον διενεργείαι 
ταύτης, ^τό ονοματεπωνυμον και τήν ιδιότητα τοϋ συντάσ- 
σοντος οργάνου, τοϋ συμπράττοντος καί τών λοιπών νομίμοκ 
παρασταντων καί νά υπογράφεται υπό πάντων τούτων, άφοϋ 


άναγνωσθή υπό τοϋ συντάξαντος. ’Εν περιπτώσει αδυναμία^ 
ή άρνήσεως τίνος νά ύπογράψη τήν έκθεσιν, γίνεται μνεία 
περί τούτου έν αύτή. 

Απαραίτητα Στοιχεία τοϋ Δικογράφου. 

’Άρθρον 31. 

1. Τά υπό τών διαδίκων εις Ιτερον έπιδιδόμενα ή υποβαλ¬ 
λόμενα εις τό Συνέδριον δικόγραφα πρέπει νά άναφέρουν : 

α) Τήν Όλομέλειαν ή τό Τμήμα ένώπιον τοϋ οποίου απευ¬ 
θύνονται, β) τό είδος τοϋ δικογράφου, γ) τό όνομα, τό έπώ- 
νυμον, τό όνομα πατρός, τήν κατοικίαν, μετά προσδιορισμού 
τής συνοικίας, όδοΰ καί αριθμού έκάστου τών διαδίκων καί 
τών νομίμων άντιπροσώπων των, επί νομικών δέ προσώπων 
την επωνυμίαν καί τήν έδραν αυτών, δ) τό άντικείμενον τοϋ 
δικογράφου, κατά τρόπον σαφή, ώρισμένον καί εύσύνοπτον 
καί ε) τον τόπον, τον χρόνον συντάξεως αύτοΰ, τον άριθμόν 
δελτίου ταύτότητος τοϋ διαδίκου ή τοϋ νομίμου άντιπροσώ- 
που η του πληρεξουσίου του, ώς καί τήν έκδοΰσαν τοϋτο 
αρχήν, προκειμένου δέ περί τοϋ δημοσίου τον νομίμως έκ- 
προσωποΰντα αύτό εις τήν δίκην καί νά φέρουν έν τέλει τήν 
υπογραφήν τοϋ διαδίκου ή τοϋ νομίμου αντιπροσώπου ή τοϋ 
πληρεξουσίου των. 

2. Πάσα μεταβολή δηλωθείσης διευθύνσεως πρέπει νά 
γνωστοποιείται, είτε διά τών διαμειβομένων δικογράφων ή 
τών υπομνημάτων, είτε δι’ αύτοτελοΰς έγγράφου κατατι- 
θεμένου εις τήν Γραμματείαν τοϋ Έλεγκτικοΰ Συνεδρίου, 
τιθεμένου δ’ έν τώ φακέλλω τής δικογραφίας. 

Άρθρον 32. 

1. Η εις τήν δηλωθεΐσαν κατά τό προηγούμενον άρθρον 
σιευθυνσιν τής κατοικίας γενομένη έπίδοσις έγγράφου άφο- 
ρώντος εις έκκρεμή δίκην, συμπεριλαμβανομένης καί τής 
οριστικής αποφάσεως, είναι έγκυρος καί έάν ό προς δν αΰτη 
δέν είχεν, η δέν έχη πλέον, αύτόθι τήν κατοικίαν του. 

2. ’Εν παραλείψει δηλώσεως τής διευθύνσεως τής κατοι- 
κιας, η γνιυστοποιήσεως τυχόν μεταβολής ταύτης, πάσαι 
αί επιδόσεις, συμπεριλαμβανομένης καί τής έπιδόσεως τής 
οριστικής αποφάσεως δύναται νά γίνωνται προς τον Γενικόν 
Επίτροπον τής Επικράτειας παρά τώ Έλεγκτικώ Συνέ¬ 
δριο*, έφ’ όσον δέν υπάρχει αντίκλητος, ή υπάρχει μέν άλλ’ 
είναι άγνωστος ή διεύθυνσις αύτοΰ. 

ΚΕΦΑΛΑΙΟΝ Θ'. 

Επιδόσεις. 

Άρθρον 33. 

Όργανα Έπιδόσεως. 

1. Αι επιδόσεις από μέρους τοϋ ιδιώτου διαδίκου γίνονται 
δια δικαστικού έπιμελητοΰ, αν μή είδικαί διατάξεις τοϋ πα¬ 
ρόντος άλλως ορίζουν. 

2. Αι επιδόσεις άπό μέρους τοϋ Δημοσίου, τών “Οργανι¬ 
σμών Τοπικής Αύτοδιοικήσεως καί τών Νομικών Προσώ¬ 
πων Δημοσίου Δικαίου, ώς καί αί επιδόσεις ών τήν επιμέ¬ 
λειαν εχει ή Γραμματεία τοϋ Ελεγκτικού Συνεδρίου, γίνον¬ 
ται δια δικαστικού έπιμελητοΰ ή διά παντός άλλου δημο¬ 
σίου, δημοτικού η κοινοτικού οργάνου, ή τοιούτου Νομικού 
Προσώπου Δημοσίου Δικαίου. 

3· 'Η έπίδοσις γίνεται κατόπιν παραγγελίας διδομένης 
εγγράφως υπό τοϋ έπιμελουμένου ταύτης. 

Άρθρον 34. 

Πρός τίνας γίνεται ή έπίδοσις. 

Η έπίδοσις γίνεται : 

1. Εις τον προς δν αδτη ή τόν πληρεξούσιον ή τόν αντί¬ 
κλητον αύτοΰ. 

2. Επι προσώπων ανικάνων πρός τό παρίστασθαι επί 
δικαστηρίου, πρός τόν νόμιμον άντιπρόσωπον αυτών ή τόν 
πληρεξούσιον ή τόν αντίκλητον. 

3. Έπί προσώπων πνευματικώς ασθενών καί, μή κηρυχ- 
θέντων ύπό άπαγόρευσιν, πρός τόν προσωρινόν διαχειριστήν, 
έψ’ δσον διωρίσθη τοιοΰτος. 

4. ΈπΙ νομικών προσώπων, πρός τόν κατά τόν Νόμον κα'ι τό 
καταστατικόν ή τόν οργανισμόν αυτών, εκπρόσωπον τούτων. 

5. Έπί του Δημοσίου, πρός τόν έκπροσωποϋντα αυτό 
κατά τάς περί δικών του δημοσίου κειμένας διατάξεις. 

Άρθρον 35. 

Τόπος Έπιδόσεως. 

1. 'Η έπίδοσις πρός τό δημόσιον, τά Ν.Π.Δ.Δ., Ο.Τ.Α. 
καί πάσαν άλλην αρχήν γίνεται έν τφ Καταστήματι της Υ¬ 
πηρεσίας τοϋ πρός δν ή έπίδοσις ,κατά τάς καθωρισμένας 
εργασίμους ώρας. 

2. Εις πάσαν άλλην περίπτωσιν ή έπίδοσις δύναται νά 
γίνη εις πάντα τόπον, είς τόν όποιον εύρίσκεται ό πρός δν 
είναι έπιδοτέον τό έγγραφον. 

3. Έάν ό έν τή προηγουμένη παραγράφω έ'χη είς τόν τόπον 
είς τόν όποιον πρόκειται νά γίνη ή έπίδοσις, γνωστήν κατοι¬ 
κίαν ή έπαγγελματικήν έγκατάστασιν, ή έργάζεται αυτόθι 
ώς υπάλληλος, έργάτης ή υπηρέτης ή ύπό άλλην ιδιότητα, ή 
έκτος τοϋ χώρου της κατοικίας, ή τής έπαγγελματικής έγκα- 
ταστάσεως ή τής έργασίας του, έπίδοσις δέν δύναται νά 
γίνη άνευ τής συναινέσεως αυτού. 

4. Έν τώ Καταστήματι τοϋ Ελεγκτικού Συνεδρίου, ό πρός 
δν ή έπίδοσις δέν δύναται νά άρνηθή ταύτην. Έν άρνήσει, 
συντάσσεται έκθεσις ύπό τοϋ ένεργοΰντος τήν έπίδοσιν, βε- 
βαιοΰσα τήν άρνησιν, τό δ’ έπιδοτέον έγγραφον άποστέλλε- 
ται έπί αποδείξει διά τοϋ ταχυδρομείου. 

'Η έπίδοσις θεωρείται γενομένη άπό τής χρονολογίας τής 
έκθέσεως. 

5. Έν ούδεμια περιπτώσει συγχωρεΐται νά γίνη ή έπίδοσις 
είς χώρους λατρείας, κατά τάς ώρας τών ιεροτελεστιών ή 
άλλων θρησκευτικών τελετών ή προσευχών, ή έντός αιθούσης 
δικαστηρίου συνεδριάζοντος. 

Άρθρον 36. 

Χρόνος Έπιδόσεως. 

1. 'Η έπίδοσις δέν δύναται νά γίνη έν καιρώ νυκτός, ή καθ’ 
ημέραν Κυριακήν, ή άλλην εορτήν κατά νόμον έξαιρετέαν, 
άνευ τής συναινέσεως τοϋ πρός δν αϋτη. 

2. 'Η νύξ θεωρείται διαρκοϋσα άπό τής 7ης εσπερινής 
μέχρι καί τής 7ης πρωινής. 

"Αρθρον 37. 

Τρόπος έπιδόσεως πρός πλείονας. 

1. Έάν ό πρός δν ή έπίδοσις παρίσταται ή ένεργή ώς νό¬ 
μιμος αντιπρόσωπος πλειόνων ανικάνων προσώπων, άρκεϊ ή 
είς αύτόν παράδοσις ένός μόνον αντιγράφου ή πρωτοτύπου 
τοϋ έπιδοτέου έγγράφου. 

2. Έάν ή έπίδοσις γίνεται πρός ένα αντίκλητον πλειόνων 
διαδίκων, άπαιτεΐται ή παράδοσις ισαρίθμων έγγράφων 
πρός τούς ύπό τοϋ άντικλήτου έκπροσωπουμένους. 

"Αρθρον 38. 

Έπίδοσις έν τη Κατοικία. 

1. Έάν ό πρός δν ή έπίδοσις δέν εύρίσκεται έν τη κατοι¬ 
κία αύτοΰ, τό έγγραφον παραδίδεται είς τινα τών μετ’ αύτοΰ 
συνοικούντων συγγενών ή ύπηρετών καί έν έλλείψει ή απου¬ 
σία αυτών πρός τινα τών λοιπών συνοίκων, Ιχοντα, κατά τήν 
κρίσιν τοϋ έπιδίδοντος, συνείδησιν τών πραττομένων. 

2. Κατοικία είναι ή οικία ή τό διαμέρισμα αυτής, τό προο¬ 
ρισμένου διά διημέρευσιν καί διανυκτέρευσιν τοϋ πρός δν ή 
έπίδοσις, καί άν προσωρινώς δέν χρησιμοποιήται πρός τόν 
σκοπόν τοΰτον. 


3. 'Ως σύνοικοι θεωρούνται καί οΐ θυρωροί κατοικιών 
καί αί έν αύταϊς οίκοΰσαι οίκογένειαι τούτων, οί διευθυνταί 
ξενοδοχείων καί οικοτροφείων καί τό ύπαλληλικόν καί υπη¬ 
ρετικόν προσωπικόν αύτών. 

Δέν θεωρούνται ώς σύνοικοι, οί ένοικοι ετέρου διαμερίσμα¬ 
τος τής αυτής οικίας. 

4. Μή εύρισκομένου έν τή κατοικία τινός τών είς οδς 
δύναται νά γίνη ή έπίδοσις κατά τάς προηγουμένας παρα¬ 
γράφους, τό έγγραφον έπικολλάται είς τήν θύραν τής κατοι¬ 
κίας έπί παρουσία ένός μάρτυρος, γιγνομένης μνείας περί 
τής θυροκολλήσεως έν τη έκθέσει. 

Άρθρον 39. 

Έπίδοσις έν τφ Καταστήματι κ.λ.π. 

Έάν ό πρός δν ή έπίδοσις δέν εύρίσκεται είς τό κατά¬ 
στημα, γραφείου ή έργαστήριον, όπου άσκεΐ είτε μόνος είτε 
μετ’ άλλου τό έπάγγελμα αύτοΰ ή εργάζεται αυτόθι ώς 
ύπάλληλος, έργάτης ή ύπηρέτης, τό έγγραφον παραδίδεται 
πρός τόν διευθυντήν τοϋ καταστήματος ή τοϋ γραφείου ή 
τοϋ εργαστηρίου ή πρός τινα τών συνεταίρων, συνεργατών, 
ύπαλλήλων ή ύπηρετών, έχοντα, κατά τήν κρίσιν τοϋ έπι¬ 
δίδοντος, συνείδησιν τών πραττομένων. Έάν ούδείς έκ τών 
ανωτέρω άναφερομένων εύρίσκεται αυτόθι, ή έπίδοσις γίνε¬ 
ται είς τήν κατοικίαν τοϋ πρός δν αδτη. 

Άρθρον 40. 

Είδικαί περιπτώσεις. 

1. Έπί αξιωματικών, ύπαξιωματικών, οπλιτών ή όργά- 
νων τών ένόπλων δυνάμεων τής Χώρας καί τών Σωμάτιυν 
Χωροφυλακής καί Αστυνομίας Πόλεινν, Λιμενικού καί 
Πυροσβεστικού Σώματος, ή έπίδοσις δύναται νά γίνη καί 
πρός τόν διοικητήν τής μονάδος ή τόν προϊστάμενον τής ύπη- 
ρεσίας, είς ήν άνήκουν, ύποχρεούμενον νά παραδώση ή δια- 
βιβάση άμελλητί τό έγγραφον είς τόν πρός δν άπευθύνεται. 
Τοιαύτη έπίδοσις δέν συγχωρεΐται α) προκειμένου περί 
άνωτάτων αξιωματικών καί τών διοικητών ή διευθυντών 
μονάδων καί ύπηρεσιών καί β) προκειμένου περί τών 
τελούντων έν άδεία, διαθεσιμότητι ή αργία. 

2. Έπί τών άνηκόντων είς τήν ύπηρεσίαν φάρων καί 
φανών ή έπίδοσις δύναται νά γίνη πρός τόν λιμενάρχην 
τής περιφερείας είς τήν όποιαν άσκοϋν τά καθήκοντά των. 

3. Έάν ό πρός δν ή έπίδοσις νοσηλεύεται είς νοσοκομείου 
ή κρατήται είς φυλακήν καί ή μετ’ αύτοΰ έπικοινωνία δέν 
είναι δυνατή κατά τήν έν τή έκθέσει έπιδόσεως σημειουμέ- 
νην βεβαίωσιν τής διευθύνσεως τού νοσοκομείου ή τής φυλα¬ 
κής, ή έπίδοσις δύναται νά γίνη πρός τόν διευθυντήν τού 
νοσοκομείου ή τής φυλακής, ό όποιος ύποχρεοΰται νά έγχει- 
ρίση τό έγγραφον είς τόν πρός δν ή έπίδοσις. 

4. Έάν ό πρός δν ή έπίδοσις ύπηρετή είς έμπορικόν 
πλοίου έλλιμενισμένον είς Ελληνικόν λιμένα, αΰτη, έν 
απουσία ή άρνήσει αυτού νά παραλάβη τό έγγραφον ή άρνή- 
σει ή άδυναμία νά ύπογράψη τήν έκθεσιν, γίνεται πρός τόν 
πλοίαρχον τοϋ πλοίου ή πρός τόν άναπληρωτήν του, έν 
άπουσία δέ ή άρνήσει καί τούτων νά παραλάβουν τούτο, 
γίνεται πρός τόν λιμενάρχην, ύποχρεούμενον νά είδοποιήση 
τόν πρός δν ή έπίδοσις. 

5. Έάν ό πρός δν ή έπίδοσις ύπηρετή είς έμπορικόν 
πλοίον μή ελλιμενισμένου είς Ελληνικόν λιμένα, αυτή γίνε¬ 
ται είς τήν κατοικίαν αύτοΰ καί έν έλλείψει τοιαύτης, γίνεται 
κατά τάς διατάξεις περί έπιδόσεως είς τούς άγνώστου διαμο¬ 
νής. 

.Έν πάση δέ περιπτώσει ή έπίδοσις γίνεται καί είς τά έν 
τη ημεδαπή γραφεία τού πλοιοκτήτου ή άλλως τοϋ έν τφ 
Έλληνικφ λιμίνι Πράκτορος τοϋ πλοίου έν ύπάρξει τοιού- 
των. 

ΕΦΗΜΕΡΙΣ ΐΗΣ ΚΥΒΕΡΝΗΣΕΙΣ (ΤΕΥΧΟΣ ΠΡΏΤΟΝ) 


"Αρθρον 41. 

Έπίδοσις προς τούς έν ττ) αλλοδαπή καί τούς άγνωστου 

διαμονής. 

1 . Έάν ό προς δν ή έπίδοσις κατοική έν τη αλλοδαπή καί 
είναι γνωστός δ τόπος καί ή διεύθυνσις τής έν τή άλλοδαπη 
κατοικίας αύτοΰ, ή έπίδοσις γίνεται, έν έλλείψει άντικλήτου, 
εις τον Υπουργόν των Εξωτερικών, προς διαβίβασιν τοϋ 
έγγράφου εις τον προς δν απευθύνεται. ' Η έπίδοσις θεωρείται 
συντελεσθεϊσα άμα τή εις τον Υπουργόν ή έντεταλμένον 
παρ’ αύτοΰ υπάλληλον παραδόσει τοΰ έγγράφου. 

2. Έάν ό προς δν ή έπίδοσις είναι άγνωστου κατά τον 
χρόνον τής έπιδόσεως διαμονής, αΰτη, έν έλλείψει αντικλή¬ 
του, γίνεται εις τον δήμαρχον ή τον πρόεδρον τής κοινότη¬ 
τας τής τελευταίας γνωστής κατοικίας ή διαμονής αύτοΰ, 
ούδεμιάς δε γνωστής τοιαύτης ύπαρχούσης, εις τον Δήμαρ¬ 
χον Αθηναίων. 

"Αρθρον 42. 

Έν άρνήσει παραλαβής. 

1. Έάν ό προς δν ή έπίδοσις ή τά έν τοϊς άρθροις 38 καί 
39 τοΰ παρόντος άναφερόμενα πρόσωπα άρνοΰνται την 
παραλαβήν τοΰ έγγράφου ή την υπογραφήν τής έκθέσεως 
έπιδόσεως, ό έπιδίδων επικολλά τοΰτο επί τής θύρας της 
κατοικίας ή τοΰ καταστήματος, γραφείου ή έργαστηρίου, 
έπί παρουσία ενός μάρτυρος, γιγνομένης μνείας περί τής 
θυροκολλήσεως έν τή έκθέσει. 

2. Έάν κατά τάς περιπτώσεις τοΰ προηγουμένου άρθρου 
τά έν αύτω άναφερόμενα πρόσωπα άρνοΰνται τήν παραλαβήν 
τοΰ έγγράφου ή τήν υπογραφήν τής έκθέσεως έπιδόσεως, 
τό έγγραφον παραδίδεται εις τον εισαγγελέα των πρωτοδι¬ 
κών τής περιφερείας, εις ήν υπάγονται, δστις διαβιβάζει 
τοΰτο αύτοϊς. 

3. Έάν κατά τάς περιπτώσεις τής παραγράφου 1 τοΰ 
άρθρου 35 τοΰ παρόντος ό έκπρόσωπος τής αρχής ή ό 
έντεταλμένος υπάλληλος άρνηθή τήν παραλαβήν τοΰ έγγρά¬ 
φου ή τήν υπογραφήν τής έκθέσεως, βεβαιοΰται ή άρνησις 
έν αύτή καί παραδίδεται τό έγγραφον άμελλητί εις τον έν 
τή έδρα τής άρχής ή τής υπηρεσίας τοϋ υπαλλήλου εισαγγε¬ 
λέα πρωτοδικών, μή ύπάρχοντος δ’ έν αύτή πρωτοδικείου, 
εις τον είρηνοδίκην, δστις διαβιβάζει τοΰτο προς τήν άρχήν 
ή τον υπάλληλον. 

4. Εις τάς περιπτώσεις των προηγουμένων παραγράφων 
2 καί 3 ή έπίδοσις θεωρείται συντελεσθεϊσα άπό τής 
χρονολογίας τής έκθέσεως. 

"Αρθρον 43. 

Αντίκλητος. 

1. Πας διάδικος έν τή ενώπιον τοΰ Ελεγκτικού Συνε¬ 
δρίου δίκη, έξαιρέσει τοΰ Δημοσίου, τών Όργανισμών 
Τοπικής Αύτοδιοικήσεως καί τών Νομικών Προσώπων 
Δημοσίου Δικαίου, υποχρεοΰται διά τοΰ πρώτου προς τό 
Συνέδριον άπευθυνομένου δικογράφου νά διορίση ώς άντί- 
κλητον πρόσωπον, έχον τήν κατοικίαν αύτοΰ έν τή έδρα 
τοΰ Ελεγκτικού Συνεδρίου. 

2. 'Ο διορισμός πρέπει νά περιέχη τό όνοματεπώνυμον, 
τό όνομα πατρός, επάγγελμα καί άκριβή προσδιορισμόν 
τής διευθύνσεως τής κατοικίας καί τής επαγγελματικής 
έγκαταστάσεως τοΰ άντικλήτου. 

Ή παράγραφος 2 τοΰ άρθρου 31 τοΰ παρόντος έφαρμόζε- 
ται καί έν προκειμένω. 

3. 'Ο έπιμελούμενος τής έπιδόσεως καί όταν ύπάρχη 
άντίκλητος, άναζητεΐ κατά πρώτον τον διάδικον ή τον νόμι¬ 
μον αντιπρόσωπον αύτοΰ προς παράδοσιν τοΰ έπιδοτέου, μή 
επιτρεπομένης όμως έν απουσία τών τελευταίων τούτων, 
τής επιδόσεως διά θυροκολλήσεως. Έν ούδεμια περιπτώσει 
δυναται να προβ?.ηθή άκυρότης τής έπιδόσεως έκ τοΰ ότι 
αυτή εγένετο πρός τον διορισΟέντχ αντίκλητον, πλήν άν 


ειδική διάταξις άπαιτή τήν πρός αύτόν τοΰτον τον διάδικον 
ή τον νόμιμον άντιπρόσωπον αύτοΰ παράδοσιν τοΰ έγγρά¬ 
φου. 

4. 'Η έπίδοσις πρός τόν άντίκλητον διενεργεΐται καθ’ δν 
τρόπον καί πρός αυτόν τοΰτον τόν διάδικον, έφαρμοζομένων 
άναλόγως καί τών διατάξεων τών άρθρων 38 καί 39 καί 
τής παραγράφου 1 τοΰ άρθρου 42 τοΰ παρόντος. 

5. Ή ΐδιότης τοΰ άντικλήτου παύει α) διά τοΰ θανάτου 
αύτοΰ, β) διά τής περατώσεως της δίκης, γ) διά παραιτή- 
σεως ή δι’ άνακλήσεως τοΰ διορισμού. 

Αί διατάξεις τών άρθρων 19 καί 20 τοΰ παρόντος 
έφαρμόζονται άναλόγως καί έπί τοΰ άντικλήτου. 

Ό διάδικος υποχρεοΰται εις άμεσον άντικατάστασιν 
τοΰ έκλιπόντος, παραιτηθέντος ή άνακληθέντος άντικλήτου 
δι’ έγγράφου δηλώσεως αύτοΰ, πληρούσης τούς όρους τής 
παραγράφου 2 τοΰ παρόντος, κατατιθεμένης παρά τή 
Γραμματείς τοΰ Ελεγκτικού Συνεδρίου. 

"Αρθρον 44. 

Έκθεσις έπιδόσεως. 

1. Περί πάσης έπιδόσεως συντάσσεται ύπό τοΰ επιδι- 
δοντος έκθεσις, ή όποια, πλήν τών έν άρθρω 31 τοΰ πα¬ 
ρόντος όριζομένων στοιχείων, περιέχει : α) τήν παραγγε¬ 
λίαν πρός έπίδοσιν, β) τό όνοματεπώνυμον καί τήν ιδιότητα 
τοΰ έπιδίδοντος, γ) σαφή προσδιορισμόν τοΰ επιδοθεντος 
έγγράφου καί τών προσώπων εις τά όποια άφορά τοΰτο, 
δ) μνείαν τοΰ τόπου, χρόνου, ημέρας καί τής ώρας έπιδό¬ 
σεως, ε) μνείαν τοΰ προσώπου εις δ παρεδόθη τό έγγραφον 
καί τοΰ τρόπου έπιδόσεως, έν περιπτώσει άπουσιας η αρνη- 
σεως τοΰ πρός δν ή έπίδοσις ή των υπο των άρθρων 38 
καί 39 τοΰ παρόντος όριζομένων πρός τοΰτο προσώπων. 

2. 'Η έκθεσις ύπογράφεται ύπό τοΰ έπιδίδοντος καί 
παραλαμβάνοντος τό έγγραφον, έν περιπτώσει δε αρνησεως 
ή αδυναμίας τούτου καί ύπό τοΰ προσλαμβανόμενου προς 
τοΰτο μάρτυρος. 

3. Έπί τοΰ έπιδιδομένου έγγράφου ό έπιδίδων σημειοΐ 
τήν ήμέραν καί ώραν τής έπιδόσεως καί ύπογράφει. 'Η ση- 
μείωσις αΰτη άποτελεΐ άπόδειξιν υπέρ τοΰ πρός δν ή έπί- 
δοσις. 

Έάν ύπάρχη διαφορά μεταξύ τής έκθέσεως έπιδόσεως 
και τής σημειώσεως, κατισχύει ή έκθεσις έπιδόσεως. 

ΚΕΦΑΛΑΙΟΝ Γ. 

Δικονομικαί Προθεσμίαι - Ακυρότητες. 

"Αρθρον 45. 

Προθεσμίαι. 

1. Αί ύπό τοΰ ύπ’ άριθμ. 774/1980 Προεδρικού Διατάγ¬ 
ματος «περί κωδικοποιήσεως τών περί Έλεγκτικοΰ Συν¬ 
εδρίου ίσχυουσών διατάξεων κ.λ.π.» καί τοΰ παρόντος προ- 
βλεπόμεναι καί αί ύπό τοΰ Έλεγκτικοΰ Συνεδρίου τασσο- 
μέναι προθεσμίαι άρχονται άπό τής επομένης τής έπιδό¬ 
σεως ή τοΰ κινοΰντος αύτάς γεγονότος καί λήγουν τήν 7ην 
μ.μ. ώραν τής τελευταίας ήμέρας, ή έάν αυτή είναι κατά 
νόμον έξαιρετέα, τής έπομένης έργασίμου ήμέρας. 

'Ο ύπολογισμός τών προθεσμιών γίνεται κατά τά ορι¬ 
ζόμενα ύπό τοΰ Άστικοΰ Κώδικος. 

2. Έάν κατά τήν διάρκειαν προθεσμίας τίνος έπέλθη 
διακοπή τής δίκης, διακόπτεται ή προθεσμία καί άρχεται 
νέα άπό τής έπαναλήψεως τής δίκης. 

3. Έάν διάδικος άποθάνη διαρκούσης τής προθεσμίας, 
αΰτη διακόπτεται καί άρχεται νέα άπό τής έκ νέου έπιδό¬ 
σεως εις τούς κατά νόμον διαδεχθέντας τόν θανόντα. 

4. Κατά τήν διάρκειαν τών δικαστικών διακοπών αί 
προθεσμίαι δέν άναστέλλονται. 

5. Αί διά τής έπιδόσεως έγγράφου τίνος κινούμεναι προ- 
θεσμίαι τρέχουν καί κατ’ έκείνου κατά παραγγελίαν τοΰ 
όποιου έγένετο ή έπίδοσις. 

Άρθρον 46. 

Δικονομικαί ακυρότητες. 

1. Ή παράβασις διατάξεως, ρυθμιζούσης την διαδικα¬ 
σίαν καί ιδία τον τύπον διαδικαστικής τίνος πράξεως, έπά- 
γεται ακυρότητα, άπαγγελλομένην παρά τοϋ δικαστηρίου 
α) άν την τήρησιν της διατάξεως διαγράφη ρητώς ό νόμος 
επί ποινή άκυρότητος, β) άν διά τήν παράβασιν χωρή άναί- 
ρεσις, γ) είς πάσαν άλλην περίπτωσιν, άν κατά τήν κρίσιν 
του δικαστηρίου ή παράβασις προυξένησεν εις τόν προτεί- 
ναντα αυτήν διάδικον βλάβην, μή δυναμένην νά έπανορ- 
θωθή άλλως ή κηρυσσομένης της άκυρότητος. 

2. 'Η άκυρότης άπαγγέλλεται κατά πρότασιν τοΰ δια- 
δίκου, έφ’ όσον δεν επιβάλλεται ή αύτεπάγγελτος έξέτασις 
αυτής υπό τοΰ δικαστηρίου. 'Η πρότασις είναι απαράδε¬ 
κτος, έάν δέν ύποβληθή κατά τήν πρώτην μετά τήν παρά- 
βασιν συζήτησιν τής ύποθέσεως. 

3. Τήν ακυρότητα δέν δύναται νά προτείνη, δστις προε- 
κάλεσεν αυτήν ή συνετέλεσεν είς ταύτην καθώς καί οί κλη¬ 
ρονόμοι τούτων, ουδέ ό παραιτηθείς ρητώς ή σιωπηρώς της 
προτάσεως αυτής. 

4. Άπαγγελλομένης της άκυρότητος, τό δικαστήριον 
διατάσσει τήν έπανάληψιν τής πράξεως, πλήν άν έπήλθεν 
απώλεια, τοϋ δικαιώματος ή άλλως άποκλείεται ή έπανάληψις. 

ΚΕΦΑΛΑΙΟ Ν ΙΑ'. 

Αιτήσεις Καταλογισμού. 

’Άρθρον 47. 

Περιεχόμενον αιτήσεων - Διαδικασία. 

1. Αί κατά τό άρθρον 46 παράγραφος 5 τοϋ Π.Δ. 774/ 
1980 αιτήσεις τοΰ παρά τω Έλεγκτικω Συνεδρίω Γενικού 
Επιτρόπου τής Επικράτειας περί καταλογισμού Δημοσίων 
Υπαλλήλων καί Στρατιωτικών εν γένει, ως καί αί όμοιου 
περιεχομένου αιτήσεις άλλων Κρατικών Αρχών ή Διοι¬ 
κήσεων Ν.Π.Δ.Δ. έχουσών εξ ειδικών διατάξεων τό δι¬ 
καίωμα υποβολής τοιούτων αιτήσεων, περί καταλογισμού 
υπαλλήλων των πρέπει νά περιέχουν έκτος τών έν άρθρω 
31 τοϋ παρόντος όριζομένων στοιχείων καί τάς είδικάς 
διατάξεις ύπό τών οποίων προβλέπεται ή άσκησις αυτών. 

2. Αί περί ών ή προηγουμένη παράγραφος αιτήσεις, έκ- 
δικάζονται ύπό τοΰ κατά τό άρθρον 2 παράγραφος 3 τοΰ πα¬ 
ρόντος αρμοδίου Τμήματος, έφαρμοζομένων άναλόγως κα¬ 
τά περίπτωσιν τών περί πληρεξουσιότητας, διορισμοΰ άντι- 
κλήτου, προσδιορισμοΰ τής δικασίμου καί έκδικάσεως έν 
γένει τοΰ ένδικου μέσου της έφέσεως διατάξεων τοΰ παρόν¬ 
τος, έφ’ όσον δέν ορίζεται άλλως ύπό ετέρων διατάξεων 
αδτοΰ ή του Π.Δ. 774/1980. 

ΚΕΦΑΛΑΙΟΝ ΙΒ' 

Ένδικα μέσα. 

Έφεσις. 

’Άρθρον 48. 

Δικαίωμα έφέσεως. 

'Η έ'φεσις άσκεΐται ύπό παντός έχοντος έννομον συμφέ¬ 
ρον ή ύπό τοϋ Γενικού Επιτρόπου της Επικράτειας παρά 
τω Έλεγκτικω Συνεδρίω, άπευθύνεται δέ κατά τοΰ έν τή 
έκκαλουμένη πράξει ή άποφάσει διαδίκου, τοΰ τυχόν έκ 
ταύτης συνδικαιούχου καί κατά παντός τρίτου, ώς πρός δν 
έχει συνεπείας ή δίκη. 'Ο Πρόεδρος τοΰ αρμοδίου Τμήματος 
δύναται νά διατάξη τήν κλήτευσιν τρίτων έχόντων έννομον 
συμφέρον είς τήν δίκην, ή δέ κλήτευσις τούτων γίνεται διά 
κοινοποιήσεως άντιγράφου τής έφέσεως μετά σημειώσεως 
προσδιορισμού δικασίμου. 


Άρθρον 49. 

"Ορια ελέγχου τής πράξεως ή άποφάσεως. 

1. Διά τής έφέσεως ή ύπόθεσις μεταβιβάζεται είς τό αρμό¬ 
διον Τμήμα τοΰ Ελεγκτικού Συνεδρίου ώς πρός μέν τό 
νόμω βάσιμον τής πράξεως ή άποφάσεως κατά τό σύνολον, 
ώς πρός δέ τό ουσία βάσιμον της πράξεως ή άποφάσεως 
κατά τά διά τής έφέσεως καί τών προσθέτων λόγων καθο¬ 
ριζόμενα όρια. 

2. Τό δικαστήριον τήν νομικώς πλημμελή πράξιν άκυροι, 
έν όλω ή έν μέρει, ή μεταρρυθμίζει άναλόγως, φυλασσο- 
μένης τής διατάξεως τής επομένης παραγράφου. Τήν ού- 
σιαστικώς έσφαλμένην πράξιν άκυροι ή μεταρρυθμίζει 
έντός τών έν τω έφέσει ορίων, κρίνον περαιτέρω έπί τής 
ουσίας τής ύποθέσεως. 

3. Διά τής άποφάσεως αύτοΰ τό δικαστήριον δέν δύναται 
νά καταστήση χείρονα τήν θέσιν τοΰ έκκαλοΰντος. 

4. Τό Δικαστήριον έφαρμόζει τόν κατά τόν χρόνον τής 
έκδόσεως τής έκκαλουμένης πράξεως ή άποφάσεως ίσχύον- 
τα νόμον. 

5. Είς τήν κατ’ έφεσιν δίκην έπιτρέπεται ή έπίκλησις 
καί προσαγωγή νέων αποδεικτικών μέσων. 

Άρθρον 50. 

Προθεσμία. 

1. 'Η έφεσις άσκεΐται έντός τών ύπό τών διατάξεων τών 
άρθρων 30, 53 καί 54 τοΰ Π.Δ. 774/1980 ή τών ύπό ει¬ 
δικών διατάξεων τών θεσπιζουσών έκάστοτε τό ένδικον 
μέσον τής έφέσεως όριζομένων προθεσμιών. 

2. 'Η έφεσις δύναται νά άσκηθή καί πρό τής έπιδόσεως 
τής πράξεως ή άποφάσεως. 

3. 'Η έκπροθέσμως άσκηθεΐσα έφεσις άπορρίπτεται ώς 
απαράδεκτος. 

Άρθρον 51. 

Ανασταλτικόν αποτέλεσμα έφέσεως. 

1. 'Η ένώπιον τοΰ Έλεγκτικοΰ Συνεδρίου έφεσις δέν 
άναστέλλει τήν έκτέλεσιν τής πράξεως ή άποφάσεως έκ- 
τός έάν άλλως είδικώς ορίζεται ύπό τοΰ νόμου. 

Έπί τή αιτήσει τοΰ έκκαλοΰντος ή τοΰ Γενικοΰ Επιτρό¬ 
που δύναται νά διαταχθή ή άναστολή δι’ άποφάσεως τοΰ 
Έλεγκτικοΰ Συνεδρίου πριν ή τοΰτο άποφανθή έπί τής έφέ¬ 
σεως. 

'Η αΐτησις δέον νά διαλαμβάνη τούς κατά τήν συγκεκρι- 
μένην περίπτωσιν δυναμένους νά δικαιολογήσουν τήν ανα¬ 
στολήν ειδικούς λόγους. 

2. 'Η κατά τήν προηγουμένην παράγραφον αΐτησις 
άναστολής είναι άπαράδεκτος άν δέν άποδεικνύεται δτι 
ήσκήθη νομοτύπως καί έμπροθέσμως ύπό τοΰ αίτοΰντος 
καί είναι έκκρεμής έφεσις κατά τής πράξεως ή άποφάσεως 
τής οποίας διώκεται ή άναστολή έκτελέσεως. 

3. Άσκηθείσης έφέσεως έξαντλεΐται ή δικαιοδοσία τοΰ 
έκδόντος τήν πράξιν ή άπόφασιν οργάνου. 

Άρθρον 52. 

Τρόπος άσκήσεως έφέσεως. 

1. Τό ένδικον μέσον τής έφέσεως άσκεΐται διά δικογρά¬ 
φου κατατιθεμένου παρά τή Γραμματεία τοΰ Έλεγκτικοΰ 
Συνεδρίου, συντασσομένης σχετικής πράξεως, ή διά κοινο- 
ποιήσεως διά δικαστικού έπιμελητοΰ είς τόν Γραμματέα 
τοΰ Δικαστηρίου. 

2. Τό ένώπιον τοΰ ’ Ελεγκτικού Συνεδρίου ένδικον μέ¬ 
σον τής έφέσεως ασκείται νομίμως καί διά καταθέσεως είς 
οίανδήποτε δημοσίαν άρχήν, ήτις ύποχρεοϋται αμελλητί 
νά διαβίβαση τοΰτο είς τό Ελεγκτικόν Συνέδριον. 

3. Αί έφέσεις, άμα τή είς τό Ελεγκτικόν Συνέδριον περιε- 
λεύσει των, καταχωροΰνται είς τό έπί τούτω ύπό τοΰ Γραμ- 
ματέως τοΰ Συνεδρίου τηρούμενου «βιβλίον καταχωρήσεως 

δικογράφων ενδίκων μέσων» διά τά ενώπιον αύτοϋ άσκού- 
μενα ένδικα μέσα. 

4. Άντίγραφον της άσκηθείσης έφέσεως κοινοποιείται, 
έπιμελεία του έκκαλοΰντος, εις πάντα ενδιαφερόμενον (Δη¬ 
μόσιον, Νομικόν Πρόσωπον ή ιδιώτην). 

"Αρθρον 53. 

Περιεχόμενον της έφέσεως. 

1. Τό δικόγραφον της έφέσεως δέον νά περιέχη, πλήν 
των έν άρθρω 31 τοϋ παρόντος όριζομένων στοιχείων καί: 

α) τον αριθμόν καί χρονολογίαν της έκκαλουμένης πρά- 
ξεως ή άποφάσεως. 

β) τούς λόγους έφέσεως κατά τρόπον σαφή καί ώρισμένον 

γ) σαφές καί συγκεκριμένον αίτημα καί 

δ) διορισμόν άντικλήτου, διαμένοντος έν τη έδρα τοϋ 
δικαστηρίου. 

Είς τό δικόγραφον της έφέσεως δέον νά προσαρτάται 
καί τό άντίγραφον της προσβαλλόμενης πράξεως ή άπο¬ 
φάσεως. 

2. Τό δικόγραφον τό μη πληρούν άπάσας τάς άπαιτή- 
σεις της προηγουμένης παραγράφου τότε μόνον είναι άκυ- 
ρον, όταν, κατά την κρίσιν τοϋ δικαστηρίου, αί έλλείψεις 
καθιστοΰν τοΰτο εντελώς άόριστον καί άνεπίδεκτον δικα¬ 
στικής έκτιμήσεως. 

"Αρθρον 54. 

Άπαράδεκτον δευτέρας έφέσεως. 

Δευτέρα εφεσις παρά τοϋ αύτοϋ διαδίκου κατά της αυτής 
πράξεως ή άποφάσεως, ώς προς τό αυτό ή άλλο κεφάλαιον 
δέν έπιτρέπεται, έκτος έάν ή πρώτη άπερρίφθη διά τυπικόν 
λόγον. 

"Αρθρον 55. 

Πρόσθετοι λόγοι. 

1. Πρόσθετοι λόγοι έφέσεως έπιτρέπεται νά ύποβληθοΰν 
δι’ ίδιου δικογράφου, δπερ κατατίθεται παρά τη Γραμμα¬ 
τεία τοϋ Ελεγκτικού Συνεδρίου, συντασσομένης έπ’ αύτοϋ 
πράξεως καταθέσεως. 

2. Ή κατάθεσις τοϋ δικογράφου δύναται νά γίνη τουλά¬ 
χιστον 15 πλήρεις ημέρας προ της όρισθείσης πρώτης δι¬ 
κασίμου, άντιπεφωνημένον δέ άντίγραφον αύτοϋ έπιδίόεται, 
έπί ποινή άπαραδέκτου των προσθέτων λόγων, έπιμελεία 
τοϋ ύποβαλόντος τούτους καί έντός οκτώ ήμερων άπό της 
καταθέσεως τοϋ δικογράφου αύτών, είς τον έφεσίβλητον. 

Προπαρασκευή της συζητήσεως. 

'Ορισμός δικασίμου. 

"Αρθρον 56. 

1. Συμπληρωθέντων των στοιχείων τοϋ φακέλλου ό Πρό¬ 
εδρος ή ό Αντιπρόεδρος, κατά περίπτωσιν, προσδιορίζει 
διά πράξεώς του τήν δικάσιμον της ύποθέσεως. 

2. Δύναται νά όρισθή δικάσιμος συντομωτέρα της άρχι- 
κώς όρισθείσης, είτε αύτεπαγγέλτως είτε κατ’ αϊτησιν τίνος 
των διαδίκων. 

"Αρθρον 57. 

Όρισθείσης της δικασίμου ή ύπόθεσις έγγράφεται αύ- 
θημερόν είς τό έπί τούτω τηρούμενον υπό τοϋ Γραμματέως 
βιβλίον δικαστικών υποθέσεων. 

"Αρθρον 58. 

Έγγραφή είς τό πινάκιον καί κλήσις πρός συζήτησιν. 

1. Αί δι’ έκάστην δικάσιμον προσδορισθεΐσαι υποθέ¬ 
σεις καταχωρίζονται είς πινάκιον, τηρούμενον υπό τοϋ 
Γραμματέως, δστις έν συνεχεία έπιμελεΐται, υπό τήν έπο- 
πτείαν τοϋ αρμοδίου Προέδρου, της κλητεύσεως τών δια¬ 
δίκων, πρός έμφάνισιν ένώπιον τοϋ Ελεγκτικού Συνεδρίου 


διά τήν συζήτησιν καί της συντάξεως, δι’ έκάστην δικάσι¬ 
μον, έκθέματος συζητουμένων υποθέσεων. 

2. Έπί τών αιτήσεων άναστολής έκτελέσεως δέν άπαι- 
τεΐται ή τήρησις της προθεσμίας τοϋ επομένου άρθρου, διά 
τήν συζήτησιν όμως αυτών κλητεύεται, κατά τά έν τώ αύτώ 
άρθρω οριζόμενα, μόνον ό αϊτών. 

3. Τών κατατιθεμένων έφέσεων, τών αιτήσεων άναστολής 
έκτελέσεως, τών παρεμβάσεων, ώς καί τών . έγγράφων 
καί υπομνημάτων καί λοιπών στοιχείων τοϋ φακέλλου της 
ύποθέσεως, λαμβάνει γνώσιν ό παρά τώ Έλεγκτικώ Συν- 
εδρίω Γενικός Επίτροπος της Επικράτειας, μερίμνη τοϋ 
Γραμματέως. 

4. Ό Γραμματεύς μέχρι τής συζητήσεως τής ύποθέσεως 
έπί τη αιτήσει τών διαδίκων, άνακοινοϊ είς τούτους δι’ 
άπλής έπιδείξεως όλα τά έγγραφα τής ύποθέσεως έξ ών οΰτοι 
δύνανται νά λάβουν τάς άναγκαιούσας σημειώσεις. 

"Αρθρον 59. 

Τρόπος κλητεύσεως. 

Ή κλήσις πρός συζήτησιν έπιδίδεται πρός τούς διαδίκους 
τούλάχιστον οκτώ πλήρεις ήμέρας προ τής συζητήσεως. 

Κλήτευσις είναι καί ή ύπό τής Γραμματείας προφορική 
άνακοίνωσις τής δικασίμου, έφ’ όσον βεβαιοϋται δι’ έγγράφου 
ύπογραφομένου ύπό τοϋ αρμοδίου ύπαλλήλου καί τοϋ πρός 
δν ή άνακοίνωσις. 

"Αρθρον 60. 

"Εκθεμα συζητουμένων υποθέσεων. 

1. Τό έκθεμα τών συζητουμένων είς έκάστην δικάσιμον 
υποθέσεων, καταρτιζόμενον έπί τη βάσει τοϋ πινακίου, άναρ- 
τάται, οκτώ, τούλάχιστον, πλήρεις ήμέρας προ τής όρισθεί¬ 
σης δικασίμου, έξωθι τής αιθούσης τής συνεδριάσεως τοϋ 
Έλεγκτικοΰ Συνεδρίου. 

2. 'Η μή άνάρτησις τοϋ έκθέματος δέν καθιστά άκυρον 
τήν συζήτησιν τών υποθέσεων τής δικασίμου. 

"Αρθρον 61. 

Παράβολον έφέσεως. 

1. («Αί έφέσεις, πλήν τών παρά τοϋ Γενικού Επιτρόπου 
καί τών 'Τπουργών άσκουμένων, είναι άπαράδεκτοι αν δέν 
προσαρτάται είς ταύτας άποδεικτικόν καταβολής τοϋ κατά 
τούς οικείους νόμους όριζομένου παράβολου, καί έφ’ όσον 
τοιοΰτον δέν ορίζεται δι’ αύτών, παραβόλου ίσου πρός τό έν 
τέταρτον τοΐς έκατόν έπί τοϋ διά τής έφέσεως άμφισβητουμέ- 
νου ποσοΰ. Τό παράβολον τοΰτο δέν δύναται, έν πάση περι- 
πτώσει, νά είναι κατώτερον τοϋ ένός τρίτου τοϋ κατά τό 
άρθρον 59 άπαιτουμένου διά τήν άσκησιν τοϋ ένδικου μέσου 
τής άναιρέσεως, είς τό ποσόν δέ τοΰτο ορίζεται γενικώς έπί 
πάσης έφέσεως κατά πράξεως περί συντάξεως» Π.Δ. 774/80 
άρθρ.^δπαρ. 1 Φ.Ε.Κ. 189/1980). 

2. Έάν μέχρι τής πρώτης έπ’ άκροατηρίου συζητήσεως 
δέν καταβληθή παντάπασι παράβολον ή καταβληθή ελλιπές, 
τό δικαστήριον, κατ’ αΐτησιν τοϋ έμφανιζομένου κατ’ αύτήν 
ΰποχρέου πρός τοΰτο διαδίκου, χορηγεί αύτώ προθεσμίαν 
μέχρι πέντε (5) ήμερών, άρχομένην άπό τής επομένης τής 
συζητήσεως τής ύποθέσεως, διά τήν καταβολήν ή τήν συμ- 
πλήρωσιν τοϋ παραβόλου καί τήν προσκόμισιν τοϋ άποδει- 
κτικοΰ καταθέσεώς του. 

Έάν ή συζήτησις χωρήση άπολειπομένου τοϋ ύποχρέου, 
τό παράβολον δύναται νά καταβληθή καί προσκομισθή τό 
άποδεικτικόν καταθέσεώς του, έντός προθεσμίας πέντε (5) 
ήμερών, άρχομένης άπό τής επομένης τής συζητήσεως. 

Έάν έντός τών ώς άνω προθεσμιών δέν καταβληθή τό 
παράβολον ή καταβληθή έλλιπές, ή εφεσις άπορρίπτεται ώς 
άπαράδεκτος. 

3. («Γενομένης δεκτής, έν όλω ή έν μέρει, τής έφέσεως, 
διατάσσεται διά τής άποφάσεως τοϋ Ελεγκτικού Συνεδρίου 
ή έπιστροφή τοϋ παραβόλου, άπορριπτομένης δέ ταύτης 
διατάσσεται ή κατάπτωσις αύτοϋ υπέρ τοϋ Δημοσίου». 
Π.Δ. 774/1980 άρθρ. 56 παρ. 2 Φ.Ε.Κ. 189/80). 

"Αρθρον 62. 

Τέλη. 

1. Τό δικόγραφον της έφέσεως διά τό όποιον απαιτείται 
καταβολή παράβολου ώς και ή αίτησις άναστολής έκτελέ- 
σεως, ύπόκεινται εις τά κατά νόμον τέλη, έφαρμοζομένων 
των έν άρθρω 51 του Π.Δ/τος 774 τοϋ 1980 όριζομένων. 

2. Τέλη δέν οφείλονται έπΐ των, μετά παραπομπήν ύπό 
της 'Ολομελείας, έκδικαζομένων ύπό των Τμημάτων ύπο- 
θέσεων ώς καί έπί υποθέσεων έφ’ ών έξεδόθη προδικαστική 
άπόφασις. 

Συζήτησις υποθέσεων. 

"Αρθρον 63. 

Έκφώνησις 

Κατά τήν έπ’ ακροατηρίου συζήτησιν ό διευθύνων ταύτην 
εκφωνεί τάς έν τώ πινακίω έγγεγραμμένας ύποθέσεις της 
δικασίμου κατά τήν έν αύτώ σειράν έγγραφης των καί σημειοΐ 
εις τήν οίκείαν στήλην, αύτοϋ, έάν ή ύπόθεσις συζητεΐται 
ή άναβάλλεται ή διαγράφεται. 

"Αρθρον 64. 

Αναβολή συζητήσεως 

1. Συντρέχοντος άποχρώντος λόγου, ή συζήτησις δύναται 
νά άναβληθή υπό τοϋ Ελεγκτικού Συνεδρίου αΰτεπαγγέλτως 
ή τη αιτήσει τοϋ Γενικού Επιτρόπου της Επικράτειας ή 
των διαδίκων. 

2. "Αν ή συζήτησις ΰποθέσεώς τίνος άναβληθή ή άν έξ 
οίουδήποτε λόγου ή συνεδρίασις ματαιιοθή ή δέν καταστή 
δυνατή ή συζήτησις πασών ή τινών των έν τω πινακιω 
υποθέσεων, ή συζήτησις αυτών γίνεται κατά τήν αμέσως 
έπομένην συνεδρίασιν της 'Ολομελείας ή τοϋ Τμήματος, έφ’ 
δσον τό Ελεγκτικόν Συνέδριον δέν ώρισε τήν συζήτησιν 
αύτών δι’ άλλην ώρισμένην δικάσιμον τακτικήν ή έκτακτον, 
μή άπαιτουμένης νέας κατά τό άρθρον 58 τοϋ παρόντος, 
κλήσεως προς συζήτησιν, έάν ό διάδικος ή ό νόμιμος πληρε¬ 
ξούσιος παρέστη κατά τήν συνεδρίασιν, λαβών οδτω γνώσιν 
της δι’ ώρισμένην δικάσιμον άναβολής συζητήσεως. 

3. Αιτήσει τών διαδίκων μόνον άπαξ δύναται νά άνα¬ 
βληθή ή συζήτησις. 

"Αρθρον 65. 

Αύτεπάγγελτος έξέτασις κλητεύσεως τών διαδίκων. 

1. Έάν τις τών διαδίκων δέν έμφανισθή κατά τήν συζή- 
τησιν, τό δικαστήριον έξετάζει αΰτεπαγγέλτως άν έκλητεύθη 
νομίμως καί έμπροθέσμως. 

2. Έάν τις τών διαδίκων δέν έκλητεύθη, ή δέν έκλητεύθη 
νομίμως καί έμπροθέσμως, τό δικαστήριον κηρύσσει άπα- 
ράδεκτον τήν συζήτησιν, ορίζει νέαν τακτήν δικάσιμον, δι’ 
άπλής σημειώσεως έπί τοϋ πινακίου καί διατάσσει τήν κατ’ 
αύτήν έγγραφήν τής ύποθέσεως καί τήν νόμιμον κλητευσιν 
τών διαδίκων, έκτος έάν ό διάδικος έμφανισθή ενώπιον τοϋ 
Δικαστηρίου κατά τήν έκφώνησιν καί ζητήση τήν έκδίκασιν 
τής ΰποθέσεώς του οπότε καλύπτεται ή άκυρότης. 

3. Έάν έγένετο κλήτευσις τών διαδίκων καί αδτη κρί- 
νεται νόμιμος καί έμπρόθεσμος, ή διαδικασία χωρεϊ καί αν 
οδτοι δέν παρίστανται. 

Μή έμφάνισις ή άποχώρησις τών διαδίκων. 

"Αρθρον 66. 

1. Διάδικος, μή έμφανισθείς κατά τήν έκφώνησιν τής 
ύποθέσεως, δύναται, προσερχόμενος, νά μετάσχη τής περαι¬ 
τέρω συζητήσεως. 

2. 'Η μετά τήν έναρξιν τής συζητήσεως έπί τής ουσίας 
τής ύποθέσεως έκουσία άποχώρησις διαδίκου δέν έπηρεάζει 
τήν πρόοδον τής διαδικασίας. Ώς έκουσίως άποχωρών Θεω¬ 
ρείται 6 διάδικος καί δταν πρός τήρησιν τής τάξεως διαταχθή 
ή άπομάκρυνσις αύτοϋ. 


3. 'Η μετ’ άπόρριψιν αΐτήσεως περί άναβολής έκουσία 
άποχώρησις διαδίκου δέν κωλύει τήν συζήτησιν έπί της 
ουσίας της ύποθέσεως, πλήν άν δέν έγένετο νόμιμος κλή- 
τευσις αύτοϋ, δτε έφαρμογήν έχουν αί διατάξεις τοϋ προη¬ 
γουμένου άρθρου. 

4. Διάδικος, μή έμφανισθείς κατά τήν συζήτησιν ή άπο- 
χωρήσας ταύτης, δικαιούται νά παρίσταται καί νά μετέχη 
εις άπάσας τάς μετά ταΰτα διεξαγομένας συζητήσεις, εις 
άς προβλέπεται παράστασις τών διαδίκων. 

"Αρθρον 67. 

Αΐ διατάξεις τοϋ προηγουμένου άρθρου έφαρμόζονται καί 
έπί διαδικαστικών πράξεων έκτός τοϋ ακροατηρίου διενερ- 
γουμένων. 

"Αρθρον 68. 

Συζήτησις έπ’ άκροατηρίου. 

1. Ό προεδρεύων διευθύνει τήν συζήτησιν, κηρύσσει τήν 
έναρξιν τής συνεδριάσεως, έκφωνεϊ τάς ύποθέσεις κατά τήν 
καθωρισμένην τάξιν, δίδει τόν λόγον είς τούς διαδίκους, τούς 
νομίμους άντιπροσώπους καί πληρεξουσίους αυτών, άφαιρεϊ 
τόν λόγον έν περιπτώσει παραβάσεως τών όρων τής λυσι¬ 
τελούς καί κοσμίας συζητήσεως, έξετάζει τούς διαδίκους, 
τούς νομίμους άντιπροσώπους αύτών, καί τά λοιπά κλητευ- 
θέντα πρόσωπα καί κηρύσσει περαιωμένην τήν συζήτησιν, 
έφ’ δσον κατά τήν κρίσιν του έπαρκώς ήρευνήθη ή ύπό- 
θεσις. 

2. 'Η κατά τάς συνεδριάσεις τήρησις τής εύταξίας καί 
τής εύπρεπείας κατά τήν διεξαγωγήν τών συζητήσεων άνή- 
κει είς τόν διευθύνοντα τήν διαδικασίαν, δστις δικαιούται 
νά άπομακρύνη έκ τοϋ άκροατηρίου πάντα θορυβοϋντα, 
άτακτοϋντα ή άκόσμως συμπεριφερόμενον, έάν δέ οδτος 
είναι δικηγόρος τό Δικαστήριον δύναται νά έφαρμόση τά 
άρθρα 70,71 καί 73 τοϋ Κώδικος περί δικηγόρων. Αί άνω- 
τέρω άποφάσεις ύπόκεινται είς άνάκλησιν ύπό τοϋ έκδόσαντος 
αύτάς. 

"Αρθρον 69. 

Διεξαγωγή συζητήσεως. 

1. 'Ο διευθύνων τήν συζήτησιν δίδει τόν λόγον πρώτον 
είς τόν έκκαλοΰντα πρός άνάπτυξιν της έφέσεως καί τών 
έγγράφων ύπομνημάτων του, είτα δέ είς τόν καθ’ οδ ή 
εφεσις. 

Τελευταίος άκούεται ό Γενικός Επίτροπος τής Επι¬ 
κράτειας έφ’ δσον δέν είναι έκκαλών ή αίτών. 

2. Παν μέλος τοϋ δικαστηρίου δικαιούται, άδεία τοϋ 
διευθύνοντος τήν συζήτησιν, νά άποτείνη έρωτήσεις πρός 
τούς διαδίκους, τούς νομίμους άντιπροσώπους αύτών, τούς 
μάρτυρας καί τούς πραγματογνώμονας καί νά άπαιτή τήν 
άνάγνωσιν έγγράφων. 

3. Οί διάδικοι δύνανται νά άπευθύνουν έρωτήσεις μόνον 
άδείφ τοϋ Προέδρου, δστις δύναται νά άπαγορεύση έρώτησιν 
άσκοπον ή μή προσήκουσαν. 

4. 'Ο ιδιώτης διάδικος δταν παρίσταται μετά δικηγόρου, 
δύναται, άδεία τοϋ διευθύνοντος τήν συζήτησιν, νά λάβη 
τόν λόγον. 

"Αρθρον 70. 

Προαπόδειξις - Συμπλήρωσις άποδείξεων. 

1. Οί διάδικοι ύποχρεοΰνται δπως τά άποδεικτικά αύτών 
στοιχεία προσκομίζουν είς τήν γραμματείαν τοϋ δικαστηρίου 
έντός τών έν άρθριρ 29 τοϋ παρόντος προθεσμιών ύποβολής 
ύπομνημάτων. 

2. Τό δικαστήριον δύναται αύτεπαγγέλτως νά άποφασίζη 
περί συμπληρώσεως τών άποδείξεων διά παντός προσφόρσυ 
μέσου. Δικαιούται ώσαύτως νά δια τάξη τήν έμφάνισιν τών 
διαδίκων ή νομίμων αύτών άντιπροσώπων είς τό άκροατή- 

ριον, πρός υποβολήν ερωτήσεων ή παροχήν διασαφήσεων περί 
τής ύποθέσεως. 

3. 'Η διεξαγωγή των αποδείξεων δύναται νά ένεργήται έν 
δημοσία συνεδριάσει τοΰ δικαστηρίου. Επίσης δύναται νά 
γίνη ενώπιον είσηγητοϋ όριζομένου ώς τοιούτου ένδς έκ των 
μελών τοϋ δικαστηρίου ή ΙΙαρέδρου τίνος του Ελεγκτικού 
Συνεδρίου ή άλλης αρχής των έν άρθριο 3 τοϋ παρόντος 
όριζομένων. 

4. Τό δικαστήριον δύναται νά ζητή, παρά πάσης δημοσίας, 
δημοτικής ή κοινοτικής αρχής καί παρά παντός νομικού ή 
φυσικοΰ προσώπου, πληροφορίας καί στοιχεία χρησιμεύοντα 
εις τήν πληρεστέραν διάγνωσιν τής ύποθέσεως, πάντων 
τούτων ύποχρεουμένων νά παρέχουν τάς ζητουμένας πληρο¬ 
φορίας καί τά στοιχεία. 

Άρθρον 71. 

Έπανάληψις περαιωθείσης συζητήσεως. 

Τό δικαστήριον δύναται νά διατάξη καί τήν έκ νέου συζή- 
τησιν τής ύποθέσεως, πρός πληρεστέραν αυτής διερεύνησιν, 
εάν αδτη είναι απαραίτητος, πρός διάγνωσιν τής διαφοράς. 

Ή οδτω έπαναλαμβανομένη συζήτησις θεωρείται συ¬ 
νέχεια τής προηγουμένης. 

Άρθρον 72. 

Πρακτικά συζητήσεως. 

1. Περί τής επ’ ακροατηρίου προφορικής συζητήσεως 
τηρούνται υπό τοϋ γραμματέως πρακτικά άτινα περιέχουν 
α) τό όνοματεπώνυμον των δικαστών, τοϋ Γενικού Επιτρό¬ 
που τής Επικράτειας, τοΰ Γραμματέως, των έμφανισθέντων 
διαδίκων, των νομίμων άντιπροσώπων καί των πληρεξου¬ 
σίων, β) μνείαν τοϋ τόπου καί τοΰ χρόνου τής συζητήσεως, 
γ) μνείαν περί τής δημοσιότητος τής συζητήσεως, δ) συ- 
νοπτικώς τά κατά τήν συζήτησιν γενόμενα. 

2. Τά πρακτικά συντάσσονται παρά τοΰ γραμματέως 
υπό τάς οδηγίας τοΰ διευθύνοντος τήν συζήτησιν καί υπο¬ 
γράφονται υπό άμφοτέρων. 

3. Έάν ό διευθύνων τήν συζήτησιν κωλύεται ή παύση νά 
άποτελή μέλος τοΰ δικαστηρίου, ύπογράφει άντ’ αύτοΰ τά 
πρακτικά, 6 αρχαιότερος των κατά τήν συζήτησιν λαβόντων 
μέρος δικαστών, κωλυομένων δέ πάντων τούτων, ύπογράφει 
μόνον ό γραμματεύς. Έν κωλύματι τοΰ γραμματέως, τά 
πρακτικά ύπογράφονται ύπό μόνου τοΰ διευθύνοντος τήν 
συζήτησιν. Περί τών κωλυομένων γίνεται μνεία εις τά 
πρακτικά. 

Άρθρον 73. 

Τέλεσις άξιοποίνου πράξεως έν τω άκροατηρίω. 

Έάν έν τω άκροατηρίω τελεσθή αξιόποινος πράξις, διω- 
κομένη έξ επαγγέλματος, βεβαιοΰται αΰτη εις τά πρακτικά, 
απόσπασμα τών οποίων διαβιβάζεται εις τον αρμόδιον 
εισαγγελέα. 

Διακοπή καί έπανάληψις τής δίκης - Κατάργησις αυτής. 

Άρθρον 74. 

Λόγοι διακοπής. 

1. Ή δίκη διακόπτεται, έάν πρό τοΰ πέρατος τής προφορι¬ 
κής συζητήσεως α) άποθάνη ό διάδικος ή ό νόμιμος αντι¬ 
πρόσωπος αύτοΰ ή έπέλθη άλλη μεταβολή εις τό πρόσωπον 
τίνος έξ αύτών, έπηρεάζουσα τήν ικανότητα τής έπί δικα¬ 
στηρίου παραστάσεως ή τήν έξουσίαν τοΰ νομίμου αντι¬ 
προσώπου πρός έκπροσώπησιν, β) άν άποθάνη, άπολυθή, 
έκπέση, παραιτηθη τοΰ λειτουργήματος του ή άπολέση 
έν γένει τήν ικανότητα διά τήν έκπροσώπησιν καί παρά- 
στασιν τοΰ διαδίκου ό δικαστικός πληρεξούσιος τοΰ δια- 
δίκου ή τοϋ νομίμου αντιπροσώπου του, πλήν άν ό διάδικος 
ή δ νόμιμος αντιπρόσωπός αύτοΰ, έχη εις τήν δίκην πλείονας 
δικαστικούς πληρεξουσίους λαβόντας μέρος είς αυτήν. 


2. Έάν πρόκειται περί θανάτου ή άλλων μεταβολών 
εις τό πρόσωπον τοΰ αντιπροσώπου νομικών έν γένει προ¬ 
σώπων, ή δίκη δεν διακόπτεται. 

’Άρθρον 75. 

Τρόπος διακοπής καί αποτελέσματα αύτής. 

1. 'Η διακοπή έπέρχεται από τής, δι’ έπιδόσεως δικο¬ 
γράφου ή διά προφορικής δηλώσεως επ’ ακροατηρίου ή 
έκτος τοΰ άκροατηρίου κατά τήν έπιχείρησιν διαδικαστικής 
πράξεως, γνωστοποιήσεως πρός τον άντίδικον ή πρός τό 
παρ’ ω έκκρεμεϊ ή ύπόθεσις δικαστήριον τοΰ λόγου τής 
διακοπής. 'Η γνωστοποίησις γίνεται ύπό τοΰ δικαιουμένου 
νά έπαναλάβη τήν δίκην καί συνοδεύεται ύποχρεωτικώς 
ύπό τών αποδεικτικών στοιχείων τοΰ λόγου τής διακοπής. 

2. Πάσα διαδικαστική πράξις, ένεργηθεϊσα μετά τήν 
διακοπήν τής δίκης καί πρό τής έπαναλήψεως αυτής, είναι 
τότε μόνον άκυρος, δταν, κατά τήν κρίσιν τοΰ δικαστηρίου, 
έπήλθεν είς τινα τών διαδίκων βλάβη, μή δυναμένη άλλως 
νά έπανορθωθή εί μή κηρυσσομένης τής άκυρότητος, πλήν 
άν ένεργηθή ύπό τοΰ διαδίκου ύπέρ τοΰ οποίου έπήλθεν 
ή διακοπή. 

Άρθρον 76. 

Έπανάληψις. 

1. 'Η έπανάληψις τής διακοπείσης δίκης δύναται νά γίνη 
είτε διά δηλώσεως τοΰ δικαιουμένου είς έπανάληψιν αύτής, 
έπί πλειόνων δέ δικαιουμένων καί τοΰ ενός ετι τούτων, είτε 
διά προσκλήσεως τούτου παρά τοΰ δικαστηρίου, έπιμελεία 
τής γραμματείας αύτοΰ, ένεργοΰντος αύτεπαγγέλτως, ή 
κατ’ αϊτησιν τοΰ ετέρου τών διαδίκων. 

2. Έάν ή έπανάληψις τής δίκης δεν γίνη ύπό τών δια¬ 
δίκων εντός διμήνου, δύναται ό Πρόεδρος έξ επαγγέλματος 
νά όρίζη δικάσιμον πρός συνέχισιν αυτής, κατά τήν οποίαν 
καλοΰνται οί διάδικοι. 

3. 'Ο κληρονόμος, ό κληροδόχος ή 6 καταπιστευματοδόχος 
δεν δύνανται νά κληθοΰν πρός έπανάληψιν διακοπείσης 
δίκης πρό τής παρελεύσεως τής πρός άποποίησιν προθεσμίας 
ή τής οπωσδήποτε άλλως έπελθούσης άπωλείας τοΰ δικαιώ¬ 
ματος πρός άποποίησιν. 

4. Έάν δεν είναι έφικτή ή άνεύρεσις τοΰ δικαιουμένου 
νά παραστή κατά τήν έπανάληψιν τής συζητήσεως, έπέχει 
θέσιν κλητεύσεως αύτοΰ έγγραφος γνωστοποίησις τής 
όρισθείσης δικασίμου, κοινοποιουμένη, έπιμελεία τής γραμ¬ 
ματείας τοΰ δικαστηρίου, πρός τόν δήμαρχον ή τον πρόεδρον 
τής Κοινότητος τής κατοικίας τοΰ προσώπου, έξ οδ προήλθεν 
ό λόγος διακοπής. 

Άρθρον 77. 

Κατάργησις. 

1. 'Ο έκκαλών μέχρι τής ένάρξεως τής πρώτης επ’ 
άκροατηρίου συζητήσεως, δύναται νά παραιτηθη τοΰ δικαιώ¬ 
ματος ή τοΰ δικογράφου τής έφέσεως άνευ συναινέσεως τοϋ 
ετέρου διαδίκου. 

2. Παραίτησις βραδύτερου γενομένη είναι άπαράδεκτος 
έφ’ όσον ό άντίδικος αντιλέγει καί πιθανολογεί ότι έχει 
έννομον. συμφέρον πρός περάτωσιν τής δίκης δι’ έκδόσεως 
οριστικής άποφάσεως. 

3. Η παραίτησις γίνεται ή διά δηλώσεως καταχωριζο- 
μενης εις τα πρακτικά ή διά δικογράφου κατατιθέμενου 
ει ή τϊ 1 ν γραμματείαν τοΰ δικαστηρίου καί άνακοινουμένου 
πρός τόν έτερον διάδικον. 

4. 'Η παραίτησις άπό έφέσεως τοΰ Δημοσίου γίνεται 
τηρουμένων τών ίσχυουσών έκάστοτε διά τό δημόσιον 
ειδικών διατάξεων. 

> 5. Από της καταθέσεως της παραιτήσεως έπέρχεται 
αύτοδικαίως κατάργησις τής δίκης. 

Άπόφασις. 

Αρθρον 78. 

Σύνθεσις του Δικαστηρίου. 

1. Η αποφασις έκδίδεται υπό των δικαστών, οί όποιοι 
μετεσχον της συνθέσεως τοϋ Δικαστηρίου κατά τήν συζή- 
τησιν. 

2. Κωλυομένου ή εκλιπόντος μέλους τινός, έκ των παρα¬ 
στάντων κατά τήν συζήτησιν, έγκύρως έκδίδεται ή άπόφασις 
υπό των ύπολοίπων παραστάντων κατά την συζήτησιν 
μελών έφ’ δσον ό αριθμός τούτων είναι έπαρκής διά τήν 
συγκρότησιν της 'Ολομελείας ή του Τμήματος, άλλως ή 
ύπόθεσις είσάγεται έκ νέου προς συζήτησιν. 

“Αρθρον 79. 

'Ορισμός Εΐσηγητοϋ. 

1. Μετά τήν έπ’ ακροατηρίου συζήτησιν ό φάκελλος τής 
ύποθέσεως παραπέμπεται ύπό του προεδρεύοντος κατά τήν 
συζήτησιν είς σύμβουλον ή πάρεδρον, έκ των κατά τήν 
συζήτησιν παραστάντων, ϊνα εΐσηγηθή έπ’ αυτής, έκτός έάν 
εΐσηγηθή ό ίδιος. 

2. 'Ως εισηγητής δεν δύναται νά όρισΑή ό μετασχων είς 
τήν εκδοατν τής προσι&αλλομενης πράξεως ή άτοςάσεως. 

Άρ-3ρον 80. 

Δ'.άσκεψις και ψηφοφορία. 

1. Προς εκδοσιν τής άποφάσεως γίνεται ϊιάσν.εψις ν.αί 
ψηφοφορία. 

2. ΙΙερί τής όιασκέψεως σοντάσσονται πρακτικά υπό τοϋ 
Γραμματέως ύπογραφόμενα ύπ’ αύτοΰ καί τοΰ Προέδρου 
καί περιέχουν : 

α) Τό όνοματεπώνυμον καί τόν βαθμό των μετασχόντων 
μελών τοΰ Συνεδρίου, τοΰ Γενικού Επιτρόπου, έφ’ όσον 
παρέστη, καί τοΰ Γραμματέως. 

β) Περίληψιν τής γενομένης έν έκάστη υποθέσει εΐσηγή- 
σεως καί τών τυχόν άναπτυχθεισών κατά ταύτην γνωμών. 

γ) Τό αποτέλεσμα τής κατά τήν διάσκεψιν έπακολου- 
θησάσης ψηφοφορίας καί 

δ) Τήν ληφθεϊσαν άπόφασιν. 

3. Ή διάσκεψις γίνεται όπό τήν διεύθυνσιν τοΰ Προέδρου, 
είσηγουμένου τοΰ ύπ’ αύτοΰ ως εΐσηγητοϋ όρισθέντος δι- 
καστοΰ. 

4. 'Η ψηφοφορία γίνεται ψηφίζοντος πρώτου τοΰ εΐση- 
γητοΰ, εΐτα τοΰ νεωτέρου κατά διορισμόν δικαστοϋ καί 
τελευταίου τοΰ Προέδρου. 

5. Τό Δικαστήριον άποφαίνεται κατά πλειοψηφίαν τών 
παρόντων, νικώσης έν ΐσοψηφία τής ψήφου τοΰ Προέδρου. 

Άν κατά τήν ψηφοφορίαν σχηματισθοΰν πλείονες τών δύο 
γνωμών, μή καταρτιζομένης οΰτω πλειοψηφίας, οί εχοντες 
μεμονωμένην τήν γνώμην ή άποτελοΰντες τήν άσθενεστέοαν, 
οφείλουν νά προσχωρήσουν εις τήν μίαν τών επικρατέστερων 
γνωμών» (Π.Δ. 774/1980 άρθρ. 11 παρ. 1 εδάφ. ψ καί 2). 
Ή γνώμη τής μειοψηφίας καταχωρίζεται είς τό αίτιολογι- 
κόν τής άποφάσεως ώς καί εις τό ειδικόν πρακτικόν τής 
μειοψηφίας, τό όποιον υπογράφεται υπο των αυτών ως 
καί τό πρακτικόν τής διασκέψεως προσώπων. 

“Αρθρον 81. 

Κατάρτισις καί δημοσιευσις. 

1. Περαιωθείσης τής ψηφοφορίας συντασσεται υπο τοΰ 
εΐσηγηθέντος δικαστοϋ σχέδιον τής άποφάσεως, περιλαμβά- 
νον τό αΐτιολογικόν καί τό διατακτικόν αυτής, 6π«ρ χρονο¬ 
λογείται καί υπογράφεται ύπό τοΰ Προέδρου και τοΰ Ειση- 
γητοΰ. 

2. Έκ τοΰ κατά τήν παράγραφον 1^ σχεδίου δημοσιεύεται 
ή άπόφασις έν δημοσία συνεδριάσει. Η αποφασις δυναται 
νά δημοσιευθή καί υπό δικαστών μή μετασχόντων είς τήν 
συζήτησιν. 


3. 'Η δημοσιευσις τής άποφάσεως βεβαιοΰται έν τέλει 
ταύτης ύπό τοΰ προεδρεύσαντος τής συνεδριάσεως καί 
τοΰ γραμματέως. 

Αρθρον 82. 

Περιεχόμενον τής άποφάσεως. 

'Η άπόφασις πρέπει νά άναφέρη α) τήν σύνθεσιν τοΰ 
δικαστηρίου, μνημονευομένοκ; τοΰ εΐσηγηθέντος δικαστοϋ, 
τοΰ Γενικοΰ Επιτρόπου τής Έπικρατείας καί τοΰ Γραμ¬ 
ματέως, β) τό όνοματεπώνυμον, τό επάγγελμα καί τήν 
κατοικίαν τών διαδίκων, τών νομίμων άντιπροσώπων καί 
τών πληρεξουσίων αυτών, γιγνομένης μνείας έάν οδτοι 
παρέστησαν, γ) σύντομον περίληψιν τοΰ άντικειμένου τής 
δίκης, δ) μνείαν ότι ήκούσθη ό Γενικός Επίτροπος τής 
Έπικρατείας, ε) τό αΐτιολογικόν καί τό διατακτικόν τής 
άποφάσεως καί στ) μνείαν τής δημοσιεύσεως τής άποφάσεως. 

“Αρθρον 83. 

Αποφάσεις άφορώσαι είς τήν συζήτησιν. 

1. Αί άφορώσαι εις τήν διεξαγωγήν τής συζητήσεως 
άποφάσεις δύναται, έφ’ δσον δέν ορίζεται άλλως έν τω 
παρόντι, νά δημοσιεύωνται κατ’ αυτήν, διατυπούμεναι δό 
συνοπτικώς, καταχωρίζονται μόνον εις τά πρακτικά. 

2. Τό περιεχόμενον τής άποφάσεως άποτελεϊ πλήρη 
άπόδειξιν ώς πρός τήν έμφάνισιν καί έκπροσώπησιν τών 
διαδίκων, τήν ύπ’ αυτών προφορικώς έπ’ ακροατηρίου 
προβολήν ισχυρισμών, ύποβολήν αιτήσεων καί τήν έξενεχθεΐ- 
σαν γνώμην τοΰ δικαστηρίου. 

3. 'Η κατά τήν παράγραφον 2 τοϋ παρόντος άρθρου 
άποδεικτική δύναμις τοϋ περιεχομένου της άποφάσεως 
δύναται νά άνατραπή διά τοΰ πρακτικοΰ τής συζητήσεως 
ή διά τής προσβολής τής άποφάσεως ώς πλαστής. 

“Αρθρον 84. 

Αδυναμία έκδόσεως άποφάσεως. 

Έάν μετά τήν συζήτησιν τής ύποθέσεως καταστή άδύ- 
νατος, ένεκα οίουδήποτε λόγου, ή έκδοσις της άποφάσεως, 
ή συζήτησις έπαναλαμβάνεται κατόπιν όρισμοΰ νέας δικα¬ 
σίμου καί κοινοποιήσεως κλήσεως πρός συζήτησιν. 

“Αρθρον 85. 

Αί δριστικαί έπί τής ύποθέσεως άποφάσεις ώς καί πάσαι 
αί περιέχουσαι όριστικάς διατάξεις, αλλά μόνον ώς πρός 
αύτάς, δέν άνακαλοΰνται μετά τήν δημοσίευσιν αύτών ύπό 
τοΰ έκδόντος ταύτας δικαστηρίου. 

“Αρθρον 86. 

Κοινοποίησις άποφάσεων. 

Αί άποφάσεις τοΰ δικαστηρίου κοινοποιούνται είς τούς 
διαδίκους έπιμελεία τής Γραμματείας αύτοΰ. 

“Αρθρον 87. 

Λόγοι διορθώσεως καί ερμηνείας. 

1. Έάν κατά τήν σύνταξιν άποφάσεως παρεισέφρησαν 
λάθη γραφικά ή λογιστικά, ή τό διατακτικόν της άποφάσεως 
διετυπώθη έλλιπώς ή άνακριβώς, τό έκδόν ταύτην δικαστή- 
ριον δύναται, τή αιτήσει τινός τών διαδίκων ή καί αύτε- 
παγγέλτως, νά προβή εις τήν διόρθωσιν αυτής. 

2. Έάν ή διατύπωσις άποφάσεως είναι άσαφής καί 
γεννά άμφιβολίας, τό έκδόν ταύτην δικαστήριον, κατόπιν 
αίτήσεως τινός τών διαδίκων, δύναται νά έρμηνεύση τήν 
άπόφασιν, ούδέποτε δέ ή περί ερμηνείας άπόφασις δύνα- 
ται νά μεταβάλη τό διατακτικόν τής έρμηνευομένης. 

“Αρθρον 88. 

Περιεχόμενον αίτήσεως. 

1. 'Η αίτησις διορθώσεως άποφάσεως πρέπει νά άνα¬ 
φέρη σαφώς τά λάθη, τών οποίων ζητείται ή διόρθωσις. 

2. 'Η αΐτησις ερμηνείας άποφάσεως πρέπει νά περιέχη 
τά αμφίβολα σημεία ή τάς άσαφείας, των οποίων ζητεί¬ 
ται ή ερμηνεία. 

Αρθρον 89. 

Κατάθεσις αίτήσεως. 

1. Ή αΐτησις διορθώσεως ή ερμηνείας κατατίθεται εις 
την Γραμματείαν τοΰ έκδόντος την άπόφασιν δικαστηρίου. 

2. Περί της καταθέσεως της αίτήσεως συντάσσεται εκ- 
θεσις, υποβάλλεται δέ ή αΐτησις, αμελλητί, εις τον Πρόε¬ 
δρον του Δικαστηρίου. 

"Αρθρον 90. 

Συζήτησις καί άπόφασις. 

1. Ή αΐτησις συζητεΐται επ’ ακροατηρίου έν δικάσιμο) 
όριζομένη υπό τοΰ Προέδρου, καλουμένων των διαδίκων, 
έπιμελεία της Γραμματείας του Δικαστηρίου, κατά τά έν 
άρθρω 58 τοΰ παρόντος οριζόμενα. 

2. Τής συνθέσεως τοΰ Δικαστηρίου μετέχουν οί έκδό-ν- 
τες την άπόφασιν δικασταί. Έν έλλείψει, απουσία ή κω- 
λύματι τούτων τό Δικαστήριον συντίθεται έξ άλλων δι¬ 
καστών, γιγνομένης μνείας τούτου έν τή άποφάσει. 

3. Κατά των έκδιδομένων αποφάσεων δύναται νά ασκη¬ 
θούν τά ένδικα μέσα, τά όποια θά ήδύνατο νά άσκηθοΰν 
κατά τής άποφάσεως, τής οποίας έγένετο ή διόρθωσις 
ή ή ερμηνεία, εις ήν δέ περίπτωσιν έχουν άσκηθή τοιαϋτα, 
ή άσκησις περιορίζεται μόνον είς τά διορθωθέντα ή έρ- 
μηνευθέντα κεφάλαια τής άποφάσεως. 

4. 'Ο άριθμός τής άποφάσεως διά τής οποίας γίνεται 
διόρθωσις ή ερμηνεία άποφάσεως, σημειοϋται είς τό πρω¬ 
τότυπον τής διορθουμένης ή έρμηνευομένης. 

5. Είς τά άντίγραφα ή άποσπάσματα τής διορθουμένης 
ή έρμηνευομένης άποφάσεως πρέπει νά γίνεται μνεία τής 
άποφάσεως περί διορθώσεως ή ερμηνείας, σημειουμένου 
τοΰ άριθμοΰ καί τής ημερομηνίας έκδόσεως αυτής. 

Δεδικασμένον. 

Αρθρον 91. 

Αί όριστικαί αποφάσεις των Τμημάτων, αί μη ύποκεί- 
μεναι είς άνακοττήν, είναι τελεσίδικοι καί αποτελούν δεδι- 
κασμένον. 

"Αρθρον 92. 

Τό δεδικασμένον εκτείνεται έπί τοΰ κριθέντος ουσιαστι¬ 
κού ζητήματος, έφ’ όσον ή άπόφασις εκρινεν όριστικώς 
έπί έννόμου σχέσεως. Τό δεδικασμένον έκτείνεται έπίσης 
έπί τοΰ κριθέντος δικονομικοΰ ζητήματος. 

"Αρθρον 93. 

Δεδικασμένον ύφίσταται μεταξύ των αυτών διαδίκων 
υπό την αυτήν ιδιότητα μόνον περί τοΰ κριθέντος δικαιώ¬ 
ματος καί έφ’ όσον πρόκειται περί τοΰ αΰτοΰ άντικειμέ- 
νου καί τής αυτής ιστορικής καί νομικής αιτίας, 

"Αρθρον 94. 

Τό δεδικασμένον λαμβάνεται ύπ’ δψιν καί αύτεπαγγέλ- 
τως υπό τοΰ δικαστηρίου, 

Γενικαί διατάξεις. 

"Αρθρον 95. 

Άντικείμενον άποδείξεως. 

1. Άντικείμενον άποδείξεως είναι μόνον πραγματικά 
γεγονότα, άσκοΰντα ουσιώδη έπιρροήν έπί τής έκβάσεως 
τής δίκης. 

2. Πραγματικά γεγονότα κοινώς γνωστά, ή περιελ- 
θόντα είς γνώσιν τοΰ δικαστηρίου έξ άλλης δικαστικής 
ένεργείας, λαμβάνονται ύπ’ οψιν αύτεπαγγέλτως. 

3. Τα διδάγματα τής κοινής πείρας λαμβάνονται ύπ’ 
δψιν αύτεπαγγέλτως ύπό τοΰ δικαστηρίου καί άνευ άπο¬ 
δείξεως. 


"Αρθρον 96. 

Βάρος άποδείξεως. 

1. Έπιφυλασσομένων τών διατάξεων τοΰ ούσιαστικοΰ 
νόμου, έκαστος διάδικος ύποχρεοΰται νά άποδείξη τά πρα¬ 
γματικά γεγονότα, έφ’ ών έρείδονται οί ισχυρισμοί αυτοΰ. 

'Ο έτερος διάδικος δικαιούται είς άνταπόδειξιν. 

2. 'Η επιδίωξις τής άνατροπής νομίμου μαχητοΰ τε¬ 
κμηρίου άπόκειται είς τον έκ τής εφαρμογής αΰτοΰ βλα- 
πτόμενον διάδικον. 

Αποδεικτικά Μέσα. 

"Αρθρον 97. 

1. Τό Συνέδριον, άσκοΰν την δικαιοδοσίαν αΰτοΰ, δι¬ 
καιούται προς μόρφωσιν πεποιθήσεως, νά κάμη χρήσιν 
κατά τήν άπόλυτον αΰτοΰ κρίσιν, παντός άποδεικτικοΰ μέ¬ 
σου (ομολογίας, τεκμηρίων, αύτοψίας, πραγματογνωμο¬ 
σύνης, μαρτύρων, όρκου καί εγγράφων), έφ’ όσον ύπό τών 

διεπουσών την ύπό κρίσιν ύπόθεσιν ειδικών διατάξεων δέν 
καθορίζονται (ορισμένα άποδεικτικά μέσα ή δέν περιορί¬ 
ζεται ή χρήσις τούτων. 

2. Τό Συνέδριον δικαιούται νά ζητή παρά τών Δημο¬ 
σίων Υπηρεσιών έγγραφα ή νά διατάσση τήν παρά τών 
ένδιαφερομένων μερών προσαγωγήν τοιούτων, ώς καί τήν 
ένορκον, κατά τάς διατάξεις τής Πολιτικής Δικονομίας, 
έξέτασιν μαρτύρων. 

Δύναται έπίσης νά καλή έπ’ ακροατηρίου τούς διαδί- 
κους πρός παροχήν έξηγήσεων. 

Αρθρον 98. 

1. Διά τής περί άποδείξεως άποφάσεως τοΰ Δικαστη¬ 
ρίου ορίζονται τά προσακτέα έγγραφα καί ή προθεσμία 
τής παρά τών ένδιαφερομένων μερών προσαγωγής τούτων, 
τό άποδεικτέον θέμα, οί έξεταστέοι μάρτυρες καί οί παρ’ 
οΰ έξετασθήσονται ουτοι (Μέλος τοΰ Συνεδρίου ή άλλου 
Δικαστηρίου ή άλλη Δημοσία Αρχή) οί Δημόσνοι υπάλλη¬ 
λοι, οί όποιο: ύά ενεργήσουν τήν πραγματογνωμοσύνην, τό 
Μέλος τοΰ Συνεδρίου τό όποιον $ά ένεργήση τήν αυ¬ 
τοψίαν, ή προθεσμία τής δόσεως τοΰ όρκου, καί τό Μέ¬ 
λος τοΰ Συνεδρίου ή άλλη Δημοσία Αρχή ενώπιον τής 
οποίας θά δοθή ό όρκος ούτος ή 6 όρκος τών πραγματο- 
γνωμόνων. IIραγματογνώμονές δύναται νά όρισθοΰν καί 
μή δημόσιοι υπάλληλοι, δίδοντες τον όρκον κατά τ’ άνω- 
τέρω. 

2. Διά τής άποφάσεως τοΰ Δικαστηρίου, δι’ ής έπιβάλ- 
λεται όρκος, δύναται νά όρισθή όπως ό όρκος ούτος δοθή 
ένώπιον τοΰ έκδόντος τήν άπόφασιν Τμήματος τοΰ Συνε¬ 
δρίου. 'Ο τύπος τοΰ όρκου είναι ό κατά τάς διατάξεις 
τής Πολιτικής Δικονομίας οριζόμενος. 

Αρθρον 99. 

1. Περί τής έξετάσεως τών μαρτύρων ή τής, τυχόν, 
κατόπιν προσκλήσεως μή προσελεύσεως τούτο>ν πρός έξέ- 
τασιν, τής ένεργηθείσης αύτοψίας, τοΰ δοθέντος όρκου ή 
τής μή εντός τής ταχθείσης προθεσμίας δόσεως αΰτοΰ, 
συντάσσεται έκθεσις, ήτις χρονολογουμένη υπογράφεται παρά 
τοΰ είς δν άνετέθη ή έξέτασις τών μαρτύρων ή ή ένέργεια 
τής αύτοψίας ή ή ένώπιόν του δόσις τοΰ όρκου, συνυπο¬ 
γράφουν δ’ οί έξετασθέντες μάρτυρες καί ό κατά τάς πρά¬ 
ξεις ταύτας παραστάς ώς Γραμματεύς ύπάλληλος. 

2. 'Ωσαύτως περί τής ένεργηθείσης πραγματογνωμοσύ¬ 
νης συντάσσεται έκθεσις ύπογραφομένη ύπό τών πραγματο- 
γνωμόνων. 

3. Κατά τήν έξέτασιν τών μαρτύρων, τήν ένέργειαν τής 
πραγματογνωμοσύνης καί αύτοψίας δύνανται νά παρίσταν- 
ται καί τά ένδιαφερόμενα μέρη. 

"Αρθρον 100. 

1. 'Η έπιμέλεια τής έκτελέσεως τών περί άποδείξεως 
άποφάσεων άνήκει είς τον Γραμματέα τοΰ Δικαστηρίου, 
δστις καί αποστέλλει, δι’ έγγράφου του, έπίσημον από¬ 
σπασμα τών άποφάσεων, έπί αποδείξει, είς τήν Αρχήν 
παρ’ ής ζητούνται έγγραφα, ή είς τον παραγγελλόμενον 

την έξέτασιν μαρτύρων ή τήν ενέργειαν της πραγματο¬ 
γνωμοσύνης ή αυτοψίας κ.λ.π. 

2. Οδτοι οφείλουν άνευ αναβολής να έκτελέσουν τάς 
αποφάσεις τοϋ Ελεγκτικού Συνεδρίου, άποστέλλοντες τά 
ζητούμενα έγγραφα ή ύποβάλλοντες τάς περί έξετάσεως 
των μαρτύρων ή ένεργείας της πραγματογνωμοσύνης ή 
αυτοψίας εκθέσεις, έφ’ ών ό Γραμματεΰς τοϋ Ελεγκτικού 
Συνεδρίου, σημειοϊ διά πράξεώς του τήν χρονολογίαν πε- 
ριελεύσεώς των εις το Ελεγκτικόν Συνέδριον. 

3. Αί άποφάσεις διά των όποίων επιβάλλεται δρκος 
ή ή προσαγωγή εγγράφων παρά διαδίκου, κοινοποιούνται, 
έπιμελεία τοϋ αύτοϋ ώς άνω Γραμματέως, κατά τά εις 
τά άρθρα 33 και επόμενα τοϋ παρόντος οριζόμενα, εις 
τον εις δν επιβάλλεται ό δρκος ή εις τόν βαρυνόμενον διά 
τήν προσαγωγήν των εγγράφων. 

Άρθρον 101. 

Τό Συνέδριον εκτιμά κατ’ έλευθέραν αύτοϋ κρίσιν τάς 
αποδείξεις, έφ’ δσον άλλως δεν ορίζεται ύπό των διεπου- 
σών τήν ύπό κρίσιν ύπόθεσιν ειδικών διατάξεων ή τοϋ 
παρόντος Διατάγματος. 

ΑΝΑΚΟΠΗ 

Άρθρον 102. 

'Τποκείμεναι εις ανακοπήν άποφάσεις. 

1. Εις ανακοπήν όπόκεινται αί όριστικαί άποφάσεις των 
Τμημάτων, έάν τις των διαδίκων δέν παρέστη εις τήν 
συζήτησιν ώς μή κλητευθείς παντάπασι, κατά παράβασιν 
των έν άρθρω 58 τοϋ παρόντος διατάξεων, ή ώς μή κλη¬ 
τευθείς προσηκόντως ή έμπροθέσμως. 

2. Δικαίωμα ανακοπής έχει μόνο ό έκ τοό λόγου τοότου 
μή παραστάς διάδικος. 

3. Έτέρα άνακοπή κατά της αύτής, ή τής άπορριπτούσης 
τήν άπαξ άσκηθεΐσαν, άποφάσεως δέν επιτρέπεται. 

Άσκησις καί έκδίκασις τής άνακοπής. 

Άρθρον 103. 

1. Ή προθεσμία προς άσκησιν τής άνακοπής είναι 
δεκαπενθήμερος, άρχομένη άπό τής έπιδόσεως τής άποφά¬ 
σεως. ’Εάν ό δικαιούμενος είς άσκησιν τής άνακοπής διάδι¬ 
κος είναι άγνώστου διαμονής ή διαμένει είς τήν άλλοδαπήν, 
ή προθεσμία αδτη είναι έξηκονθήμερος. 

2. 'Η αΐτησις τής άνακοπής πρέπει νά περιέχη τά ύπό 
τοϋ άρθρου 53 τοϋ παρόντος οριζόμενα στοιχεία καί προ¬ 
σέτι, μνείαν τής προσβαλλομένης άποφάσεως, τούς λόγους 
τής άνακοπής καί αίτημα, κατατίθεται δέ μεθ’ ενός άντι- 
γράφου. 

3. Τό πρωτότυπον τής άνακοπής μετά τής έκθέσεως 
τίθενται είς τόν φάκελλον τής ύποθέσεως, επί τοϋ οποίου 
σημειοΰνται ό άριθμός καί ή χρονολογία τής έκθέσεως και 
τό δνομα τοϋ άνακόπτοντος. 

Κατά τά λοιπά εφαρμόζονται τά εις τά άρθρα 52, 58, 60 
καί 61 τοϋ παρόντος οριζόμενα. 

4. 'Ο άνακόπτων καλείται εις τήν συζήτησιν κατά τάς 
διατάξεις τοϋ άρθρου 59 τοϋ παρόντος. 

Άρθρον 104. 

’Εάν ό λόγος άνακοπής άποδειχθή βάσιμος, έξαφανίζεται 
ή άπόφασις καί τό δικαστήριον προβαίνει άμέσως είς νέαν 
έξέτασιν τής ύποθέσεως. 

ΑΝΑΘΕΩΡΗΣΕ 
Άρθρον 105. 

Είς άναθεώρησιν ύπόκεινται αί όριστικαί άποφάσεις των 
Τμημάτων κατά τά είς τό άρθρον 62 τοϋ Π. Δ/τος 774/1980 
«περί κωδικοποιήσεως των περί Ελεγκτικού Συνέδριου 
ίσχυουσών διατάξεων κ.λ.π.» οριζόμενα. 

Αί διατάξεις των άρθρων 61 καί 62 τοϋ παρόντος εφαρμό¬ 
ζονται καί έν προκειμένω. 


Άρθρον 106. 

Έάν τις των λόγων άναθεωρήσεως κριθή βάσιμος, ή 
προσβληθεΐσα άπόφασις άντιστοίχως έξαφανίζεται καί τό 
δικαστήριον προβαίνει άμέσως είς νέαν έξέτασιν τής ύπο¬ 
θέσεως έντός των ορίων τοϋ γενομένου δεκτοΰ λόγου άνα¬ 
θεωρήσεως. 

Άρθρον 107. 

Ή κατ’ άναθεώρησιν έκδοθεΐσα άπόφασις ύπόκειται είς 
τά ένδικα μέσα είς τά όποια ύπέκειτο καί ή άναθεωρηθεϊσα. 

Δευτέρα αϊτησις άναθεωρήσεως τής αύτης άποφάσεως, 
διά τόν αύτόν ή ετερον λόγον στρεφομένη κατά τοϋ αύτοϋ 
ή ετέρου κεφαλαίου, δέν επιτρέπεται. 

Άρθρον 108. 

Αί περί προσδιορισμού τής δικασίμου καί έκδικάσεως 
έν γένει τής έφέσεως διατάξεις έφαρμόζονται άναλόγως καί 
έπί τοϋ ένδικου μέσου τής άναθεωρήσεως, έφ’ δσον άλλως δέν 
ορίζεται ύπό έτέρων διατάξεων τοϋ παρόντος. 

ΑΝΑΙΡΕΣΙΣ 
Άρθρον 109. 

Αποφάσεις ύποκείμεναι είς άναίρεσιν. 

Αί όριστικαί άποφάσεις των Τμημάτων ύπόκεινται είς τό 
ένδικον μέσον τής άναιρέσεως. 

Άρθρον 110. 

Παρά τίνων ασκείται ή αϊτησις άναιρέσεως. 

'Η αΐτησις άναιρέσεως άσκεϊται ύπό παντός έχοντος 
έ'ννομον συμφέρον ή ύπό τοϋ Γενικοΰ Επιτρόπου τής Επι¬ 
κράτειας παρά τω Έλεγκτικω Συνεδρίω, άπευθύνεται δέ 
κατά τοϋ έν τή άναιρεσιβαλλομένη άποφάσει διαδίκου, τοϋ 
τυχόν έκ ταύτης συνδικαιούχου καί κατά παντός τρίτου, 
ώς πρός τόν όποιον έχει συνέπειας ή δίκη. 

Ό αρμόδιος Πρόεδρος δύναται νά διατάξη τήν κλήτευσιν 
τρίτων έχόντων έ'ννομον συμφέρον είς τήν δίκην. 

'Η κλήτευσις γίνεται διά κοινοποιήσεως άντιγράψου τής 
αίτήσεως άναιρέσεως μετά σημειώσειυς προσδιορισμού 
δικασίμου. 

Άρθρον 111. 

Δευτέρα αΐτησις άναιρέσεως ύπό τοϋ αύτοϋ διαδίκου 
κατά τής αύτής άποφάσεως ώς πρός τό αύτά ή άλλο Κεφά- 
λαιον δέν έπιτρέπεται, έκτός έάν ή πρώτη άπερρίφθη διά 
τυπικόν λόγον. 

Άρθρον 112. 

Ανασταλτικόν άποτέλεσμα άναιρέσεως. 

1. 'Η άσκησις τής αίτήσεως άναιρέσεως δέν έχει άνα- 
σταλτικόν άποτέλεσμα, έκτός άν άλλως είδικώς ορίζεται. 

2. ’Εάν έκ τής έκτελέσεως τής άποφάσεως πιθανολογήται 
κίνδυνος βλάβης ή άποκατάστασις τής οποίας δέν είναι 
εύχερής, δύναται νά διαταχθή, κατ’ αΐτησιν τινός των δια¬ 
δίκων, ή έν δλω ή έν μέρει άναστολή τής έκτελέσεως της 
προσβαλλομένης άποφάσεως, ύπό τόν δρον παροχής άνα- 
λόγου έγγυήσεως ή καί άνευ έγγυήσεως, ή νά έξαρτηθή 
ή έκτέλεσις τής άποφάσεως έκ τής παροχής έγγυήσεως ύπό 
τοϋ νικήσαντος διαδίκου. 

Άρθρον 113. 

Περιεχόμενον δικογράφου. 

Τό δικόγραφον τής αίτήσεως άναιρέσεως δέον νά πε¬ 
ριέχη πλήν των έν άρθρω 31 τοϋ παρόντος όριζομένων στοι¬ 
χείων καί : 

α) Τόν άριθμόν καί χρονολογίαν τής άναιρεσιβαλλομένης 
άποφάσεως, 

β) τούς λόγους άναιρέσεως κατά τρόπον σαφή καί ώρι- 
σμένον, 

γ) διορισμόν άντικλήτου καί 

δ) σαφές καί συγκεκριμένον αίτημα. 

Εις τό δικόγραφον της αΐτήσεως άναιρέσεως δέον νά 
προσαρτάται καί άντίγραφον της άναιρεσιβαλλομένης άπο¬ 
φάσεως. 

Άρθρον 114. 

Προθεσμία. 

1. 'Η αίτησις άναιρέσεως ασκείται έντδς προθεσμίας 
ένδς έτους, άρχομένης διά τον ιδιώτην, άπδ της κοινοποιή- 
σεως αύτώ της άποφάσεως, διά τδ Δημόσιον καί τά Νομικά 
.Πρόσωπα, άφ’ ής ή άπόφασις περιήλθεν είς την υπηρεσίαν 
αυτών καί διά τον Γενικόν Επίτροπον τής Επικράτειας, 
άπό της έκδόσεως τής άποφάσεως. 

2. Έάν δέν έπεδόθη ή άπόφασις ή προθεσμία τής άναι¬ 
ρέσεως είναι τριών ετών, άρχομένη άπό τής δημοσιευσεως 
τής περατούσης την δίκην άποφάσεως. 

3. Έξαιρετικώς καί μετά την παρέλευσιν τής προς 
άσκησιν αΐτήσεως άναιρέσεως προθεσμίας ό Γενικός Επί¬ 
τροπος τής Επικράτειας δύναται νά άσκηση αΐτησιν άναι¬ 
ρέσεως υπέρ τοϋ Νόμου. 

Άρθρον 115. 

Λόγοι άναιρέσεως. 

'Η αίτησις άναιρέσεως ασκείται : 

α) Διά κακήν σύνθεσιν τοϋ δικάσαντος Τμήματος. 

β) Διά παράβασιν ουσιώδους τύπου τής διαδικασίας, καί 

γ) Δι’ έσφαλμένην ερμηνείαν ή πλημμελή έφαρμογήν τοΰ 
διέποντος την έπίδικον ύπόθεσιν Νόμου. 

Συνέπεια 1 , άναιρέσεως. 

Άρθρον 116. 

Γενομένης δεκτής τής αΐτήσεως άναιρέσεως δι’ έσφαλ¬ 
μένην ερμηνείαν ή πλημμελή έφαρμογήν τοϋ Νόμου, ή 
Όλομέλεια τοϋ Συνεδρίου άποφασίζει καί περαιτέρω έπί 
τής ύποθέσεως, έκτος αν αυτή χρήζη διερευνήσεως κατά 
τό πραγματικόν αυτής μέρος, οπότε άναπέμπει ταύτην είς 
τό αρμόδιον Τμήμα. 

Αναιρούμενης τής άποφάσεως διά πάντα έτερον λόγον, 
ή “Ολομέλεια άναπέμπει τήν ύπόθεσιν είς τό έκδόν Τμήμα, 
διά τήν έκ νέου έξέτασιν κατά τό άναιρεθέν μέρος αυτής. 

Άναιρουμένης τής άποφάσεοίς καί παραπεμπομένης τής 
ύποθέσεως είς τό αρμόδιον Τμήμα, οί διάδικοι έπανέρχονται 
είς τήν προ τής άναιρεθείσης άποφάσεως κατάστασιν. 

Τό κατά παραπομπήν δικάζον Τμήμα δέν δύναται, έν 
πάση περιπτούσει, νά άποστή τής άποφάσεως τής ' Ολο¬ 
μέλειας ώς προς τά παρ’ αυτής κριθέντα ζητήματα. 

Είς περίπτωσιν άποδοχής αΐτήσεως άναιρέσεως άσκη- 
θείσης ύπό τοϋ Γενικοΰ Επιτρόπου τής Επικράτειας ύπέρ 
τοϋ Νόμου, ή άναιρεσιβαλλομένη άπόφασις παραμένει 
ισχυρά καί άμετάβλητος μεταξύ τών διαδίκων. 

Άρθρον 117. 

Αί διατάξεις τοΰ παρόντος αί άφορώσαι είς τά περί πληρε- 
ξουσιότητος, διορισμού άντικλήταυ, προσδιορισμού τής 
δικασίμου, καταβολής παράβολου καί έκδικάσεως έν γένει 
τής έφέσεως, εφαρμόζονται άναλόγως κατά περίπτωσιν 
καί έπί τοϋ ενδίκου μέσου τής άναιρέσεως, έφ’ όσον δέν 
ορίζεται άλλως ύπό ετέρων διατάξεων τοϋ παρόντος. 

ΤΡΙΤΑΝΑΚΟΠΗ 

Άρθρον 118. 

Έάν τις δέν συμμετέσχεν είς τήν δίκην ή δέν προσεκλήθη 
νά μετάσχη είς αυτήν καί ή έκδοθεΐσα άπόφασις έπέφερε 
βλάβην είς αυτόν ή έθεσεν είς κίνδυνον τά έννομα συμφέ- 
ροντά του, δύναται νά άσκηση τριτανακοπήν κατά τής 
έκδοθείσης άποφάσεως τοϋ οικείου Τμήματος. 

Άρθρον 119. 

Η τριτανακοπή είσάγεται ενώπιον τοϋ έκδόντος τήν 
προσβαλλομένην άπόφασιν Τμήματος καί άπευθύνεται κατά 


πάντων τών διαδίκων μεταξύ τών οποίων έξεδόθη ή άπό- 
φασις. 

Άρθρον 120. 

Αί διατάξεις περί τής άσκήσεως τής έφέσεως, περί τοϋ 
περιεχομένου αυτής, περί τής εισαγωγής της πρός συζή- 
τησιν, περί τοΰ παραδεκτού αυτής καί τοΰ άνασταλτικοϋ της 
άποτελέσματος, έφαρμόζονται καί έπί τής τριτανακοπής. 

Άρθρον 121. 

Τό αρμόδιον Τμήμα έάν κρίνη τήν τριτανακοπήν παρα¬ 
δεκτήν καί βάσιμον άποφαίνεται άνενεργόν ώς πρός τον 
τριτανακόπτοντα τήν προσβαλλομένην άπόφασιν. 'Η άπό- 
φασις διατηρεί τήν ίσχύν αυτής μεταξύ τών άρχικών δια¬ 
δίκων, έκτος έάν, προκειμένου περί συνταξιοδοτικοΰ δι¬ 
καιώματος, τήν τριτανακοπήν άσκή συνδικαιοϋχος τοϋ 
συνταξιοδοτικοΰ αύτοϋ δικαιώματος, οπότε τό αρμόδιον 
Τμήμα διαμορφώνει άναλόγως τήν άπόφασιν. 

Άρθρον 122. 

'Υποχρέωσις έκτελέσεως άποφάσεων. 

'Η Διοίκησις έχει ύποχρέωσιν συμμορφώσεως πρός τάς 
άμετακλήτους άποφάσεις τοϋ Ελεγκτικού Συνεδρίου. 

Άρθρον 123. 

Ανάλογος έφαρμογή διατάξεων 

Διά παν θέμα μή ρυθμιζόμενον ύπό τοΰ παρόντος, εφαρμό¬ 
ζονται άναλόγως αί διατάξεις τοϋ Κώδικος Πολιτικής Δι¬ 
κονομίας. 

ΜΕΡΟΣ ΔΕΥΤΕΡΟΝ 

ΕΠΙΘΕΩΡΗΣΕ ΠΑΡΕΔΡΩΝ ΚΑΙ ΕΠΙΤΡΟΠΩΝ 
ΩΣ ΚΑΙ ΤΩΝ ΥΠΗΡΕΣΙΩΝ ΑΥΤΩΝ 

Έπιθεωρηταί- Περιφέρειαι- Χρόνος Έπιθεωρήσεως. 

Άρθρον 124. 

1. 'Η κατά τό άρθρον 20 τοϋ Π. Δ. 774/80 «περί κωδι- 
κοποιήσεως είς ένιαΐον κείμενον τών περί Ελεγκτικού Συν¬ 
εδρίου ίσχυουσών διατάξεων κ.λ.π.» έπιθεώρησις τών Πα- 
ρέδρων καί Επιτρόπων τοΰ Ελεγκτικού Συνεδρίου καί 
τών ' Υπηρεσιών αύτών, ένεργεϊται κατά τό τρίμηνον Ιου¬ 
λίου- Σεπτεμβρίου έκάστου έτους κατά τά είς τάς έπομένας 
διατάξεις οριζόμενα. 

2. 'Η Έπιθεώρησις τών Παρέδρων καί τών 'Υπηρεσιών 
αύτών άσκεΐται ύπό ενός Αντιπροέδρου τοϋ Ελεγ¬ 
κτικού Συνεδρίου, ώς Γενικού Έπιθεωρητοϋ, συνεπικουρου- 
μένου ύπό τριών Συμβούλων, έχόντων τουλάχιστον ένιαυσίχν 
υπηρεσίαν είς τον βαθμόν τοΰ Συμβούλου. 

3. Οί Επίτροποι τοϋ Ελεγκτικού Συνεδρίου καί αι 
ύπηρεσίαι αύτών, έπιθεωροϋνται ύπό Συμβούλων αυτού, 
είς έξαιρετικάς δέ περιπτώσεις καί ύπό Παρέδρων, έχόντων 
τούλάχιστον διετή ύπηρεσίαν είς τον βαθμόν τοϋ Παρε- 
δρου. 

4. Κατά τον μήνα Ιανουάριον έκάστου έτους δι’ 
άποφάσεως τοΰ Προέδρου τοϋ Ελεγκτικού Συνεδρίου, αί 
πρός έπιθεώρησιν Ύπηρεσίαι Παρέδρων κατανέμονται μεταξύ 
τών ώς Επιθεωρητών όριζομένων κατά τήν παράγραφον 
2 Συμβούλων τοΰ Ελεγκτικού Συνεδρίου. 

Δι’ όμοιας άποφάσεως τοΰ Προέδρου τοΰ Ελεγκτικού 
Συνεδρίου ορίζεται είς Σύμβουλος ή Πάρεδρος μετά τοϋ 
άναπληρωτοΰ του, δι’ έκάστην έκ τών έν τω έπομένω άρθρω 
περιφερειών πρός έπιθεώρησιν τών έν τή περιφερεία ταύτη 
έδρευόντων Επιτρόπων τοΰ Ελεγκτικού Συνεδρίου καί τών 
ύπηρεσιών αύτών. 

Ανχπλήρωσις χωρεΐ μόνον λόγο) άσθενείας ή σοβαρού 
υπηρεσιακού κωλύματος διαρκούντων πέραν τοϋ διμήνου. 
Άντικατάστασις Έπιθεωρητοϋ έπιτρέπεται μόνον διά συ- 
βαράν αιτίαν άναφερομένην ρητώς είς τήν περί άντικαταστά- 
σεως άπόφασιν. 

"Αρθρον 125. 

Διά τήν έπιθεώρησιν των Επιτρόπων αί περιφέρειαι 
Έπιθεωρήσεως ορίζονται εις τέσσαρες (4) έκάστη των 
οποίων περιλαμβάνει τάς εις τάς αντιστοίχους Νομαρχίας 
έδρευούσας υπηρεσίας Επιτρόπων τοϋ Ελεγκτικού Συν¬ 
εδρίου ώς κάτωθι : 

Α' Περιφέρεια. Νομοί: Άχαΐας, Κορινθίας, Άργολίδος, 
Λακωνίας, Αρκαδίας, Μεσσηνίας, Ηλείας, Ζακύνθου, 
Κεφαλληνίας, Αιτωλοακαρνανίας, Λευκάδος, Κυκλάδων. 

Β' Περιφέρεια. Νομοί : Εύβοίας, Βοιωτίας, Φωκίδος, 
Φθιώτιδος, Ευρυτανίας, Πρεβέζης, ’Άρτης, Ίωαννίνων, 
Θεσπρωτίας Κερκύρας, Δωδεκανήσου, Καρδίτσης καί Τρι¬ 
κάλων. 

Γ' Περιφέρεια. Νομοί: Καστοριάς, Φλωρίνης, Κοζάνης, 
Γρεβενών, Πέλλης, Πιερίας, Ημαθίας, Λαρίσης, Μαγνη¬ 
σίας, Ηρακλείου, Χανίων, Ρεθύμνης καί Λασιθίου. 

Δ' Περιφέρεια. Νομοί: Σερρών, Κιλκίς, Δράμας Καβάλας, 
Ξάνθης, Ροδόπης, "Εβρου, Σάμου, Λέσβου, Χίου καί Χαλκι¬ 
δικής. 

Εις την Δ' περιφέρειαν περιλαμβάνονται καί αί 'Υπη- 
ρεσίαι Παρέδρων παρά τώ Ύπουργείω Βορείου Ελλάδος καί 
τη Νομαρχία Θεσσαλονίκης. 

"Αρθρον 126. 

1. Οί Έπιθεωρηταί Επιτρόπων οφείλουν νά καταρτί¬ 
ζουν τό πρόγραμμα έπιθεωρήσεως των εις αυτούς ύπαγομένων 
υπηρεσιών τό άργότερον μέχρι τοϋ μηνός Ιουνίου έκάστου 
έτους καί νά γνωστοποιούν τοϋτο διά τοϋ παρά τη Κεν¬ 
τρική Υπηρεσία Γραφείου Έπιθεωρήσεως εις τάς ποός 
έπιθεώρησιν υπηρεσίας έπί τώ τέλει όπως, προς διευκόλυνσιν 
τής έπιθεωρήσεως, προγραμματίζωνται άναλόγως αί άδειαι 
τών Προϊσταμένων αυτών (Επιτρόπων), ώστε νά μη συμ¬ 
πίπτουν .προς τον χρόνον τής έπιθεωρήσεώς των. 

Οί Έπιθεωρηταί οφείλουν ωσαύτως νά μεταβαίνουν 
εις τάς έδρας τών έπιθεωρουμένων υπηρεσιών κατά τον 
προγραμματισθέντα χρόνον προς διενέργειαν τής Έπιθεωρή¬ 
σεως. "Εκτακτοι ή συμπληρωματικαί έπιθεωρήσεις διενερ- 
γοΰνται οποτεδήποτε, συντρεχουσών τών προϋποθέσεων τής 
επομένης παραγράφου. 

2. 'Ο Πρόεδρος τοϋ Ελεγκτικού Συνεδρίου δύναται οπο¬ 
τεδήποτε νά ένεργήση έπιθεώρησιν τών ώς άνω Λπηρεσιών 
Παρέδρων καί Επιτρόπων καί τών προϊσταμένων αυτών 
κατά τάς διατάξεις τοϋ παρόντος κεφαλαίου, συντασσων 
τάς έν τώ άρθρω 128 προβλεπομένας εκθέσεις έπιθεωρήσεως. 
Έν τη περιπτώσει ταύτη δέν ένεργεΐται η υπο τών εις τα 
προηγούμενα άρθρα όριζομένων Επιθεωρητών προβλεπομένη 
έπιθεώρησις διά τό αυτό έτος. Δύναται ωσαύτως ο Πρόεδρός 
τοϋ Ελεγκτικού Συνεδρίου καί μετά την ενεργειαν της 
τακτικής έπιθεωρήσεως ύπ’ αύτοΰ ή τών ορισθεντων επι¬ 
θεωρητών ή καί προ αυτής, νά διατάξη τήν ενεργειαν εκ¬ 
τάκτου ή συμπληρωματικής έπιθεωρήσεως είτε υπο τοϋ 
αύτοΰ εΐτε άλλου έπιθεωρητοϋ έφ’ οσον εχει ενδείξεις η, πλη¬ 
ροφορίας περί πλημμελούς λειτουργίας τής υπηρεσίας ~η 
προς έξακρίβωσιν καταγγελίας κατα τοϋ προϊστάμενου τής 
υπηρεσίας περί πλημμελούς άσκησεως τών καθηκόντων 
αυτού. 

"Αρθρον 127. 

Περιεχόμενον Έπιθεωρήσεως. 

1. Κατά την ένέργειαν τής επιθεωρησεως ο επιθεωρητής 
εξετάζει τον τρόπον καθ* όν διεξάγεται 7] υπηρεσία, ^ ι.7)ν 
συντελεσθεισαν εργασίαν, τάς έκδοθεισας, πραςεις η απο- 
φάσεις, εάν ύπάρχη ένημερότης τής υπηρεσίας εις την διεκπε- 
ραίωσιν τών υποθέσεων καί τον έλεγχον των λογαριασμών 
ή τών ενταλμάτων πληρωμής, έάν τηρούνται ισχύουσαι 
όδηγίαι περί τού τρόπου λειτουργίας τής υπηρεσίας, ως 
καί έάν ή τελευταία διεχειρίσθη κανονικώς τάς τυχόν εις 
την διάθεσιν αυτής τεθείσας πιστώσεις, Ιτι δέ και αν υφι- 
σταται περίπτωσις πειθαρχικής διωξεως. 

2. 'Η Έπιθεώρησις αφορά τήν εργασίαν τού προϊσταμέ¬ 
νου της υπηρεσίας καί τού ύπ’ αυτόν προσωπικού, τήν συν- 


τελεσθεΐσαν ίδια άπό τής ενεργεί ας τής έπιθεωρήσεως τού 
προηγουμένου έτους μέχρι τής ήμέρας κατά τήν οποία λαμ¬ 
βάνει χώραν ή νέα έπιθεώρησις, τού έπιθεωρητοϋ δυναμένου 
πρός μόρφωσιν άσφαλοΰς γνώμης περί τού ήθους, τής έπι- 
στημονικής καταρτίσεως, ίκανότητος, ευθυκρισίας, φιλοτι¬ 
μίας καί τής καλής καί ευπρεπούς υπηρεσιακής καί κοινω¬ 
νικής συμπεριφοράς τοϋ ύπηρετοϋντος ή ύπηρετήσαντος κατά 
τό χρονικόν διάστημα είς τό όποιον άφορα ή έπιθεώρησις 
Παρέδρου ή Επιτρόπου νά ενεργή πάσαν χρήσιμον ή άνα- 
γκαίαν, κατά τήν κρίσιν του, έρευναν. 

"Αρθρον 128. 

Εκθέσεις Επιθεωρήσεων. 

Περί τής κατά τό προηγούμενον άρθρον ένεργηθείσης 
έπιθεωρήσεως, ό ένεργήσας ταύτην επιθεωρητής συντάσσει 
α) γενικήν έκθεσιν άφορώσαν είς τήν καθ’ δλου λειτουργίαν 
τής έπιθεωρηθείσης 'Τπηρεσίας, είς ήν άπαραιτήτως έκ- 
οέρει γνώμην περί τοϋ 6χ·&μοϋ άποϊόσεως αότής, όποδεικνύε; 
δέ τά τυχόν ληπτέα κατά τήν κρίσιν του μέτρα πρός ίελτίω- 
σιν τών συνθηκών λειτουργίας της καί 3) ειδικήν ατομικήν εκ- 
•δεσιν χερί τοΰ προϊσταμένου αυτής Παρέδρου ή Επιτρόπου εις 
ήν λεπτομερώς καί ήτιολογημένως εκτίθενται αί διαπιστώ¬ 
σεις τοϋ έπιθεωρητοϋ ώς πρός τήν έπιστημονικήν κατάρτισιν, 
τό ήθος, τήν κρίσιν καί άντίληψιν, επιμέλειαν, εργατικό¬ 
τητα, υπηρεσιακήν άπόδοσιν καί τήν έν γένει συμπεριφοράν 
καί παράστασιν αύτοΰ. Έάν κατά τό έπιθεωρούμενον χρο¬ 
νικόν διάστημα διετέλεσαν πλείονες προϊστάμενοι συντάσ- 
σεται ιδιαιτέρα έ'κθεσις περί έκάστου έξ αυτών, προσδιορι- 
ζομένου άκριβώς τοΰ χρονικού διαστήματος κατά τό όποιον 
έκαστος υπηρέτησε. 

2. Αί κατά τήν προηγουμένην παράγραφον έκθέσεις, 
υποβάλλονται έντός διμήνου άπό τοΰ πέρατος τής έπιθεωρή¬ 
σεως είς τόν Γενικόν Επιθεωρητήν είς πέντε άντίγραφα 
έξ ών : α) τό πρώτον υποβάλλεται είς τόν Πρόεδρον τοΰ 
Ελεγκτικού Συνεδρίου, ό όποιος άφοΰ λάβη γνώσιν τοΰ 
περιεχομένου αύτοΰ διαβιβάζει τοϋτο είς τό ώς άνω 
Γραφεΐον πρός φύλαξιν ( Άρχεΐον Έπιθεωρήσεως), β) τό 
δεύτερον κοινοποιείται είς τόν πρός δν άφορα προϊστάμενον 
τής έπιθεωρηθείσης υπηρεσίας, συντασσομένου άποδεικτικοϋ 
κοινοποιήσεως, όπερ ( άποδεικτικόν) άποστέλλεται είς 
τό Γραφεΐον Έπιθεωρήσεως καί έπισυνάπτεται έπί τοϋ 
είς τήν προηγουμένην περίπτωσιν άναφερομένου πρώτου 
άντιγράφου, γ) τό τρίτον άντίγραφον, μερίμνη τοΰ Γραφείου 
Έπιθεωρήσεως, τίθεται είς τόν ατομικόν υπηρεσιακόν φά- 
κελλον τοΰ πρός 6ν άφορα προϊσταμένου, δ) τό τέταρτον 
άντίγραφον τό άφορών είς τήν καθ’ δλου λειτουργίαν τής 
έπιθεωρηθείσης υπηρεσίας άποστέλλεται είς τήν έπιθεωρη- 
θεΐσαν υπηρεσίαν καί τίθεται έντός ειδικού φακέλλου φέ- 
ροντος τήν έ'νδειξιν « έκθέσεις έπιθεωρήσεων» ε) τό πέμπτον 
άντίγραφον πέμπεται είς τόν παρά τώ Έλεγκτικώ Συνε- 
δρίω Γενικόν Επίτροπον τής Επικράτειας παρ’ οΰ καί φυλάσ¬ 
σεται ώς άπόρρητον έγγραφον. 

3. Τό Γραφεΐον Έπιθεωρήσεως μετά τήν συγκέντρωσιν 
δλων τών έκθέσεων έκάστου έτους καί τήν καταχώρησιν 
αύτών είς τό έπί τούτω τηρούμενον ειδικόν βιβλίον, έπε- 
ξεργάζεται ταύτας, έξετάζει τά τυχόν σημειούμενα ειδικά 
προβλήματα πρός έπίλυσιν τών όποιων είσηγεΐται άρμοδίως 
τά κατάλληλα μέτρα. Έάν έκ τών έκθέσεων προκύπτη 
περίπτωσις έπιβάλλουσα, κατά τήν κρίσιν τοΰ Γενικού 
Έπιθεωρητοϋ, τήν άσκησιν πειθαρχικής διώξεως άνακοινοΐ 
τούτο εις τόν Πρόεδρον τοΰ Ελεγκτικού Συνεδρίου πρός 
τήν κίνησιν τής σχετικής διαδικασίας διά τής αρμόδιας 
υπηρεσίας. 

"Αρθρον 129. 

Διά γενικής πρός τόν Υπουργόν Οικονομικών έκθέ- 
σεώς του ό Πρόεδρος τοΰ Ελεγκτικού Συνεδρίου περιγράφει 
τήν κατάστασιν τών καθ’ έκάστην Υπηρεσίαν Παρέδρων 
καί Επιτρόπων καί όποδεικνύει τά πρός βελτίωσιν αύτών 

ληπτέα μέτρα, προσέτι δέ σημειοΐ τάς τυχόν είδικάς 
παρατηρήσεις του περί των ύπηρετούντων ή ύπηρετησάντων 
εις αύτάς Παρέδρων καί Επιτρόπων καί τοΰ προσωπικού 
αυτών. 

Άρθρον 130. 

Διόρθωσις Εκθέσεων Έπιθεωρήσεως. 

Οΐ προς οΰς άφοροΰν αί εκθέσεις προϊστάμενοι των έπι- 
θεωρηθεισών υπηρεσιών, δικαιούνται, εντός δέκα πέντε 
ήμερων άπό της κοινοποιήσεως, δι’ αίτήσεώς των ύποβαλ- 
λομένης προς τον Πρόεδρον τοϋ Ελεγκτικού Συνεδρίου 
νά ζητήσουν την διαγραφήν, διόρθωσιν ή συμπλήρωσιν 
της έκθέσεως ώς προς γεγονότα, άτινα κατά τά ύπ’ αυτών 
ύποστηριζόμενα, παρελείφθησαν ή τυγχάνουν άντικειμενικώς 
ανακριβή. 'Ο Πρόεδρος ενεργεί παν δ,τι θεωρεί ένδεδειγμέ- 
νον προς έξακρίβωσιν τοϋ βάσιμου ή μη τών ισχυρισμών 
τοϋ αίτοϋντος, συντρεχούσης δέ περιπτώσεως, μεριμνά περί 
τής τακτοποιήσεως τής άτομικής έκθέσεως έπιθεωρήσεως 
τοϋ αίτοϋντος διά πράξεως αύτοΰ, ήτις ακολουθεί τήν έν 
παραγράφω 2 τοϋ άρθρου 128 τοϋ παρόντος όριζομένην 
κατανομήν αντιγράφων, συσχετιζομένην προς τά αντίστοιχα 
αντίγραφα τής έκθέσεως. Έν εναντία περιπτώσει διά τής 
πράξεως αύτοΰ απορρίπτει μέ σχετικήν αίτιολόγησιν τήν 
αΐτησιν τοϋ ενδιαφερομένου, άκολουθουμένης κατά τά λοιπά 
τής ώς άνω διαδικασίας. 

ΜΕΡΟΣ ΤΡΙΤΟΝ 

ΚΑΝΟΝΕΣ ΔΙΕΞΑΓΩΓΗΣ ΜΗ ΔΙΚΑΣΤΙΚΩΝ ΚΑ¬ 
ΘΗΚΟΝΤΩΝ ΤΟΤ ΕΛΕΓΚΤΙΚΟΥ ΣΥΝΈΔΡΙΟΥ 

ΚΕΦΑΛΑΙΟΝ Α' 

Γενικαί Διατάξεις 

’Άρθρον 131. 

Μή δικαστικά καθήκοντα Όλομελείας. 

1. Εις τήν "Ολομέλειαν τοϋ Έλεγκτικοΰ Συνεδρίου υπά¬ 
γονται, πλήν άλλως είδικώς καθοριζόμενων μή δικαστικών 
καθηκόντων καί αί κατά τό άρθρον 15 παράγρ. 4, 9, 10 
άρΐίρα 11, ααρ. 2, 13, 41 καρ. 3, 42, 74, 78, 82 καί 83 τού 
Π.Δ. 774/1980 «περί κωδικοποιήσεως κλπ.», γνωμοδοτή¬ 
σεις, αποφάσεις καί συγκαταθέσεις ώς καί ή ϊιατόπωσις ευχών 
καί γνωμών τοΰ Ελεγκτικού Συνεδρίου. 

2. Έπί τών άνωτέρω περιπτώσεων έκφέρει προηγουμέ¬ 
νως τήν γνώμην του ό παρά τώ Έλεγκτικώ Συνεδρίω Γενικός 
Επίτροπος τής Επικράτειας δστις καί διαβιβάζει είς τάς 
αρμόδιας άρχάς τάς διατυπουμένας ύπό τής Όλομελείοις 
γνωμοδοτήσεις, συγκαταθέσεις, αποφάσεις, εύχάς ή εκθέ¬ 
σεις. 

3. Ό Πρόεδρος δικαιούται νά συγκαλή τήν "Ολομέλειαν 
δπως άποφαίνεται καί έπί άλλων ζητημάτων, μή ρητώς 
έν τώ Π. Δ. 774/1980 καί τώ παρόντι άναφερομένων, έάν 
ώς έκ τής γενικότητος καί σοβαρότητος αυτών κρίνη τοΰτο 
άναγκαΐον. 

4. Τήν "Ολομέλειαν συγκαλεΐ επίσης ό Πρόεδρος καί 
οσάκις ό Γενικός Επίτροπος τής Επικράτειας ήθελε ζη¬ 
τήσει τοΰτο έπί όμοιας φύσεως ζητημάτων. 

Άρθρον 132. 

Διεξαγωγή αλληλογραφίας. 

1. Τό Ελεγκτικόν Συνέδριον έν τή ένασκήσει τών κα¬ 
θηκόντων του καί τής καθ’ όλου διεξαγωγής τής άφορώσης 
αυτό υπηρεσίας, αλληλογραφεί απ’ ευθείας μετά τών "Υ¬ 
πουργείων καί πάσης άλλης αρχής, αρχής, διά τοΰ Προέδρου 
αύτοΰ η τοΰ Προέδρου τοΰ οικείου Τμήματος ή τοΰ αρμοδίου 
Κλιμακίου έξαιρέσει τών περιπτώσεων, καθ’άς τό Ελεγκτικόν 
Συνέδριον αλληλογραφεί διά τών Διευθυντών καί τοΰ Γραμ- 
ματέως αύτοΰ. 

2. Τό Ελεγκτικόν Συνέδριον αλληλογραφεί έπίσης, 
δια των Συμβούλων ή τών Παρέδρων, προκειμένου περί 
συγκεντρωσεως πληροφοριών, ή στοιχείων έπί τών ύπο- 
έσεων, έφ’ ών οδτοι είναι είσηγηταί, ώς καί τών Παρέδρων 


καί τών Επιτρόπων αύτοΰ προκειμένου περί θεμάτων άνα- 
γομένων εις τον κύκλον τής άρμοδιότητός των κατά τάς 
διατάξεις τοΰ Π. Δ. 774/1980 «περί κωδικοποιήαεως κ.λ.π» 

3. Τά τής αλληλογραφίας έγγραφα, άποστέλλονται είς 
αντίγραφα κυρούμενα ύπό τοΰ Γραμματέως τοΰ Έλεγκτικοΰ 
Συνεδρίου, έκτος τών περιπτώσεων καθ’ άς ό έκδίδων ταΰτα 
κρίνει ότι δέον ν’ άποστέλλωνται έν πρωτοτύπω. 

4. Τά άφορώντα τήν υπηρεσίαν τοΰ Έλεγκτικοΰ Συν¬ 
εδρίου έγγραφα, διευθύνονται άπ’ εύθείας εις τό Ελεγκτικόν 
Συνέδριον, οσάκις όμως δι’ αυτών ζητείται ή συγκατάθεσις 
ή γνωμάτευσις τοΰ Έλεγκτικοΰ Συνεδρίου, τότε διευθύνονται 
προς τον Γενικόν Επίτροπον τής Επικράτειας. 

Άρθρον 133. 

Διακίνησις εισερχομένων έγγράφων. 

1. Τά είς τό Ελεγκτικόν Συνέδριον περιερχόμενα, μή 
δικαστικής φύσεως έγγραφα, παραδίδονται είς τούς προϊ¬ 
σταμένους τών οικείων υπηρεσιών πρός ενέργειαν. 

2. Τά μή υπαγόμενα είς τήν αρμοδιότητα υπηρεσίας 
τινός έγγραφα παραδίδονται είς τον Πρόεδρον τοϋ Έλεγκτικοΰ 
Συνεδρίου, είς τόν όποιον παραδίδεται καί παν άλλο έγγραφον 
τοΰ όποιου, ώς έκ τοΰ περιεχομένου του δέον ούτος νά λάβη 
αμέσως γνώσιν. 

Έπί τών έγγράφων τούτων ό Πρόεδρος ένεργεϊ περαιτέρω 
κατά τήν κρίσιν του. 

Άρθρον 134. 

Διαδικασία πληρώσεως κενών θέσεων Συμβούλων ή 
Παρέδρων. 

1. Προκειμένης πληρώσεως θέσεων Συμβούλων ή Πα¬ 
ρέδρων τοΰ Έλεγκτικοΰ Συνεδρίου, ό "Υπουργός τών Οι¬ 
κονομικών διά προσκλήσεώς του, δημοσιευομένης έφ’ άπαξ 
διά τής Έφημερίδος τής Κυβερνήσεως καί τοΰ ήμερησίου 
Τύπου, καλεΐ τούς έχοντας τά πρός τοΰτο προσόντα καί 
έπιθυμοΰντας νά διορισθοΰν, δπως υποβάλουν σχετικήν αί- 
τησιν μετά τών άπαιτουμένων δικαιολογητικών, εντός προ¬ 
θεσμίας τουλάχιστον μηνιαίας παρ’ αύτοΰ όριζομένης καί 
άρχομένης άπό τής δημοσιεύσεως είς τήν Εφημερίδα τής 
Κυβερνήσεως. 

2. Μετά τήν λήξιν τής προθεσμίας ταύτης ζητούνται άπό 
τάςάρμοδίας Άρχάς, δι’ έγγράφου τοΰ αύτοΰ "Υπουργού, οί 
άτομικοί φάκελλοι τών ύποβαλόντων αιτήσεις, μετά τήν 
συγκέντρωσιν τών όποιων ό "Υπουργός τών Οικονομικών 
διαβιβάζει μετά τών αιτήσεων καί τών άτομικών φακέλλων 
σχετικόν έρώτημα πρός τόν Πρόεδρον τοΰ Άνωτάτου Δι¬ 
καστικού Συμβουλίου τοΰ Έλεγκτικοΰ Συνεδρίου καί προ- 
καλεΐ τήν κατά τ’ άρθρα 69 παρ. I καί 71 τοΰ Π. Δ. 774/ 
1980 «περί κωδικοποιήσεως κ.λ.π» άπόφασιν τοΰ Συμ¬ 
βουλίου τούτου. Έπί διαφωνίας τοΰ "Υπουργοΰ τών Οι¬ 
κονομικών ή προσφυγής, έφαρμόζονται τά έν τώ άρθρω 72, 
τοΰ ρηθέντος Π. Δ/τος. 

Άρθρον 135. 

Επεξεργασία μή δικαστικών υποθέσεων. 

Πάσας έν γένει, τάς μή δικαστικής φύσεως υποθέσεις 
τής άρμοδιότητος τοΰ Έλεγκτικοΰ Συνεδρίου, περί τών 
όποιων άλλως δέν ορίζουν αί διατάξεις τοΰ Π. Δ/τος 774/1980 
«περί κωδικοποιήσεως κ.λ.π.» καί τοΰ παρόντος, έπεξεργά- 
ζονται πρό τής υποβολής των είς τήν "Ολομέλειαν, τά Τμή¬ 
ματα, τά Κλιμάκια ή τούς Παρέδρους, οί έπί τούτω οριζό¬ 
μενοι υπάλληλοι τών οικείων υπηρεσιών τοΰ Έλεγκτικοΰ 
Συνεδρίου, έξαιρέσει τών υποθέσεων έκείνων, αίτινες κατά 
τήν κρίσιν τοΰ Προέδρου τοϋ Συνεδρίου ή τοΰ Προέδρου τοΰ 
οικείου Τμήματος ή Κλιμακίου, δέον νά παραπεμφθοΰν 
είς Σύμβουλον ή Πάρεδρον άπ’ εύθείας. 

Άρθρον 136. 

Έλεγχος Λογαριασμών. 

I. “Έλεγχον λογαριασμού ένεργοϋν μόνον οί Διευθυνταί 
καί οί Έλεγκταί, είσηγούμενοι έγγράφως, ώς καί οί έπί 

βαθμώ 6ω τοΰ Κλάδου ΑΤ ύπάλληλοι, έφ’ όσον εις τούς 
τελευταίους τούτους ήθελαν άνατεθή τά καθήκοντα ταϋτα 
& άποφασεως της 'Ολομελείας του Ελεγκτικού Συνε¬ 
δρίου. 

2. Αι έπί των ανωτέρω υποθέσεων εΐσηγητικαι εκθέ¬ 
σεις υποβάλλονται μετά προσχεδίου πράξεως εις τόν Πρό¬ 
εδρον του οικείου Κλιμακίου, δστις καί παραπέμπει ταύτας 
προς είσήγησιν εις τούς Παρέδρους τοΰ Κλιμακίου, δικαιού¬ 
μενος να κράτηση προς είσήγησιν άνάλογον αριθμόν υπο¬ 
θέσεων. 

3. Αΐ ανωτέρω εΐσηγητικαι εκθέσεις καί τά προσχέδια 
πράξεως δύναται νά ένσωματοΰνται εις τό αυτό έντυπον. 

"Αρθρον 137. 

Έξέτασις νομικού καί πραγματικού μέρους επί μή 
δικαστικών υποθέσεων. 

Οί Πρόεδροι των Κλιμακίων καί οί Πάρεδροι ώς Εΐ- 
σηγηταί έπί των ώς άνω υποθέσεων εξετάζουν ταύτας ώς 
προς τό νομικόν καί τό πραγματικόν μέρος αύτών. Προ- 
κειμένου όμως περί ελέγχου λογαριασμών, εξετάζουν ταύτας 
μόνον ώς πρός τό νομικόν μέρος έπί τη βάσει τών υπό της 
επεξεργασίας τιθεμένων πραγματικών γεγονότων, δικαιού¬ 
μενοι έν πάση περιπτώσει νά εξετάζουν καί ταϋτα, έφαρμα- 
ζομένης περαιτέρω καί της διατάξεως του άρθρου 17 παρ. 
3 τοΰ Π. Δ. 774/1980. 

Άρθρον 138. 

Διαδικασία έκδόσεως πράξεων υπό Κλιμακίων. 

1. Κατά τάς πρός εκδοσιν τών πράξεων τών Κλιμακίων 
συνεδριάσεις, ή ημέρα καί ή ώρα τών οποίων καθορίζονται 
ύπό τοΰ Προέδρου τοΰ οικείου Κλιμακίου, ό κατά τό προη¬ 
γούμενου άρθρον όρισθείς εισηγητής είσηγεΐται έγγράφως 
διά πλήρους έκθέσεως, διαλαμβανούσης τό ιστορικόν της 
ύποθέσεως, τά τυχόν προκύπτοντα ζητήματα καί τήν έπ’ 
αύτών ήτιολογημένην γνώμην του. Τήν έκθεσιν ταύτην 
άναπτύσσει καί προφορικώς, παραμένει δέ αΰτη εις τον 
φάκελλον της ύποθέσεως. 

2. Τά Κλιμάκια άποφαίνονται κατ’ άπόλυτον πλειοψηφίαν 
τών μετεχόντων εις ταϋτα μελών. Έάν σχηματισθοΰν πλείο- 
νες τών δύο γνωμών, ό νεώτερος τών μετεχόντων τοΰ Κλι¬ 
μακίου Πάρεδρος οφείλει νά προσχωρήση εις μίαν τών δύο 
άλλων γνωμών. 

3. Αί διατάξεις τών παραγράφων 4 καί 5 τοΰ άρθρου 
80 τοΰ παρόντος εφαρμόζονται άναλόγως καί έπί τών ύπό 
τών Κλιμακίων συζητουμένων υποθέσεων. 

4. Μετά τήν ψηφοφορίαν ό προεδρεύων σημειοΐ έπί 
της έκθέσεως τοΰ Είσηγητοΰ περίληψιν τοΰ διατακτικού 
της ληφθείσης άποφάσεως, ή οποία συντάσσεται ύπό τοΰ 
Είσηγητοΰ. 

Ό Πρόεδρος δύναται νά άναθέση τήν σύνταξιν της άπο¬ 
φάσεως εις μέλος της πλειοψηφίας έάν εις ταύτην δεν 
άνήκει ό εισηγητής. 

5. Τών μή δικαστικών συνεδριάσεων τηρούνται συνο¬ 
πτικά. πρακτικά ύπό τοΰ Γραμματέως, άτινα, θεωρούμενα 
καί έγκρινόμενα ύπό τοΰ οικείου Προέδρου, ύπογραφονται 
ύπό τούτου καί τοΰ Γραμματέως. 

"Αρθρον 139. 

Άνακοίνωσις εις Γενικόν Επίτροπον Επικράτειας μη 
δικαστικών ύποθέσεων πρός γνωμοδότησιν. 

1. Προκειμένου περί μή δικαστικής φύσεως ύποθέσεων 
τής άρμοδιότητος τών Τμημάτων τοΰ Ελεγκτικοΰ Συνε¬ 
δρίου ό Πρόεδρος τούτων έντελλεται τον Γραμματέα 6π<ύς 
ανακοίνωση ταύτας εις τόν Γενικόν, Επίτροπον τής Επι¬ 
κράτειας, ίνα ουτος έκφέρη τήν γνώμην του. 

2. ’Εάν ή έκδοθεϊσα ύπό τοΰ Τμήματος πράξις δέν είναι 
σύμφωνος πρός τήν γνώμην ταύτην, ανακοινοΰται η πράξις 
εις τόν Γενικόν Επίτροπον, έπιμελεία τής οικείας Διευθυν- 
σεως τοΰ Ελεγκτικού Συνεδρίου. 


"Αρθρον 140. 

Διαδικασία ένώπιον τών Τμημάτων 

> Άι διατάξεις τών άρθρων 79, 80 καί 138 τοΰ παρόντος 
έφαρμόζονται άναλόγως καί έπί τών Τμημάτων διά τήν 
παρ αυτών συζητησιν τών μή δικαστικής φύσεως ύποθέσεων 
τής άρμοδιότητός των. 

"Αρθρον 141. 

Περιεχόμενον Πράξεων Τμημάτων καί Κλιμακίων. 

Αΐ πράξεις τών Τμημάτων καί τών Κλιμακίων έκδίδονται 
έν διασκέψει καί περιέχουν : 

α) Τό όνοματεπώνυμον τών λαβόντων μέρος εις τήν 
εκδοσιν τής πράξεως μελών, μετά προσδιορισμού τών, 
κατά τά άρθρα 140 καί 142 τοΰ παρόντος, Είσηγητοΰ καί 
τοΰ παραστάντος κατά τήν διάσκεψιν Γραμματέως, προ¬ 
κειμένου δέ περί πράξεων τών Τμημάτων, καί τοΰ παρα¬ 
στάντος Γενικοΰ Επιτρόπου τής Επικράτειας. 

β) Σύντομον έκθεσιν τής ύποθέσεως καί τοΰ περιεχο¬ 
μένου τών αιτήσεων τών ένδιαφερομένων μερών καί τό 
όνοματεπώνυμον αύτών. 

γ) Μνείαν τοΰ ύποβαλόντος τήν κατά τό άρθρον 136 
τοΰ παρόντος εκθεσιν Διευθυντοΰ ή Έλεγκτοΰ ή τήν κατά 
τό άρθρον 77 παράγρ. 3 τοΰ Π. Δ/τος 774/1980 έκθεσιν 
τοΰ Είσηγητοΰ. 

δ) Προκειμένου περί πράξεων τών Τμημάτων, μνείαν 
δτι ήκούσθη ό Γενικός Επίτροπος τής Επικράτειας. 

ε) Αίτιολογικόν μετά μνείας τής τυχόν μειοψηφίας, 
στ) Διατακτικόν. 

ζ) Τήν χρονολογίαν τής έκδόσεως τής πράξεως. 

η) Τάς ύπογραφάς τοΰ Προέδρου, τοΰ Είσηγητοΰ καί 
τοΰ Γραμματέως. 

θ) Διάταξιν περί έπιστροφής ή έκπτώσεως τοΰ κατα- 
τεθέντος παραβόλου, εις άς περιπτώσεις κατεβλήθη τοιοΰ- 
τον. 

"Αρθρον 142. 

Πράξεις Παρέδρων- Επιτρόπων. 

1. Αί πράξεις τών Παρέδρων καί Επιτρόπων τοΰ 
Ελεγκτικού Συνεδρίου περιέχουν : α) Τό όνοματεπώνυμον 
τοΰ έκδόντος ταύτας Παρέδρου ή Επιτρόπου, β) Σύντομον 
εκθεσιν τής ύποθέσεως, γ) Αίτιολογικόν, δ) Διατακτικόν, 
ε) Τήν χρονολογίαν καί τόν τόπον έκδόσεως τής πράξεως 
καί στ) Τήν ύπογραφήν τοΰ έκδόντος τήν πράξιν Παρέδρου 
ή Επιτρόπου. 

2. 'Η πράξις θεωρήσεως τών τίτλων πληρωμής περιέ¬ 

χω : 

α) τό όνοματεπώνυμον τοΰ Παρέδρου ή Επιτρόπου 
καί τήν ύπογραφήν αύτών καί β) τόν τόπον καί τήν χρο¬ 
νολογίαν θεωρήσεως, 

ΚΕΦΑΛΑΙΟΝ Β' 

Είδικαί Διατάξεις 
α) Έσοδα 
"Αρθρον 143. 

Παρακολούθησις έσόδων. 

1. Τό Ελεγκτικόν Συνέδριον παρακολουθεί τά δημόσια 
έσοδα βάσει τών μηνιαίων καί ετησίων λογαριασμών τών 
Ταμειακών ύπολόγων καί έν συνδυασμώ πρός τά ύπό τοΰ 
Γενικού Λογιστηρίου τοΰ Κράτους διαβιβαζόμενα είς το 
τέλος έκάστου οικονομικού έτους στοιχεία. Επίσης άσκεΐ 
έλεγχον έπί τών βεβαιωθέντων έσόδων κατά τάς διατάξεις 
τοΰ άρθρου 25 παρ. 3 τοΰ Π. Δ/τος 774/1980. 

2. Τάς έπί τής διαδικασίας καί τής πορείας είσπράξεως 
τών δημοσίων έσόδων παρατηρήσεις καί πορίσματά του 
εκθέτει διά τής έτησίας έκθέσεως καί τής διαδηλώσεως. 

β) "Εξοδα 

"Αρθρον 144. 

Προληπτικός "Ελεγχος. 

Οί Πάρεδροι καί οί Επίτροποι τοϋ Ελεγκτικού Συνε¬ 
δρίου βοηθούμενοι καί ΰπό των επί τούτω υπαλλήλων τοϋ 
Ελεγκτικού Συνεδρίου, ασκούν τον κατά τά άρθρα 19 καί 
21 τοϋ Π. Δ/τος 774 τοϋ 1980 προληπτικόν έλεγχον των 
δαπανών. 

"Αρθρον 145. 

"Ελεγχος καί θεώρησις δικαιολογητικών ενταλμάτων 
προπληρωμής. 

1. Τά δικαιολογητικά των ενταλμάτων προπληρωμής 
θεωρούν οί Πάρεδροι ή οί Επίτροποι τοϋ Ελεγκτικού 
Συνεδρίου, μετά προηγούμενον έλεγχον υπό τοϋ επί τούτω 
όρισθέντος προσωπικοΰ κατά τά εις τά άρθρα 34 καί 35 
τοϋ Π. Δ/τος 774/1980 διαλαμβανόμενα. 

"Αν ό Πάρεδρος ή ό Επίτροπος δεν ήθελεν έγκρίνη έν 
ολω ή έν μέρει τά διαβιβασθέντα αύτω δικαιολογητικά, 
επιστρέφει ταΰτα εις την άποστείλασαν Αρχήν μετ’ αντι¬ 
γράφου πράξεώς του εις την οποίαν αναγράφονται οί λόγοι 
της μη έγκρίσεώς των ή ζητεί δι’ έγγράφου του την συμπλή- 
ρωσιν παρατηρηθεισών έλλείψεων. 

Μετά την έκ νέου υποβολήν των δικαιολογητικών ή 
τήν συμπλήρωσιν τούτων, ό Πάρεδρος ή ό Επίτροπος, εΐτε 
θεωρεί ταϋτα, έφ’οσον ήρθησαν οί λόγοι της μή έγκρίσεώς 
των, είτε έκδίδει τήν σχετικήν καταλογιστικήν πράξιν 
του. 

2. Τά πρωτότυπα των κατά τήν προηγουμένην παράγραφον 
πράξεων τηρούνται εις τό Άρχεϊον τοϋ οικείου Παρέδρου ή 
Επιτρόπου τοϋ Συνεδρίου. 

3. Τά δικαιολογητικά τών ένταλμάτων προπληρωμής, 
έξαιρέσει τών τοιούτων τοϋ Δημοσίου, μετά τον ελεγχον 
καί τήν θεώρησίν των άφοΰ άκυρωθοΰν κατά τά κεκανονισμέ- 
να, έπιστρέφονται εις τά έκδόντα τά χρηματικά εντάλματα 
προπληρωμής Ν.Π.Δ.Δ. κλπ. δι’ ίδιου έγγράφου εις ό 
συσχετίζεται τό έγγραφον τοϋ Ν.Π.Δ. Δικαίου κ.λ.π. δι’ οδ 
ύπεβλήθησαν ταΰτα εις τον Πάρεδρον ή Επίτροπον προς 
θεώρησίν. 

"Αρθρον 146. 

Έξέτασις απολογισμού καί γενικού ισολογισμού. 

1. Ό έλεγχος τής δημοσίας διαχειρίσεως όλοκληροΰται 
διά τοϋ έλέγχου τοϋ άπολογισμοΰ καί τοϋ γενικοΰ ισολογισμού 
τοϋ Κράτους. 

Πρός τοΰτο ό απολογισμός καί ό γενικός ισολογισμός 
τής διαχειρίσεως, ΰπογραφόμενοι παρά τοϋ αρμοδίου Διευ- 
θυντού καί τοϋ Γενικού Διευθυντοΰ τοϋ Γενικοΰ Λογι¬ 
στηρίου τοϋ Κράτους καί θεωρούμενοι παρά τοϋ'Τπουργοΰ 
τών Οικονομικών, άποστέλλονται ύπό τούτου εις τό Ελεγκτι¬ 
κόν Συνέδριον τό βραδύτερον μέχρι τέλους Σεπτεμβρίου έκά- 
στου έτους. 

2. Τό Ελεγκτικόν Συνέδριον έξετάζει τόν άπολογισμόν 
καί τόν ισολογισμόν τοϋ Κράτους, βάσει τών κειμένων 
διατάξεων, κατά τά δι’ άποφάσεως τής Όλομελείας αύτοΰ 
οριζόμενα παραβάλλον τούτους, πρός τά παρ’ αύτοΰ έξελεγ- 
χθέντα σχετικά στοιχεία καί τά παρά τώ Γενικώ Λογιστήριο) 
τοϋ Κράτους βιβλία, μεθ’ ο έπιστρέφει αυτούς μετά τής 
έπ’ αυτών διαδηλώσεώς του, εις τό Γενικόν Λογιστήριον 
τοϋ Κράτους έντός μηνός άπό τής εις αύτό άποστολής των. 

3. Αί διαδηλώσεις έκδίδονται ύπό τής Όλομελείας 
τοϋ Ελεγκτικού Συνεδρίου. ("Αρθρον 41 Π. Δ. 774/1980, 
ΦΕΚ 189/1980). 

"Αρθρον 147. 

Έτήσιαι έκθέσεις. 

1. Οί Πάρεδροι καί οί Επίτροποι ώς καί οί Διευθυνταί 
τοϋ Ελεγκτικού Συνεδρίου μετά τήν λήξιν έκάστου οικονο¬ 
μικού έτους, δι’ έκθέσεώς των πρός τό Ελεγκτικόν Συνέδριον 
έκθέτουν τό άποτέλεσμα τών έργασιών των, σημειοΰν τάς 
εκ τής άσκησεως τών καθηκόντων των διαπιστωθείσας 


παραβάσεις τών κανόνων τοϋ προϋπολογισμού, τοϋ κώδικος 
περί δημοσίου λογιστικού, καί παντός άλλου συναφούς 
πρός τά αντικείμενά των νόμου ή διατάγματος ή κανονι¬ 
στικής άποφάσεως, τάς γενικάς καί είδικάς παρατηρήσεις 
των καί τάς σκέψεις των περί τών έπενεκτέων μεταρρυθμί¬ 
σεων καί βελτιώσεων τής ίσχυούσης καί σχετικής πρός 
τάς αρμοδιότητας τού Συνεδρίου νομοθεσίας. 

2. “Απαντες οί ανωτέρω καί ό Γραμματεύς υποβάλλουν 
καί αναλυτικούς στατιστικούς πίνακας περί τής συντελεσθεί¬ 
σης κατά τό λήξαν οικονομικόν έτος έργασίας τής Διευθύνσεώζ 
των μετά τών έπί τής έργασίας ταύτης παρατηρήσεών 
των. 

3. Αί άνωτέρω έκθέσεις χρησιμεύουν διά τήν σύνταξιν 
τής κατά τό επόμενον άρθρον γενικής έκθέσεώς τής Όλο¬ 
μελείας τοϋ Ελεγκτικού Συνεδρίου. 

"Αρθρον 148. 

Γενική έκθεσις 

'Η Όλομέλεια τού Ελεγκτικού Συνεδρίου, έχουσα ύπ’ 
όψιν τάς έν τώ προηγουμένω άρθρω έκθέσεις καί τήν είσή- 
γησιν τοϋ ώς είσηγητοϋ όριζομένου συμβούλου, διατυπώνει 
τήν κατά τό άρθρον 42 τοϋ Π. Δ/τος 774/1980 γενικήν 
Ικίϊεσίν της, εις τήν όποιαν έκϋέτει τά κατά τό λήξαν 
οικονομικόν έτος αποτελέσματα τών έργασιών τοϋ Συνε¬ 
δρίου καί τάς έπί τούτων παρατηρήσεις της, σημειώνει 
πάσας τάς κατά τό αύτό έτος διαπιστωθείσας έν τή έκτελέσει 
τών καθηκόντων τού Συνεδρίου παραβάσεις τών κανόνων 
τού Προϋπολογισμού ή άλλων σχετικών πρός τήν έν γένει 
αρμοδιότητα τοϋ Συνεδρίου διατάξεων, υποδεικνύει τά 
μέσα άτινα θεωρεί ικανά νά προλάβουν τήν έπανάληψιν 
τών παραβάσεων τούτων καί αναπτύσσει τάς σκέψεις 
αυτής περί τών έπενεκτέων μεταρρυθμίσεων καί βελτιώ¬ 
σεων τής σχετικής πρός τήν έν γένει αρμοδιότητα τοϋ 
Συνεδρίου νομοθεσίας. 

"Αρθρον 149. 

’Επιτήρησις δημοσίων υπολόγων. 

1. Διά τήν ύπό τοϋ Ελεγκτικού Συνεδρίου άσκησιν τής 
κατά τό άρθρον 39 τού Π. Δ/τος 774/80 έπιτηρήσεως έπί 
τών Δημοσίων υπολόγων καί τών υπολόγων τών παρ’ αύτοΰ 
έλεγχομένων διαχειρίσεων τών Νομικών Προσώπων Δη¬ 
μοσίου Δικαίου ώς καί τήν παρακολούθησιν τής υποβολής 
τών λογαριασμών τών υπολόγων τούτων, αί άρμόδιαι ύπη- 
ρεσίαι οφείλουν ν’ άνακοινοΰν εις τό Ελεγκτικόν Συνέδριον 
πάσαν σύστασιν νέας υπολόγου αρχής ή κατάργησιν ύφι- 
σταμένης τοιαύτης καί έν γένει πάσαν μεταβολήν έν τώ προ- 
σώπω τών υπολόγων. 

2. Οί υπόλογοι ύποχρεοΰνται νά παρέχουν εις τό Ελεγ¬ 
κτικόν Συνέδριον πάσαν πληροφορίαν, τήν οποίαν τούτο 
ήθελε κρίνει άναγκαίαν, διά τήν άσκησιν τής κατά τ’ άνωτέρω 
έπιτηρήσεως καί νά ύποβάλουν έπίσημα άντίγραφα τών έπί 
τώ αύτω σκοπώ ζητουμένων παρά τούτων εγγράφων ή καί 
αύτά τά πρωτότυπα, διά τήν υποβολήν τών οποίων παρέ¬ 
χεται εις τούτους, αν τό ζητήσουν, άπόδειξις. 

3. Πάσα έκθεσις έλέγχου διαχειρίσεως δημοσίου υπολόγου 
ή τοιούτου Ν.Π.Δ.Δ. καί Ο.Τ.Α. κοινοποιείται εις τό Ελεγ¬ 
κτικόν Συνέδριον, τό όποιον, μετ’ έπεξεργασίαν ταύτης διά 
τών αρμοδίων υπηρεσιών αύτοΰ, δύναται νά έπιληφθή έκ 
νέου τού έλέγχου. 

Τό κλιμάκιον δύναται συντρέχοντος σοβαρού, κατά τήν 
κρίσιν του, λόγου, νά διατάξη τήν διενέργειαν έλέγχου οίου- 
δήποτε λογοδοτοΰντος εις τό Ελεγκτικόν Συνέδριον υπο¬ 
λόγου δι’ έπί τούτω όριζομένων ύπαλλήλων αύτοΰ ή νά προ- 
καλή τοιοΰτον διά τών αρμοδίων Οικονομικών Επιθεωρητών. 

4. Τό Ελεγκτικόν Συνέδριον δύναται νά παρέχη κατά 
τήν κρίσιν του, οδηγίας πρός τούς υπολόγους. 

Λογαριασμοί υπολόγων - Κατασταλτικός έλεγχος. 
"Αρθρον 150. 

1. Οί υπόλογοι δημοσίων χρηματικών διαχειρίσεων, τών 
Όργανισμών Τοπικής Αύτοδιοικήσεως ώς καί οί τοιοϋτοι 

χρηματικών διαχειρίσεων Νομικών Προσώπων Δημοσίου 
Δικαίου, οφείλουν ν’ αποδίδουν λογαριασμόν της διαχειρίσεως 
των εις τό Ελεγκτικόν Συνέδριον. 

5 Οφείλουν επίσης ν’ αποδίδουν λογαριασμόν της διαχειρί- 
σεώς των καί οί διαχειριζόμενοι υλικόν τοϋ Κράτους δημό¬ 
σιοι λειτουργοί, έφ’ δσον έκ κειμένων διατάξεων κατέστησαν 
οδτοι υπόλογοι άπέναντι τοϋ Ελεγκτικού Συνεδρίου διά την 
διαχείρισιν τοϋ ύλικοΰ τούτου. 

2. Οΐ λογαριασμοί των κατά τό προηγούμενο» άρθρον 
ύποΐώγων είναι μηνιαίοι, άναφερόμενοι εις διαχείρισιν μηνός 
καί ετήσιοι, άναφερόμενοι είς διαχείρισιν διά χρονικόν διά¬ 
στημα ενός πλήρους οικονομικού έτους ή όλιγωτέρου, εάν 
ή διαχείρισις έληξε καθ’ οίονδήποτε τρόπον πρό τοϋ τέλους 
τοϋ οικονομικού έτους. 

'Ως ετήσιοι λογαριασμοί Όργανισμών Τοπικής Αύτο- 
διοικήσεως καί Νομικών Προσώπων Δημοσίου Δικαίου 
νοούνται καί οί κατά τάς κειμένας διατάξεις άναφερόμενοι 
ώς άπολογισμοί καί ισολογισμοί. 

3. 'Ο τύπος τών μηνιαίων καί ετησίων λογαριασμών τών 
διαχειρίσεων χρηματικού καί ύλικοΰ ώς καί τά είς τούτους 
Ιπισυναπτέα έγγραφα καί δικαιολογητικά τούτων στοιχεία, 
κανονίζονται δι’ άποφάσεως της 'Ολομελείας τοϋ Ελεγκτι¬ 
κού Συνεδρίου, δημοσιευομένης διά της Έφημερίδος της 
Κυβεονήσεως. 

’Άρθρον 151. 

Ό κατά τό άρθρον 37 τοϋ Π.Δ/τος 774/1980 έλεγχος, 
ασκείται κατά τάς διεπούσας τό Ελεγκτικόν Συνέδριον διατά 
ξεις καί συνίσταται είς την έξακρίβωσιν της νομιμότητος της 
δαπάνης καί τής ορθής έκκαθαρίσεως καί εντολής πληρωμής, 
τών δι’ έπιταγών είς βάρος τοϋ Δημοσίου καταβαλλομένων 
συντάξεων καί βοηθημάτων ή άλλων δαπανών. 

’Άρθρον 152. 

1. Τό Ελεγκτικόν Συνέδριον παρακολουθεί την έμπρό- 
θεσμον υποβολήν τών λογαριασμών τών είς τοΰτο λογοδο- 
τούντων υπολόγων, τηρείται δέ προς τοΰτο παρά τών αρμο¬ 
δίων υπηρεσιών αύτοΰ Γενικόν Μητρώον Υπολόγων. 

2. Παρελθουσών άπράκτων τών είς τά άρθρα 24 παρ. 1,25 
παρ. 4,5,6,7 καί 8,32 παρ. 1 καί 2 καί 33 παρ. 1 τοϋ Π.Δ/τος 
774 τοϋ 1980 όριζομένων προθεσμιών, τό Ελεγκτικόν 
Συνέδριον δικαιούται διά πράξεως τοϋ Κλιμακίου, νά επι- 
βάλη είς τον υπόλογον την κατά τό άρθρον 26 τοϋ ανωτέρω 
Π.Δ/τος χρηματικήν ποινήν. 

3. Τήν αυτήν ποινήν δικαιούται τό Ελεγκτικόν Συνέ¬ 
δριου νά έπιβάλη, διά τοϋ Κλιμακίου, κατά παντός λογοδο- 
τοΰντος είς αύτό υπολόγου, διά παραβάσεις σχετιζομένας προς 
τήν υπηρεσίαν τοϋ ελέγχου ή διά μή συμμόρφωσιν τοϋ υπο¬ 
λόγου είς διαταγάς τοϋ Ελεγκτικού Συνέδριου, σχεσιν ε- 
χούσας μέ τον έλεγχον τών διαχειρίσεων. 

4. Αί ώς άνω ποιναί έπιβάλλονται άφοΰ προηγουμένως 
άπευθυνθή προς τον υπόλογον πρόσκλησις είς απολογίαν κατ 
εντολήν τοϋ Ελεγκτικού Συνεδρίου ύπό τοϋ άρμοδίου Προέ¬ 
δρου τοϋ Κλιμακίου, τασσομένης διά τήν υποβολήν τής άπο- 
λογίας προθεσμίας οΰχί άνωτέρας τών δέκα πεντε ημερών 
άπό τής κοινοποιήσεως τής προσκλήσεως. 

Αί ποιναί αδται επιβάλλονται καί άνευ τής υποβολής τής 
απολογίας, όταν παρέλθη ή ταχθεϊσα προς τοΰτο δια τής 
προσκλήσεως προθεσμία, έφαρμοζομένων περαιτέρω τών δια¬ 
τάξεων τοϋ άρθρου 30 τοϋ Π.Δ/τος 774/1980. 

5. Έν περιπτώσει εμμονής τοϋ ύπολογου εις την μη 
υποβολήν τών δικαιολογητικών τής διαχειρίσεως του ^ το 
Ελεγκτικόν Συνέδριον δύναται νά καταλογιση τούτον με τό 
•συνολικόν ύψος τής διαχειρίσεως διά την οποίαν δέν απεδοθη 
λογαριασμός. 

Άρθρον 153. 

1. Τούς κατά τ’ άνωτέρω ύποβαλλομενους λογαριασμούς 
τών υπολόγων εξελέγχει ή άρμοδία υπηρεσία τοϋ Ελεγκτικού 
Συνεδρίου, τούς μέν μηνιαίους εντός τοϋ έπομένου,άπό τής 
υποβολής των μηνός, τούς δέ ετησίους εντός εξάμηνου από 
τής υποβολής των. 


2. 'Η επιμέλεια τής έκτυπώσεως τών εντύπων τών τε 
μηνιαίων καί έτησίων λογαριασμών καί τής αποστολής τού¬ 
των είς τούς υπολόγους εξακολουθεί ύπαγομένη είς τάς 
άρμοδίας υπηρεσίας τοϋ 'Τπουργείου Οικονομικών. 

Διά πάσαν όμως μεταβολήν τοϋ κεκανονισμένου ήδη τύπου 
τών έντύπων άπαιτεϊται άπαραιτήτως προηγουμένως έγκρι- 
σις τής 'Ολομελείας τοϋ Ελεγκτικού Συνεδρίου. 

Άρθρον 154. 

Διά πάσαν, κατά τήν ένέργειαν τοϋ έλέγχου, παρατηρου- 
μένην άμφιβολίαν ή έλλειψιν λογιστικών εγγραφών ή έσφαλ- 
μένην κατάταξιν έσόδων ή έξόδων καί έν γένει έσφαλμένην 
εγγραφήν, ή διά παράλειψιν τής είσπράξεως τών κατά νόμον 
τελών ή προσαυξήσεων έκπροσθέσμου καταβολής κ.λ.π., ή 
άρμοδία Διεύθυνσις τοϋ Ελεγκτικού Συνεδρίου, ό Πάρεδρος 
ή ό Επίτροπος αύτοΰ καλεΐ τούς υπολόγους διά φύλλου μετα¬ 
βολών καί ελλείψεων νά παράσχουν τάς άναγκαίας πληροφο¬ 
ρίας, νά επιφέρουν είς τούς λογαριασμούς καί τά βιβλία αυτών 
τάς ένδεικνυομένας διορθρώσεις ή άλλως ν’ άναπληρώσουν 
τήν καταδεικνυομένην έλλειψιν, τάσσοντες πρός τούτο προ¬ 
θεσμίαν ούχί άνωτέραν τών 15 ημερών. 

Άρθρον 155. 

1. Προκειμένου περί μηνιαίων λογαριασμών τών ταμια¬ 
κών υπολόγων, έάν έκ τοϋ έλέγχου προκόψουν άναμφισβή- 
τητοι έλλείψεις ή άνωμαλίαι, συνεπαγόμεναι χρέωσιν ή πί- 
στωσιν τοϋ υπολόγου, ή άρμοδία 'Τπηρεσία τοϋ Ελεγκτικού 
Συνεδρίου, άφοΰ έπιφέρη τάς ένδεικνυομένας μεταβολάς είς 
τούς λογαριασμούς τοϋ υπολόγου, χρεώνει συγχρόνως τοϋτον 
ύπό τον λογαριασμόν «υπόλογοι χρεώσται έκ ληψοδοσίας» 
διά τήν έπί έλαττον χρέωσιν ή έπί πλέον πίστωσιν αότοϋ, ή 
πιστώνει αυτόν ύπό τόν λογαριασμόν «υπόλογοι πιστωταί 
έκ ληψοδοσίας » διά τήν έπί πλέον χρέωσιν ή έπί έλαττον 
πίστωσιν, έν αύτώ δέ παραγγέλλει τόν ύπόλογον διά φύλλου 
χρεώσεως ή πιστώσεως, προσηκόντως ήτιολογημένου, όπως 
χρεωθή ή πιστωθή οδτος έν τή διαχειρίσει αότοϋ. 

2. Τά φύλλα χρεώσεως καί πιστώσεως υπογράφει ό 
Πρόεδρος τοϋ άρμοδίου Κλιμακίου ή ό ύπό τούτου βριζόμενος 
Πάρεδρος, έκ τών μετεχόντων τοϋ Κλιμακίου, ώς επίσης ό 
Πάρεδρος ή Επίτροπος είς τάς περιπτώσεις τοϋ άρθρου 22 
παρ. 2 τοϋ Π.Δ/τος 774/1980 ή ό άρμόδιος Δ/ντής, έφ’ όσον, 
ώς πρός τόν τελευταΐον τοϋτον, δι’ ειδικής εντολής τοϋ άρμο¬ 
δίου Κλιμακίου ήθελεν άνατεθή αύτώ τό δικαίωμα τοΰτο. 

3. Αντίγραφα τών κατά τήν παρ. 1 τοϋ παρόντος άρθρου 
έκδιδομένων φύλλων χρεώσεως καί πιστώσεως ώς καί τών 
κατά το προηγούμενον άρθρον φύ?Λων μεταβολών καί έλ- 
λείψεων διά τών οποίων έπέρχονται μεταβολαί είς τήν κατά- 
ταξιν τών λογαριασμών τοϋ υπολόγου ή άνακαταλογισμοί 
έσόδων καί έξόδων, άποστέλλονται είς τό Γενικόν Λογιστή - 
ριον τοϋ Κράτους. 

Άρθρον 156. 

Μετά τήν περαίωσιν τοϋ έλέγχου τών μηνιαίων ταμιακών 
λογαριασμών καί τήν ένημέρωσιν τών πρός τούτο τηρουμένων 
βιβλίιον δι’ έκαστον Δημόσιον Ταμεΐον, ή άρμοδία Διεύθυνσις 
τοϋ Ελεγκτικού Συνεδρίου διαβιβάζει είς τό Γενικόν Λογι- 
στήριον τοϋ Κράτους πάσας έν γένει τάς άναλυτικάς καί 
συγκεφαλαιωτικάς καταστάσεις τών λογαριασμών ώς καί 
άντίγραφα τών έκδοθέντων φύλλων πιστώσεως καί χρεώσεως. 

Άρθρον 157. 

Κατά τόν έλεγχον τών έτησίων λογαριασμών τών μηνιαίως 
λογοδοτούντων υπολόγων ή άρμοδία υπηρεσία τοϋ Ελεγ¬ 
κτικού Συνεδρίου έξετάζει άν οί λογαριασμοί ούτοι είναι σύμ¬ 
φωνοι πρός τά πορίσματα τοϋ έλέγχου τών μηνιαίων λογα¬ 
ριασμών καί άν έπηνέχθησαν έπ’ αύτών πασαι αί ύποδει- 
χθεϊσαι διορθώσεις κχί μεταβολαί. 

Άρθρον 158. 

Είς περίπτωσιν αμφιβολιών έπί ανχφυομένων κατά τόν 
έλεγχον καί τήν επεξεργασίαν τών λογαριασμών ζητημάτων, 

δύναται νά προκληθή έκ των προτέρων, δι’ έκθέσεως τοΰ 
οικείου Παρέδρου ή Διευθυντοΰ ή Επιτρόπου προς τό άρμό- 
διον Κλιμάκιον, ή γνώμη αύτοΰ επί των ζητημάτων τούτων. 

"Αρθρον 159. 

1. ΈπΙ τη βάσει τοΰ πορίσματος τοΰ ελέγχου των ετη¬ 
σίων έν γένει λογαριασμών των υπολόγων, έν συνδυασμώ προς 
τάς ύπό τούτων παρασχεθείσας πληροφορίας επί των κατά τό 
αρθρον 154 τοΰ παρόντος φύλλων μεταβολών καί ελλείψεων 
καί τών κατά τό αρθρον 155 τούτου φύλλων χρεώσεως ή 
πιστώσεως, ή άρμοδία υπηρεσία τοϋ Ελεγκτικού Συνεδρίου 
συντάσσει καί υποβάλλει την έκθεσίν της έπί της έν γένει 
διαχειρίσεως τοϋ υπολόγου, μετά σχετικού προσχεδίου πρά¬ 
ξεως, εις τον Πρόεδρον τοΰ οικείου Κλιμακίου ΐνα ένεργηθοΰν 
περαιτέρω τά έν άρθροις 135 - 142 τοΰ παρόντος οριζόμενα. 

2. Έάν ό λογοδοτών μηνιαίως υπόλογος ήθελε καθυστερή¬ 
σει την έκτέλεσιν έκδοθέντος έπί τών λογαριασμών του 
φύλλου χρεώσεως πέραν τοΰ διμήνου άπό της εϊς αυτόν 
περιελεύσεως τούτου, ή κατά την προηγουμένην παράγραφον 
εκΟεσις μετά τοΰ προσχεδίου πράξεως δύναται νά ύποβληθή 
διά μόνην την έν τώ φύλλω τούτω άναφερομένην έλλειψιν, 
έάν προβλέπεται ότι ό έλεγχος τών σχετικών ετησίων λογα¬ 
ριασμών θά βραδύνη νά περατωθή, συντρέχει δ’ άποχρών 
λόγος όπως άποφανθή τό Ελεγκτικόν Συνέδριον έπί της 
έλλείψεως ταύτης προ της έκδικάσεως τών έτησίων λογαρια¬ 
σμών. Τής έπί τοΰ ώς εϊρηται φύλλου χρεώσεως έκδιδόμένης 
πράξεως τοΰ Έλεγκτικοΰ Συνεδρίου γίνεται άπαραιτήτως 
μνεία έν τη έκδοθησομένη διά τούς ετησίους λογαριασμούς 
σχετική πράξει. 

3. Εις περίπτωσιν υποβολής μηνιαίων μόνον λογαριασμών, 
ούχί δέ καί έτησίων, ή έκθεσις μετά τοΰ προσχεδίου πράξεως 
υποβάλλεται διά τούς μηνιαίους τούτους λογαριασμούς. 

4. Προκειμένου περί έλλείψεων χαρτοσήμου, έξακρι- 
βουμένων κατά τον έλεγχον τών διαχειρίσεων καί μή άνα- 
πληρουμένων ύπό τών υπολόγων, έκτος τοϋ καταλογισμού 
τούτων διά τοΰ έλλείποντος τοιούτου, καταρτίζεται ύπό της 
έλεγχούσης υπηρεσίας τοΰ Έλεγκτικοΰ Συνεδρίου καί ίδιος 
πίναξ άποστελλόμενος εις την άρμοδίαν υπηρεσίαν τοΰ 
Υπουργείου Οικονομικών. 

"Αρθρον 160. 

Τό αρμόδιον Κλιμάκιον τοΰ Έλεγκτικοΰ Συνεδρίου παρα¬ 
κολουθεί, έποπτεύει καί συντονίζει τό έργον τοΰ κατασταλ¬ 
τικού έλέγχου, τών είς αύτό ύπαγομένων διαχειρίσεων. 

"Αρθρον 161. 

Τό Ελεγκτικόν Συνέδριον έχον ύπ’ οψει του την κατά τό 
αρθρον 159 έ'κθεσιν ώς καί την κατά τό αρθρον 138 τοΰ παρόν¬ 
τος εΐσήγησιν, κηρύσσει διά πράξεώς του ώς όρθώς έχοντας 
τούς λογαριασμούς ή καταλογίζει μετά τών νομίμων προ- 
σαυξήσεων, είς βάρος τοΰ ύπολόγου τό τυχόν έλλειμμα ή τό 
έκ παραλείψεως είσπράξεως πρόσκομμα ή βέβαιοί είς πί- 
στιοσιν αύτοΰ τό τυχόν πλεόνασμα. 

"Αρθρον 162. 

1. Αί παρά τοΰ Γενικοΰ Επιτρόπου της Επικράτειας 
η τών υπολόγων ή τών έγγυητών ασκούμενοι κατά τά έν 
άρθρω 29 τοΰ Π.Δ/τος 774 τοΰ 1980 αιτήσεις άναθεωρήσεως 
κατα τών έπί τών λογαριασμών πράξεων τοΰ Έλεγκτικοΰ 
Συνεδρίου, απευθύνονται ένώπιον τοΰ έκδόντος τάς πράξεις 
ταυτας Κλιμακίου, Παρέδρου ή Επιτρόπου καί περιέχουν 
αναλογως τά έν άρθρω 31 τοΰ παρόντος άναφερόμενα στοι- 
χεϊα. 


2. Ωσαύτως, τά αύτά στοιχεία δέον νά περιέχουν καί αί 
ένώπιον τοΰ οικείου Κλιμακίου άπευθυνόμεναι αιτήσεις άνα- 
θειορήσεως κατά τών ύπό τοΰ Κλιμακίου τούτου έκδοθεισών 
πράξεων έπί αιτήσεων κανονισμού συντάξεων ώς καί έπί 
τών ύπ’ αύτοΰ έκδιδομένων πράξεων τοΰ άρθρου 5 τοΰ Ν. 
4448 τοΰ 1964. 

"Αρθρον 163. 

1. Αί πράξεις τοΰ Έλεγκτικοΰ Συνεδρίου, τών Παρέ- 
δρων καί τών Επιτρόπων αύτοΰ άνακοινοΰνται είς την άρμο¬ 
δίαν κατά περίπτωσιν ύπηρεσίαν. Προκειμένου όμως περί 
πράξεων έκδιδομένων έπί τών ύπό τοΰ Κλιμακίου έλεγχο- 
μένων λογαριασμών, έφαρμόζονται τά είς τό αρθρον 28 τοΰ 
Π.Δ/τος 774/1980 οριζόμενα. 

2. Αντίγραφα τών πράξεων τοΰ Έλεγκτικοΰ Συνεδρίου, 
άποστέλλονται είς τάς οικείας Άρχάς οσάκις αδται είναι 
ανάγκη νά λάβουν οπωσδήποτε γνώσιν τοΰ περιεχομένου τών 
πράξεων ή νά προβοΰν είς ένεργείας έπί τούτων. 

"Αρθρον 164. 

Πλήν τών ύπό τοΰ παρόντος Διατάγματος όριζομένων 
βιβλίων είς τό Ελεγκτικόν Συνέδριον τηρούνται καί πάντα τά 
διά την διεξαγωγήν της ύπηρεσίας του αναγκαία τοιαΰτα, 
οριζόμενα έκάστοτε δι’ αποφάσεων τής Όλομελείας αύτοΰ. 

ΜΕΤΑΒΑΤΙΚΑΙ ΔΙΑΤΑΞΕΙΣ 
"Αρθρον 165. 

Αί διατάξεις τοΰ παρόντος έχουν έφαρμογήν καί έπί τών 
διά τοΰ άρθρου 85 τοΰ Π.Δ/τος 774/1980 αιτήσεων έπανε- 
ξετάσεως. 

"Αρθρον 166. 

1. Αί εκκρεμείς ένώπιον τών Τμημάτων τοΰ Ελεγκτικού 
Συνεδρίου δίκαι, διά τάς οποίας κατά την δημοσίευσιν τοϋ 
παρόντος έχει όρισθή ημερομηνία προς συζήτησιν, συνεχί¬ 
ζονται κατά τάς διατάξεις τοΰ άπό 18/23 Μαΐου 1955 Δ/τος 
«περί έκτελέσεως κ.λπ.» μέχρις έκδόσεως οριστικής άποφά- 
σεως. 

2. Αί μετά την έναρξιν ισχύος τοΰ παρόντος άναπεμπό- 
μεναι μετ’ άναίρεσιν ύπό τής 'Ολομελείας είς τά Τμήματα 
υποθέσεις διά τοΰ παρ’ αυτών έκ νέου έξέτασιν κατά τό 
άναιρεθέν μέρος συμφώνως πρόςτό αρθρον 116 τοΰ παρόντος, 
έκδικάζονται ύπό τών Τμημάτων τούτων κατά τάς διατάξεις 
τοΰ παρόντος, 

"Αρθρον 167. 

’Από τής ένάρξεως τής ισχύος τοΰ παρόντος, καταργεΐται 
τό άπό 18/23 Μαΐου 1955 «περί έκτελέσεως τών περί Ελεγ¬ 
κτικού Συνεδρίου διατάξεων» Διάταγμα, ώς τοΰτο έτροπο- 
ποιήθη ή συνεπληρώθη μεταγενεστέρως, έπιφυλασσομένης 
τής διατάξεως τής παραγράφου 1 τοΰ προηγουμένου άρθρου. 

"Αρθρον 168. 

Τί ισχύς τοΰ παρόντος άρχεται άπό τής πρώτης τοΰ μεθε¬ 
πομένου άπό τής δημοσιεύσεως αύτοΰ είς την Εφημερίδα 
τής Κυβερνήσεως μηνός. 

Είς τον έπί τών Οικονομικών Υπουργόν, άνατίθεμεν την 
δημοσίευσιν καί έκτέλεσιν τοΰ παρόντος. 

Έν Άθήναις τή 8 Όκτωβρίου 1981 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΗβΤΕΡΙΚΙϋΙ ΔΙΚΑΙΟΣΥΝΗΣ 

ΚΟΝΣΤ. ΜΗΤΧΘΤΑΚΜΣ ΣΟΛΩΝ ΡΑΓΙΆΣ 

ΟΙΚΟΝΟΜΙΚΟΝ 

ΜΙΛΤΙΑΔΗΣ ΕΒΕΡΤ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



